cyanic-selkie/wikianc huggingface dataset:
ߞߐ߲ߘߍ߫-ߓߙߋߡߊ߫ ߖߊ߬ߞߌ߬ߕߋ߫
thumb|[[ߥߊߛߏߟߏ߲߫ ߔߊ߬ߔߘߊ ߟߋ߬ ߦߋ߫ ߣߌ߲߬ ߘߌ߫߸ ߞߍ߬ߟߍ ߥߟߌ߬ ߘߊ߫ ߦߊ߲߬ ߠߎ߬ ߟߋ߬ ߘߐ߫ ߞߊ߬ ߓߊߕߍ߫ ߡߊߜߍ߲߫]] ߞߐ߲ߘߍ߫-ߓߙߋߡߊ߫ ߖߊ߬ߞߌ߬ߕߋ߫ ߕߘߍ߬ ߦߋ߫ ߡߊ߲߬ߘߋ߲߫ ߡߊ߲ߛߊ ߘߏ߫ ߟߋ߬ ߘߌ߫ ߡߍ߲ ߕߘߍ߬ ߦߋ߫ ߥߊߛߏߟߏ߲߫ ߖߡߊ߬ߣߊ ߘߐ߫ ߜߊ߲߰ߧߊ߫߸ ߡߌ߬ߛߊ߬ߘߎ߯. ߊ߬ߟߋ ߟߋ߬ ߞߍ߫ ߘߊ߫ ߡߊ߲߬ߛߊ߬ ߘߴߊ߬ ߕߋ߬ߟߋ ߘߐ߫ ߡߍ߲ ߣߌ߬ߣߌ߬ ߘߊ߫ ߞߊ߬ߝߏ߬ ߛߘߍߡߊ߲߫ ߠߎ߫ ߡߊ߬ ߡߊ߲߬ߘߋ߲߫ ߥߙߏ߬ߘߎ߮-ߕߟߋ߬ߓߋ ߘߐ߫. ߊ߬ߟߋ߬ ߡߊߟߐ߲ߣߍ߲߫ ߦߴߊ߬ ߟߊ߫ ߓߊߕߍߞߊ ߟߎ߬ ߟߊߝߋߝߋ ߟߋ߬ ߡߊ߬ ߁߇߆߇ ߟߊ߫߸ ߏ߬ ߟߋ ߞߵߊ߬ ߕߐ߮ ߕߏ߫ ߓߊߕߍ߫ ߘߐ߬ߝߐ ߘߐ߫.
ߞߊ߲߬ߛߓߍߟߌ
ߞߐ߲ߘߍ߫-ߓߙߋߡߊ߫ ߖߍ߬ߘߍ ߞߊ߲߬ߛߓߍߟߌ ߟߐ߲ߣߍ߲߫ ߕߍ߫ ߓߊߞߍ߫߸ ߡߍ߲ ߣߍ߲ ߟߐ߲ߣߍ߲߫߸ ߏ߬ ߟߐ߲ߣߍ߲߫ ߦߋ߫ ߒ߬ ߠߊ߫ ߡߐ߰ߓߊ ߟߎ߬ ߟߋ߬ ߝߍ߬ ߓߊߕߍ߫. ߊ߬ ߦߋ߫ ߝߐ߫ ߟߊ߫ ߞߴߊ߬ߟߋ ߟߋ߬ ߥߟߌ߬ ߘߊ߫ ߗߍ߬ߟߊ߬ߘߍ ߟߊ߫ ߝߏߟߏ߲ߣߍ߲߬ߜߍ߫ ߣߌ߫ ߕߐ߬ߙߐ߲߬ ߠߎ߫ ߘߐ߫߸ ߛߴߊ߬ ߘߌ߫ ߛߋ߫ ߝߊ߰ߡߊ߬ߟߊ߫ ߓߟߋߓߟߋ ߘߏ߫ ߜߙߋ߬ߡߊߕߍ߰ ߟߊ߫ ߦߏ߫ ߛߏ߲߬ߖߘߊ߬ ߕߟߋ ߕߊ ߛߎ߮߸ ߥߟߊ߫ ߏ߬ ߕߣߊ߬. ߊ߬ ߣߌ߫ ߕߐ߬ߙߐ߲߫ ߡߊ߲߬ߛߊ߫ ߓߊ߲߬ߖߎ߬-ߝߘߋ߫ ߞߙߏ߬ߡߊ ߓߍ߲߬ ߘߊ߫ ߓߍ߲߬ߘߐ ߘߏ߫ ߡߊ߬߸ ߡߍ߲ ߞߍߕߐ߫ ߦߋ߫ ߡߊ߲߬ߘߋ߲߫ ߥߙߏ߬ߘߎ߮-ߕߟߋ߬ߓߋ ߓߍ߯ ߡߙߊ߬ ߟߊ߫ ߞߐߘߍ߫߸ ߤߊ߲߯ ߞߊ߬ ߣߵߊ߬ߟߎ߫ ߞߐ߲߬ߞߐ߲߫ ߓߊߕߍ߫ ߞߊ߲ߡߊ߬.
ߞߌ߲߬ߕߌ߬ߢߊ߲߫
ߞߌ߲߬ߕߌߢߊ߲߫ /ߖߌ߬ߣߍ߬ ߞߊ߲ߓߍ߲ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬߸ߛߌ߯ߙߌ߲߫ ߡߙߊ߬ߓߊ߰ߘߊ ߞߣߐ߸ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫
ߊ߬ ߛߌ߰ߓߊ߮
ߛߌ߯ߙߌ߲߫ ߡߙߊ߬ߘߊ߬ߘߎ߯ߟߊ߫ ߟߎ߫ ߓߍ߯ ߘߐ߫߸ߊ߬ߟߋ߫ ߖߊ߬ߡߊ ߛߌߦߊߡߊ߲߫ ߊ߬ ߕߐ߭ ߓߍ߯ ߘߌ߫߸߂߀߁߆ߟߊ߫ ،ߊ߬ ߛߌ߰ߓߊ߮ ߕߎ߲߬ ߦߋ߫ ߡߐ߱ ߁߃߃ ߄߇߂ ߟߋ߬ ߘߌ߫߸ߞߵߊ߬ ߕߎ߲߬ ߡߐ߰ ߁߂߈ ߈߄߇ ߠߋ߬ ߘߌ߫ ߂߀߁߄ ߠߊ߫ ߛߙߍߘߍߦߊߟߌ߫ ߞߎ߲ߠߊߛߌߡߊ ߓߟߏ߫ ߡߊ߬ ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߞߌ߲߬ߕߌߢߊ߲߫ ߦߌߟߡߊ:ߛߌ߯ߙߌ߲߫ ߦߌߟߡߊ:ߞߊ߲ߞߊ߲߫ ߕߌ߲߬ߞߎߘߎ߲ ߦߌߟߡߊ:ߖߌ߬ߣߍ߬ ߞߊ߲ߓߍ߲ ߦߌߟߡߊ:ߊߝߙߌߞߌ߬
ߞߐ߲ߘߍ߫-ߓߙߋߡߊ߫ ߖߊ߬ߞߌ߬ߕߋ߫
ߓߊߕߍ߫ ߝߎ߲ߘߌ
ߓߊߕߍߞߊ ߟߎ߬ ߓߐ߫ ߘߴߏ߬ ߟߋ ߞߊ߬ߟߊߡߊ߬߸ ߞߵߊ߬ ߦߋ߫ ߊ߬ߟߎ ߕߴߛߋ߫ ߞߍ߬ߟߍ ߏ߬ ߢߍߞߐ߬ߣߐ߲߬ ߠߊ߫ ߞߎߡߊ߫ ߕߍ߫ ߞߵߊ߬ ߞߐߞߐ߬ߣߐ߲߫߸ ߒ߬ߓߊ߬ ߓߊߕߍߞߊ ߟߎ߬ ߞߵߊ߬ߟߎ߫ ߢߊ ߡߊߖߌ߰ ߏ߬ ߟߋ ߝߍ߬ ߝߎߚߎ߫߸ ߝߏ߫ ߞߊ߬ ߣߵߊ߬ ߟߊߓߊ߲߫ ߞߍ߬ߟߍ ߞߘߐߞߊߟߌ ߡߊ߬.
ߓߊߕߍߞߊ ߟߎ߬ ߥߟߌ߬ ߘߊ߫ ߞߊ߬ ߝߎߕߊ߫ ߖߊ߬ߟߏ߲߫ ߠߋ߬ ߡߊߜߍ߲߫߸ ߓߊߏ߬ ߊ߬ߟߎ߬ ߣߴߏ߬ ߟߎ߫ ߟߋ߬ ߦߋ߫ ߘߌ߯ߣߊ߫ ߞߋߟߋ߲߫ ߘߐ߫. ߏ߬ ߟߏ߲ ߞߊ߬ߠߊ߫ ߌߓߎߙߊߤߌߡߊ߫ ߛߊ߲ߓߋߞߏ߫ ߟߋ߬ ߕߘߍ߬ ߦߋ߫ ߡߊ߲߬ߛߊ߬ߦߊ ߟߊ߫ ߦߋ߲߬. ߏ߬ ߦߋ߫ ߞߍ߫ ߟߊ߫ ߕߎ߬ߡߊ ߡߍ߲ ߠߊ߫ ߊ߬ߙߊ߬ߝߊ߲߫ ߞߊ߭ߓߌ߬ߣߍ߫ ߞߘߐ߬ߞߍ߫ ߡߊ߰ߡߊ߬ߝߌ߲߫ ߠߋ߬ ߕߘߍ߬ ߦߋ߫ ߛߏߕߌ߯ߦߊ ߟߊ߫ ߞߊ߲ߞߊ߲߫߸ ߏ߬ ߟߎ߫ ߡߐ߰ ߝߌ߬ߟߊ ߣߴߊ߬ߟߎ߫ ߟߊ߫ ߘߋ߲ߓߦߊ ߟߎ߬ ߥߟߌ߬ ߘߊ߫ ߞߊ߬ ߥߊ߫ ߕߌ߲߬ߓߏ߲߫߸ ߞߊ߲ߞߊ߲ߞߊ ߕߐ߭ ߟߎ߬ ߞߊ߬ ߘߎ߰ߣߍ߲߫ ߡߊߜߍ߲߫߸ ߞߊ߬ߙߌ߬ߝߊ߬ߡߘߎ߬ߦߊ߬ߞߊ ߟߎ߬ ߝߣߊ߫ ߥߊ߫ ߘߊ߫ ߕߊ߬ߟߌ߬ߞߐ (ߕߋߟߌߞߐ߫) ߟߋ߬ ߟߊ߫.
ߓߊߕߍߞߊ ߘߏ߫ ߟߎ߫ ߝߣߊ߫ ߥߊ߫ ߘߊ߫ ߝߎߞߎ߲ߓߊ߫߸ ߓߊߞߏ߲ߞߏߞߘߐߞߊ ߘߏ߫ ߟߎ߫ ߥߊ߫ ߘߊ߫ ߛߙߊߓߐ߬ߥߊߟߌ߬ (ߛߊ߯ߙߍ߬ߓߐ߯ߥߊߟ)߸ ߓߊߕߍߞߊ ߘߏ߫ ߟߎ߫ ߥߊ߫ ߘߊ߫ ߖߋ߬ߟߌ߬ߓߊ߬ߞߘߐ߫߸ ߘߏ ߟߎ߬ ߥߊ߫ ߦߙߐ ߟߐ߲ߣߍ߲߫ ߕߍ߫ ߒ߬ ߓߟߏ߫ ߡߎߣߎ߲߬.
ߝߌߟߊ ߟߎ߬ ߞߊ߬ ߡߊ߬ߣߋ߲߬ߞߊ߬ߡߏߙߌ ߟߎ߬ ߓߎ߬ߧߊ߫ ߞߵߊ߬ߟߎ߫ ߜߟߌߦߊ߫߸ ߊ߬ ߣߌ߫ ߞߵߊ߬ߟߎ߫ ߡߊߓߘߍ߬ߓߘߍ߬ ߢߊ ߓߍ߯ ߘߏ߫ ߡߊ߬, ߊ߬ߟߎ߫ ߞߊ߬ ߊ߬ߙߊ߬ߝߊ߲߫ ߞߊ߭ߓߌ߬ߣߍ߫ ߟߊߕߊ߬ߡߌ߲߫ ߊ߬ߟߌ߬ߡߊ߰ߡߌ߲߬ߦߊ ߟߊ߫߸ ߞߊ߬ ߓߊ߲߫ ߞߵߊ߬ ߞߟߌ߫ ߞߏ߫ ߊߟߌߝߊ߫ ߞߊ߭ߓߌ߬ߣߍ߫߸ ߡߍ߲ ߞߘߐ ߦߋ߫ ߞߙߊ߬ߡߐ ߘߌ߫߸ ߏ߬ ߟߋ ߖߍ߬ߘߍ߫ ߝߊ߲߭ ߞߵߏ߬ ߕߐ߮ ߞߍ߫ ߊߟߌߝߊ߫ ߞߊ߭ߓߌ߬ߣߍ߫ ߘߌ߫߸ ߡߍ߲ ߦߋ߫ ߝߐ߫ ߟߴߊ߬ ߕߐ߯ߡߊ߲ ߠߎ߬ ߡߊ߬ ߤߊ߲߯ ߓߌ߬.
ߞߐߛߊߦߟߌ
ߓߊߕߍߞߊ ߟߎ߬ ߞߊ߬ ߛߊ߲߬ ߇ ߖߊ߬ߣߍ߲ ߠߋ߬ ߞߍ߫ ߢߊߣߌ߲ߡߊߓߏߙߌ ߏ߬ ߘߐ߫߸ ߞߵߊ߬ ߕߊ߬ ߁߇߆߇ ߡߊ߬ ߞߵߊ߬ ߛߌ߰ ߁߇߇߀ ߟߊ߫. ߊ߬ߟߎ߬ ߞߐߛߊߦߌ ߥߊ߯ߕߌ ߝߣߊ߫ ߛߋߣߍ߲߸ ߊ߬ߟߎ߫ ߞߵߊ߬ߟߎ߫ ߝߊ߲ߘߊ߫ ߝߣߊ߫ ߞߏߛߓߍ߫߸ ߒ߬ߓߊ߬ ߏ߬ ߟߋ ߟߌ߬ߡߣߍ߬ߦߊ ߦߋ߫ ߓߊߕߍߞߊ ߟߎ߬ ߣߌ߫ ߝߌߟߊ ߟߎ߬ ߕߍ߫; ߞߊ߬ߙߌ߬ߝߊ߬ߡߘߎ߬ߦߊ߬ߞߊ ߡߍ߲ ߠߎ߬ ߥߊ߫ ߘߊ߫ ߕߊ߬ߟߌ߬ߞߐ ߟߊ߫߸ ߏ߬ ߟߎ߫ ߟߋ߬ ߓߍ߯ ߡߴߊ߬ߟߎ߬ ߞߐߛߊ߬ߦߌ߫ ߓߊߏ߬ ߘߏ ߟߎ߬ ߞߵߊ߬ ߝߐ߫ ߟߋ߬ ߞߴߊ߬ߟߎ ߕߴߊ߬ߟߎ߫ ߞߐߛߊ߬ߦߌ߫ ߟߊ߫ ߡߎ߰ߡߍ߫߸ ߞߏ߫ ߓߊߏ߬ ߞߍ߬ߟߍ ߟߋ߬ ߦߋ߫ ߞߍ߫ ߟߊ߫ ߒ߬ ߓߘߊ ߞߎߘߊߦߌ߫; ߏ߬ ߟߋ ߡߊ߬ ߛߊ߫߸ (ߒߡߊ߬) ߡߊߙߌߦߡߊߜߍ߫ ߟߊ߫ ߊ߬ߟߌ߬ߞߎߙߣߊ ߡߍ߲ ߥߊ߫ ߘߴߊ߬ߟߎ߬ ߓߟߏ߫ ߦߋ߲߬߸ ߏ߬ ߘߐߝߘߊ߫ ߘߊ߫ ߟߋ߬ ߝߌ߬ߟߊ߬ ߘߌ߫ ߞߊ߬ ߞߋߟߋ߲ ߕߏ߫ ߕߊ߬ߟߌ߬ߞߐ߬ߞߊ ߟߎ߬ ߓߟߏ߫ ߞߵߊ߬ ߕߐ߬ ߞߋߟߋ߲ ߘߌ߫ ߞߐߛߊߦߌߓߊ߮ ߟߎ߬ ߡߊ߬.
ߒ߬ߓߊ߬ ߓߊߞߏ߲ߞߏߞߘߐߞߊ ߡߍ߲ ߠߎ߬ ߥߊ߫ ߘߊ߫ ߛߙߊߓߐ߬ߥߊߟߌ߬߸ ߏ߬ ߟߎ߫ ߡߴߊ߬ߟߎ߫ ߞߐߛߊ߬ߦߌ߫ ߞߊߟߌߦߊ߫ ߘߐ߫߸ ߏ߬ ߟߎ߫ ߘߏ߫ ߟߎ߫ ߟߋ߬ ߞߐߛߊ߬ߦߌ߬ ߘߊ߫ ߞߐ߯ߟߋ߲ ߠߊ߫ ߞߊ߬ ߞߊ߲ߞߊ߲߫ ߡߊߜߍ߲߫߸ ߞߊ߲ߞߊ߲ߞߊ ߟߎ߬ ߞߊ߬ ߛߌ߰ߦߌ߬ߟߊ߫ ߘߴߊ߬ߟߎ߫ ߡߊ߬ ߡߕߋߏ ߟߊ߫߸ ߒ߬ߞߊ߬ ߞߊ߬ ߓߍ߲߬ ߊ߬ߟߎ߬ ߟߊ߫ ߓߌߦߊ߲߫ ߕߌ߯ߦߊ ߡߊ߬߸ ߊ߬ߟߎ߫ ߞߵߊ߬ ߝߐ߫ ߞߏ߫ ߞߊ߬ ߞߐߞߊ߲ߠߊ ߘߏ߫ ߘߴߊ߬ߟߎ߫ ߡߊ߬. ߜߎߕߎߙߎ߲߫ ߝߍ߬ߟߊ ߘߏ߫ ߟߋ߬ ߘߌ߫ ߘߴߊ߬ߟߎ߫ ߡߊ߬߸ ߊ߬ߟߎ߫ ߞߵߊ߬ ߝߐ߫ ߣߴߊߟߊ߫ ߛߐ߲߬ ߘߊ߫ ߞߏ߫ ߞߊ߲ߞߊ߲߫ ߘߌ߫ ߥߴߊ߬ߟߎ ߕߍ߬ߘߍ߫ ߦߋ߲߬߸ ߊ߬ߟߎ߫ ߞߵߊ߬ߟߎ߬ ߟߊ߫ ߛߏ ߕߐ߯ߟߊ߫ ߟߋ߬ ߞߏ߫ ߝߏߝߣߊߘߎ߯.
ߞߐߝߟߌ ߟߎ߬
ߦߟߌߡߊߛߙߋ ߟߎ߬ ߦߌߟߡߊ:ߘߐ߬ߝߐ ߦߌߟߡߊ:ߓߊߕߍ߫ ߦߌߟߡߊ:ߥߊߛߏߟߏ߲߫ ߦߌߟߡߊ:ߝߎߕߊ߫-ߖߊ߬ߟߏ߲߫
ߕߎߙߊߡߊ߲߫ ߕߙߊߥߟߋ߫
ߕߎߙߊߡߊ߲߫ ߕߙߊߥߟߋ߫ ߕߘߍ߬ ߦߋ߫ ߡߊ߲߬ߘߋ߲߫ ߗߍ߬ ߝߊߘߌ߲ ߘߏ߫ ߟߋ߬ ߘߌ߫ ߡߍ߲ ߕߘߍ߬ ߘߊ߫ ߜߏ߬ߙߏ߲߬ߜߊ߬ߙߊ߲߬ ߛߌߦߊߡߊ߲߫ ߠߎ߫ ߘߐ߫ ߛߏ߲߬ߖߘߊ߬ ߕߟߋ ߢߝߍߟߊ ߣߴߊ߬ ߕߋ߬ߟߋ ߖߍ߬ߘߍ ߘߐ߫߸ ߡߍ߲ ߠߎ߬ ߕߴߛߋ߫ ߞߐߢߌ߬ߣߊ߬ ߟߊ߫ ߡߊ߲߬ߘߋ߲߫ ߘߐ߬ߝߐ ߘߐ߫. ߕߎߙߊߡߊ߲߫ ߛߐ߬ߘߐ߲߬ ߘߊ߫ ߝߊ߯ߘߐߞߍ߫ ߁߂߲ ߕߐ߬ߣߍ߲ ߠߋ߬ ߟߊ߫ ߡߊ߲߬ߘߋ߲߬ ߕߙߊߥߟߋ߫ ߛߏ ߘߏ߫ ߟߊ߫ ߞߏ߫ ߞߋ߬ߟߊ߫߸ ߡߍ߲ ߦߋ߫ ߖߌ߬ߣߍ߬ ߓߐߕߏ߲ ߡߊߜߍ߲ ߘߐ߫ ߞߊ߯ߓߊ߫ ߡߙߊ ߘߐ߫. ߊ߬ ߣߴߊ߬ ߞߘߐ߬ߞߍ߫ ߞߊ߲ߞߋߖߊ߲߫ ߠߎ߫ ߥߟߌ߬ ߘߊ߫ ߘߏߞߊ ߟߎ߬ ߟߊ߫ ߛߌ߬ ߡߛߏ (ߣߊ߰ߛߊ) ߝߊ߰ ߞߊ߲ߡߊ߬߸ ߊ߬ ߞߵߏ߬ ߟߋ ߞߴߊ߬ ߕߐ߯ ߝߟߐ ߘߌ߫. ߞߊ߬ ߞߍ߫ ߞߟߍ߬ߡߊ߬ߛߏ߲߬ߧߊ߬ߟߊ ߟߎ߬ ߞߎ߲߭ ߘߌ߫߸ ߞߊ߬ ߕߘߍ߬ ߓߊ߲ߕߊ߲߫ ߞߟߊߓߍ߲ ߘߐ߫߸ ߞߊ߬ ߕߘߍ߬ ߞߙߌߣߊ߬ ߞߟߊߓߍ߲߫ ߥߎ߬ߣߊ߲߬ߞߏߙߏ߲ ߘߐ߫߸ ߞߊ߬ ߕߍ߬ߘߍ߫ ߛߏ߬ߛߏ߫ ߞߟߊߓߍ߲ ߘߐ߫߸ ߞߊ߬ ߡߊ߬ ߕߏ߫ ߖߟߏߝߌ߲߫ ߞߟߊߓߍ߲ ߞߍ߫ ߟߴߊ߬ ߘߎ߲߬ߘߎ߬ߡߊ ߣߴߊ߬ ߕߐ߯ ߘߌ߫.
ߘߏ߫ ߣߌ߫ ߞߙߌ߫ ߕߊ߯ߟߌ
ߕߎߙߊߡߊ߲߫ ߠߊ߫ ߢߣߊߡߦߊ ߞߎ߲߬ߝߟߐ ߟߐ߲ߣߍ߲߫ ߕߴߊ߬ ߘߊ߲߬ߡߊ߬ ߢߊ߫ ߜߘߍ߫ ߡߊ߬߸ ߊ߬ߟߋ߬ ߟߐ߲ ߘߊߡߌ߬ߣߊ߬ ߘߊ߫ ߛߌ߰ ߝߊ߮ ߖߊ߲߬ߖߏ߲ ߠߋ߬ ߝߟߐ߫ ߡߊ߬. ߘߏ߫ ߞߊ߬ߡߌ߬ߛߊ߫ ߣߴߊ߬ ߡߊ߬ߞߍ ߟߎ߬ ߕߊ߬ߣߍ߲ ߢߐ߲߮ ߞߊ߲߬ ߊ߬ߟߎ߫ ߝߊ߬ ߗߍ ߝߍ߬߸ ߏ߬ ߦߟߍ߬ߡߊ߲ ߞߊ߬ ߝߊ߰ߟߌ ߘߊߡߌ߬ߣߊ߬ ߘߏ߫ ߣߌ߫ ߞߙߌ߫ ߖߡߊ߬ߣߊ ߟߎ߬ ߘߐ߫߸ ߏ߬ ߟߋ ߞߏ ߕߋ߬ ߘߊ߫ ߝߊ߲߭ ߓߍ߯ ߟߊ߫ ߝߏ߫ ߘߏ߲߬ߛߏ߬ ߟߏ߲ߟߊ߲ ߠߎ߬ ߞߊ߬ ߦߋ߲߬ ߡߊߜߍ߲߫ ߞߊ߬ ߓߐ߫ ߝߊ߲߭ ߓߍ߯ ߘߏ߫ ߟߊ߫. ߛߌ߭ ߏ߬ ߞߊ߬ ߛߌߦߊߡߊ߲߫ ߠߋ߬ ߝߊ߰ ߊ߬ ߝߊ߰ߓߊ߮ ߏ߬ ߟߎ߬ ߘߐ߫ ߞߊ߬ ߛߌߦߊߡߊ߲߫ ߠߎ߫ ߖߐߞߌ߫߸ ߒ߬ߓߊ߬ ߞߊ߲ߞߋߖߊ߲߫ ߣߴߊ߬ ߘߐ߯ߞߍ߫ ߕߎߙߊߡߊ߲߫ ߠߎ߫ ߞߵߏ߬ ߟߋ ߞߎߡߊ ߡߍ߲ ߞߊ߬ ߦߋ߲߬ ߛߊ߯ߘߊ߫ ߛߴߊ߬ߟߎ߫ ߘߌ߫ ߡߏ߬ߛߏ߫ ߛߐ߬ߘߐ߲߫ ߞߵߊ߬ ߝߘߎ߫.
ߊ߬ߟߎ߫ ߘߏ߲߬ ߘߊ߫ ߞߊ߬ߡߌ߬ߛߊ߫ ߖߍ߬ߘߍ ߟߋ߬ ߞߊ߲߬߸ ߞߊ߬ ߛߐ߰ ߏ߬ ߘߍ߬ߡߍ߲߬ ߠߴߊ߬ ߟߊ߫ ߖߛߊ ߟߊߞߘߎ߬ ߟߊ߫߸ ߥߟߊ߫ ߓߊ߯ߙߊ߫ ߜߘߍ߫ ߟߊ߫ ߡߍ߲ ߕߵߏ߬ ߘߌ߫. ߊ߬ߟߎ߬ ߓߊ߲߫ ߘߊ߫ ߞߵߊ߬ߟߎ߫ ߘߊ߲߬ߕߍ߰ ߊ߬ ߢߍ߫ ߛߎ ߘߐ߫ ߊ߬ߟߎ߫ ߣߊ߬ߞߎ߲ߧߊ ߟߊ߫߸ ߏ߬ ߓߙߊ߬ ߘߊ߫ ߘߏ߫ ߞߊ߬ߡߌ߬ߛߊ߬ ߘߐ߫ ߣߍ߲߯ߞߍ߫ ߛߊ߫߸ ߊ߬ ߞߏ߬ߣߌ߲ ߞߵߊ߬ ߓߟߏ ߛߌ߰ ߊ߬ߟߎ߬ ߟߊ߫ ߟߏ߲ߟߊ߲ߦߊ ߞߘߐ߫ ߞߊ߬ ߓߊ߲߫ ߞߵߊ߬ ߟߐ߲ߕߊ ߝߐ߫ ߊ߬ߟߎ߬ ߢߍ߫ ߛߌ߬ ߞߏ ߞߊ߲߫:
ߊ߬ ߞߏ߫ ߊߟߎ߫ ߦߴߊ߬ ߟߐ߲߫ ߞߏ߫ ߒߠߋ ߣߌ߫ ߦߊ߲߬ ߡߊ߲߬ߛߊ ߦߋ߫ ߝߊ߭ ߟߋ߬ ߟߊ߫ ߛߊ߫߸ ߞߏ߬ߣߌ߲߬ ߒߠߋ ߟߋ߬ ߦߴߊ߬ߟߎ߫ ߘߐ߫ ߞߐ߬ߘߐ ߘߌ߫. ߒߠߋ ߣߵߊ߬ ߝߐ߫ ߟߴߊ߬ߟߎ߫ ߢߍ߫ ߏ߬ ߟߋ ߘߐ߫ ߒߞߏ߫ ߊ߬ߟߎ߬ ߦߋ߫ ߝߋ߲ߣߍ߲߫ ߘߌ߫ ߒߠߋ ߡߊ߬ ߒߝߊ߬ ߗߍ ߘߐ߫ ߒ ߝߣߊ߫ ߘߌ߫ ߛߋ߫ ߒ ߣߎ߲ ߡߊߝߌ߬ߙߏ߲߬ ߠߊ߫ ߡߍ߲ ߞߎ߲߬ߠߊ߫߸ ߊ߬ߟߎ߬ ߞߊ߲߫ ߦߴߏ߬ ߟߋ ߘߐ߫ ߞߏ߫ ߡߏ߬ߛߏ ߦߋ߫ ߗߍ ߟߋ߬ ߘߌ߫߸ ߞߏ߬ߣߵߊ߬ ߕߍ߫ ߗߍ ߕߊ߬ ߟߊ߫. ߒ ߝߣߊ߫ ߞߊ߲߫ ߦߴߊ߬ߟߎ߫ ߡߊ߬ ߏ߬ ߟߋ ߘߐ߫ ߒߞߏ߫ : ߣߴߊߟߎ߫ ߡߊ߫ ߒ ߣߌ߭ ߘߌ߫ ߒ ߡߊ߬ ߒߝߊ߬ ߗߍ ߘߐ߫߸ ߒ ߘߴߊߟߎ߫ ߘߋ߲ߢߋߙߌ߲߫ ߞߎ߲ߛߌ ߦߌ߬ߘߊ߬ ߊ߬ߟߎ߬ ߟߊ߫߸ ߊ߬ߟߎ߫ ߡߊ߫ ߛߐ߲߬ ߡߍ߲ ߞߍ߫߸ ߒߞߏ߫ ߒ ߘߴߊߟߎ߫ ߘߋ߲ߢߋߙߌ߲߫ ߓߘߊߖߟߎ ߦߌ߬ߘߴߊߟߎ߫ ߟߊ߫߸ ߊ߬ ߣߴߊ߬ ߕߍ߰ߣߍ߲߬ ߦߋ߫ ߟߌߟߊ߲ ߡߍ߲ ߠߊ߫. ߓߊߏ߬ ߊ߬ߟߎ߬ ߡߊ߫ ߛߐ߲߬߸ ߒߞߏ߫ ߣߴߊߟߎ߫ ߡߊ߫ ߒ ߣߌ߭ ߘߌ߫ ߒ ߡߊ߬߸ ߒ ߘߌ߫ ߞߏ߫ ߦߌ߬ߘߊ߬ ߊߟߎ߫ ߟߴߊߟߎ߫ ߦߟߌ߫ ߕߍ߫ ߡߍ߲ ߡߊ߬. ߓߴߊ߬ߟߎ߫ ߡߊ߫ ߛߐ߲߬ ߡߍ߲ ߞߍ߫߸ ߒ ߝߣߊ߫ ߞߊ߬ ߒ ߡߐ߬ߣߍ ߟߊߓߐ߫ ߏ߬ ߟߋ ߘߐ߫ ߊ߬ߟߎ߬ ߞߊ߲ߡߊ߬߸ ߊ߬ߟߎ߬ ߦߴߏ߬ ߟߋ ߞߣߐ߬ߘߐ߬ߝߟߌ ߕߍߡߊ߬ ߣߌ߲߬ ߛߊ߫.
ߊ߬ ߓߊ߲߫ ߘߊ߫ ߞߵߊ߬ ߝߴߊ߬ߟߎ߫ ߢߍ߫ ߞߏ߫ ߡߊ߲߬ߛߊ߬ ߢߍߡߐ߯ ߖߊߙߊ߫ ߞߊ߲߫ ߠߋ߬ ߞߏ߫ ߡߐ߱ ߡߍ߲ ߓߊ߯ ߛߌ߭ ߣߌ߲߬ ߝߊ߰ ߞߴߊ߬ ߘߌ߫ ߡߛߏ߬ ߘߴߏ߬ ߡߊ߬߸ ߏ߬ ߘߐ߫ ߣߴߊ߬ߟߎ߫ ߘߌ߫ ߒ ߡߊ߬ߡߊ߬ߙߋ߲߬ ߡߛߏ߫ ߛߜ߭ߏ߬ߟߏ߲߫ ߞߐ߲ߘߍ߫ ߣߌ߲߬ ߝߘߎ߫߸ ߒ ߘߌ߫ ߒ ߖߘߍ߬ ߟߊߓߌ߬ߟߊ߬ ߊߟߎ߫ ߢߍ߫: ߊ߬ߟߎ߬ ߝߣߊ߫ ߞߵߏ߬ ߟߊ߬ߤߘߌ ߘߐߖߊ߬ ߜߘߋߜߘߋ߫߹ ߏ߬ ߞߍ ߊ߬ ߞߵߊ߬ ߝߊ߰ ߝߙߍ ߟߎ߬ ߟߊߓߌ߬ߟߊ߬ ߊ߬ߟߎ߬ ߟߊ߫.
ߛߌ߭ ߝߊ߰ ߢߊ ߞߏ߲ߞߏ ߞߣߐ߫
ߡߛߏ߬ߞߘߐ ߞߊ߬ ߞߋ߲߬ߘߊ ߘߴߊ߬ߟߎ߫ ߡߊ߬ ߞߴߊ߬ߟߎ߫ ߦߋ߫ ߛߐ߰ ߟߊ߫ ߛߌ߭ ߛߎߡߊ߲ ߡߊ߬ ߣߌ߲߬ ߠߋ ߟߊ߫ ߛߋ߲߬ߧߊ߫ ߛߊ߬ߓߊ߫߸ ߞߊ߬ ߣߊ߬ ߕߏ߫ (ߊ߬) ߒ ߓߏ߲߫ ߠߊ߫ ߞߟߊ ߟߊ߫ ߛߊ߫, ߣߌ߫ ߒ ߓߋ߬ ߘߊ߫߸ ߊߟߎ߫ ߘߌ߫ ߛߌ߬ߛߍ߬ߞߟߌ ߟߊߝߟߌ߬ ߟߊ߫ ߛߌ߭ ߡߊ߬߸ ߏ߬ ߘߌ߫ ߞߴߊ߬ ߢߣߊ߫ ߓߐߘߐ߲ ߘߌ߫ ߞߊ߬ ߞߢߊ߬ ߥߟߌ߬ ߟߊ߫߸ ߏ߬ ߓߊ߫ ߞߴߊߟߎ߫ ߘߴߊ߬ ߕߐ߭ ߓߐ߫ ߢߐ߲߮ ߠߊ߫ ߦߋ߲߬. ߞߊߡߋߙߋ߲߫ ߝߌ߬ߟߊ ߏ߬ ߟߎ߫ ߘߏ߲߬ ߘߊ߫ ߥߎߟߊ ߞߣߐ߫߸ ߊ߬ߟߎ߫ ߥߊ߫ ߘߴߊ߬ ߕߘߍ߬ ߥߎ߬ߙߊ߲߬ߕߊ߲߬ߓߊ߬ ߥߎߟߊ ߞߣߐ߫. ߊ߬ߟߎ߫ ߞߵߊ߬ ߝߊ߰ ߞߵߊ߬ ߞߏ ߕߍ߰ ߞߊ߬ ߥߴߊ߬ ߘߊ߲߬ߕߍ߰ ߢߍߡߐ߯ ߖߊߙߊ߫ ߢߍ߫߸ ߏ߬ ߛߐ߰ ߘߊ߫ ߞߎߛߎ߲ ߠߋ߬ ߡߎߣߎ߲߬߸ ߘߊ߬ߡߊ߲߬ߛߊ߬ ߊ߬ ߣߊ߬ ߘߊ߫ ߝߴߊ߬ ߢߍ߫ ߞߴߊ߬ ߞߘߐ߬ ߡߛߏ߫ ߞߊ߬ߡߌ߬ߛߊ߫ ߓߘߊ߫ ߛߊ߬. ߞߊ߬ߡߌ߬ߛߊ߫ ߛߎ߬ߞߏ߬ߦߊ ߓߊ߲ߣߍ߲߸ ߡߊ߲߬ߛߊ ߞߊ߬ ߦߋ߲߬ ߛߎ߲ߞߎߘߎ߲߫ ߗߋ߲߭ ߓߍ߯ ߟߊߓߐ߫ ߞߏ߫ ߊ߬ߟߎ߫ ߦߴߊ߬ߟߎ߫ ߢߣߊߕߊ߬߸ ߊ߬ߟߎ߫ ߞߵߊ߬ߟߎ߬ ߞߎߡߊߞߊ߲ ߠߊߕߋߟߋ߲߫ ߞߊ߬ ߛߏ߰ߟߏ߲߬ ߕߊ߬߸ ߊ߬ߟߎ߫ ߥߊ߫ ߘߴߏ߬ ߘߌ߫ ߞߵߊ߬ ߛߊ߲߬ߓߊ߫ ߡߊ߲߬ߘߋ߲߫ ߡߊ߲ߛߊ ߡߊ߬ ߢߊ߬ߣߌ߲߬ߓߊ߫. ߏ߬ ߞߊ߬ ߛߏ߰ߟߏ߲߬ ߞߐ߲ߘߍ߫ ߝߘߎ߫ ߞߎߘߊ߫ ߘߌ߫ ߞߵߊ߬ ߦߌ߬ߘߊ߬ ߡߌ߬ߙߌ߲߬ߘߌ ߟߊ߫ ߞߏ߫ ߘߏ߫ ߡߊ߲߬ߛߊ߬ߓߏ߲ ߞߣߐߡߐ߮ ߘߏ߫ ߟߋ߬ ߦߴߊ߬ ߘߌ߫. ߒ߬ߓߊ߬ ߛߏ߰ߟߏ߲߫ ߏ߬ ߟߋ ߞߊ߬ ߛߏ߲߬ߖߘߊ߫ ߣߴߊ߬ ߘߐ߮ ߟߎ߬ ߛߐ߬ߘߐ߲߬߸ ߣߊߟߌ߬ߡߎ߲߫ ߛߏ߰ߟߏ߲߬ ߞߏߟߏ߲ߞߊ߲߫ ߣߌ߫ ߛߏ߰ߟߏ߲߬ ߦߡߊߙߌ߫ ߟߎ߫ ߛߐ߬ߘߐ߲߫߸ ߡߍ߲ ߠߎ߬ ߞߍ߫ ߘߊ߫ ߡߊ߬ߘߋ߲߫ ߡߐ߰ߓߊ ߟߎ߬ ߘߏ߫ ߘߌ߫.
ߊ߬ ߛߊߓߎ
ߕߎߙߊߡߊ߲߫ ߞߊ߬ ߓߊ߯ߙߊ ߡߍ߲ ߞߍ߫ ߛߏ߰ߟߏ߲߬ ߡߊߟߐ߬ ߕߎߡߊ ߣߴߊ߬ ߣߴߊ߬ ߘߋ߲ ߠߎ߬ ߟߊ߫ ߝߎ߲ߘߟߌ ߕߍ ߥߎ߬ߛߎ ߘߐ߫߸ ߘߐ߬ߝߐ ߡߴߏ߬ ߟߎ߬ ߟߊߡߙߊ߬ ߊ߲ ߧߋ߫. ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߏ߫ ߥߊ߯ߕߌ ߏ߬ ߡߐ߱ ߟߎ߬ ߕߘߍ߬ ߦߋ߫ ߛߍ߬ߣߍ ߣߌ߫ ߘߏ߲߬ߛߏ߬ߦߊ ߟߎ߫ ߟߋ߬ ߟߊ߫߸ ߕߎ߬ߡߊ߬ߘߐ߫ ߊ߬ ߝߣߊ߫ ߕߘߍ߬ ߘߌ߫ ߞߴߏ߬ ߟߎ߫ ߟߋ߬ ߘߊߞߘߐ߫.
ߣߊߙߋ߲ߡߊ߲߰ ߛߊ߬ߣߍ߲ ߞߵߊ߬ ߘߋ߲ߞߍ߫ ߘߊ߲߬ߞߊ߬ߙߊ߲߫ ߕߎߡߊ߫ ߟߊߛߌ߰ ߊ߬ ߣߐ߭ ߘߐ߫߸ ߏ߬ ߞߵߊ߬ ߛߍ߮ߛߌ߰ ߛߏ߰ߟߏ߲߬ ߣߴߊ߬ ߘߋ߲ ߠߎ߬ ߘߐ߫ ߝߎߚߎ߫ ߝߴߊ߬ߟߎ߫ ߕߎ߲߬ ߓߍ߫ ߢߌߣߌ߲߫ ߞߵߊ߬ ߝߊ߰. ߛߏ߰ߟߏ߲߬ ߞߐ߲ߘߍ߫ ߝߣߊ߫ ߞߵߏ߬ ߟߋ ߘߐߜߍ߫ ߞߊ߬ ߝߎ߲ߘߌ߫ ߊ߬ ߘߋ߲ ߠߎ߬ ߘߌ߫ ߞߊ߬ ߥߊ߫ ߢߊߣߌ߲ߡߊߓߏߙߌ ߘߐ߫ ߖߘߋߓߊ߫߸ ߕߊߓߏ߲߫߸ ߞߎ߲ߓߌ߫߸ ߊ߬ ߣߌ߫ ߡߍ߭ߡߊ߬. ߘߊ߲߬ߞߊ߬ߙߊ߲߬ ߕߎߡߊ߫ ߞߵߊ߬ ߘߐ߯ߡߛߏ߫ ߣߊ߱ߣߊ߬ ߕߙߌߓߊ߲߫ ߞߋߕߊ߬ ߘߌ߫ ߛߎߡߊߥߙߏ߫ ߞߊ߲ߕߍ߫ ߡߊ߬ ߝߘߎ ߟߊ߫ ߞߵߏ߬ ߞߍ߫ ߘߍ߰ߡߌ߲߬ ߡߛߏ ߘߌ߫߸ ߡߊ߲߬ߘߋ߲߬ߞߊ ߟߎ߬ ߞߎߛߎ߲߫ ߘߴߏ߬ ߟߋ ߘߐ߫ ߞߵߊ߬ ߦߌ߬ߘߵߊ߬ ߟߊ߫ ߞߏ߫ ߞߊ߬ ߘߍ߰ߡߌ߲ ߏ߬ ߓߴߊ߬ ߡߊ߬߸ ߊ߬ߟߋ߬ ߝߣߊ߫ ߛߌߟߊ߲߫ ߘߴߏ߬ ߟߋ ߘߐ߫ ߞߵߊ߬ ߓߏ߬ߙߌ߬ ߞߊ߬ ߥߊ߫ ߞߛߌ߬ߘߎ߯. ߛߎߡߊߥߙߏ߫ ߞߵߏ߬ ߟߋ ߞߏ ߦߋ߫ ߞߊ߬ ߞߟߍ߬ߘߋ߲ ߠߎ߬ ߟߊߣߊ߬ ߞߊ߬ ߡߊ߲߬ߘߋ߲߬ ߡߊߜߐ߬ߙߐ߲߬ߞߕߐ߫ ߞߵߊ߬ ߟߊ߫ ߛߏ߬ߝߊ߫ ߞߘߊ߬ߜߍߟߍ߲ ߘߏ߫ ߟߊߛߵߊ߬ ߞߎ߲߬ߠߊ߫ ߞߏ߫ ߞߊ߰ߙߊ߫ ߞߡߊ߬ߙߊ߫.
ߛߎߡߊߥߙߏ߫ ߞߊ߬ ߕߐ߲ ߛߌ߰ ߘߏ߲߬ߛߏ߬ߦߊ ߟߊ߫ ߞߊ߬ ߓߍ߯ ߟߐ߬ ߛߍ߬ߣߍ ߟߊ߫ ߘߌߦߊߜߏߦߊ ߟߊ߫߸ ߞߊ߬ ߘߏ߲߬ߛߏ߬ ߘߊ߲ߘߐ߫ ߓߐ߫ ߞߵߏ߬ ߟߎ߬ ߞߍ߫ ߡߊ߲߬ߝߋ߲߬ ߢߌ߬ߣߌ߲߬ߠߊ ߘߌ߫. ߞߊ߬ ߖߐ߲߭ ߠߎ߬ ߞߊ߲ߠߊߓߌ߬ߟߊ߬ ߞߴߏ߬ ߟߎ߬ ߦߴߊ߬ߟߎ߫ ߕߊ߫ ߞߍ߫߸ ߞߊ߬ ߟߊ߲߬ߔߊ߰ߛߌ ߟߎ߬ ߞߘߊߡߊ߫ ߖߐ߲߭ ߠߎ߬ ߟߊ߫ ߓߊ߯ߙߊ ߢߐ߲߰ ߠߊ߫. ߞߊ߬ ߞߣߐ߬ߜߍ߲߬ߥߟߐ ߟߎ߬ ߟߊߘߊ߲߫ ߝߏ߬ߘߏ ߟߎ߬ ߞߣߐ߬ߜߍ߲߬ ߞߊ߲ ߡߊ߬߸ ߊ߬ ߣߌ߫ ߞߊ߬ ߓߋ߭ ߕߋ߬ ߝߘߏ߬ߕߌ߮ ߟߎ߬ ߞߘߐ߫ ߘߌߦߊߜߏߦߊ ߟߊ߫. ߛߎߡߊߥߙߏ߫ ߞߊ߬ ߛߏ ߟߎ߬ ߛߎ߬ߡߊ߲ ߣߴߊ߬ ߓߌߦߊ߲ ߠߎ߬ ߞߍ߫ ߛߏ ߕߊ ߘߌ߫߸ ߞߵߏ߬ ߟߎ߬ ߞߴߊ߬ ߟߊ߫ ߛߏ߬ߝߊ ߟߎ߬ ߓߊߟߏ ߘߌ߫. ߞߊ߬ ߡߏ߬ߛߏ ߟߎ߬ ߣߌ߫ ߘߋ߲ߡߛߏ ߟߎ߬ ߝߣߊ߫ ߓߌ߬ߟߊ߬ ߛߏ߬ߝߊ ߟߎ߬ ߛߊ߬ߥߏ ߘߐ߫. ߦߌߟߡߊ:ߡߊ߲߬ߘߋ߲߫ ߞߍ߬ߟߍ ߦߌߟߡߊ:ߡߊ߲߬ߘߋ߲߫ ߣߊ߲߬ߞߌ߲ ߦߌߟߡߊ:ߕߊ߰ߙߋ ߦߌߟߡߊ:ߞߟߍ߬ߡߊ߬ߛߏ߲ߧߊ ߦߌߟߡߊ:ߓߊ߲ߕߊ߲߫ ߞߟߊߓߍ߲ ߦߌߟߡߊ:ߞߙߌߣߊ߬ ߞߟߊߓߍ߲ ߦߌߟߡߊ:ߛߏ߬ߛߏ߬ ߞߟߊߓߍ߲ ߦߌߟߡߊ:ߖߟߏߝߌ߲߫ ߞߟߊߓߍ߲
ߘߊߣߌߦߍߟ ߓߋߛ߭ߍߟ ߥߊߣߊ߬
ߘߊߣߌߦߍߟ ߓߋߛ߭ߍߟ ߥߊߣߊ߬ (߁߈߁߅ ߞߏ߲ߞߏߘߌ߬ߓߌ ߁߉-߁߈߈߀ ߞߏߟߌ߲ߞߏߟߌ߲ ߁߭) ߕߘߍ߬ ߦߋ߫ ߟߌߓߋߙߌߦߊ߫ ߞߊ߲ߕߌ߯ ߃߲ ߠߋ߬ ߘߌ߫ ߁߈߆߄ ߣߌ߫ ߁߈߆߈ ߕߍ߫.
ߞߍ߫ ߘߊ߫ ߟߌߓߋߙߌߦߊ߫ ߞߊ߲ߕߌ߯ ߛߙߍߞߍ ߟߏ߯ߟߎߣߊ߲ ߠߋ߬ ߝߟߐ߫ ߘߌ߫ ߛߑߕߌߝ߭ߌ߲ ߊߟߍ߲ ߓߍ߲ߛߎ߲߫ ߠߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫ ߁߈߆߀ ߣߌ߫ ߁߈߆߄ ߕߍ߫߸ ߊ߬ ߣߌ߫ ߞߊ߬ߝߏ ߞߟߊ߬ߕߌ߰ ߃߲ ߘߌ߫ ߖߏߛߍߔߝ ߖߌ߲ߞߌ߲ ߙߐߓߊߙߕ ߟߊ߫ ߛߓߍߘߊߟߋ߲ ߞߣߐ߫ ߁߈߅߄ ߣߌ߫ ߁߈߅߆ ߕߍ߫.
ߞߟߏߜߍߢߐ߲
ߥߊߣߊ߬ ߕߘߍ߬ ߦߋ߫ ߊߡߋߙߌߞߌ߬ ߝߘߊ߬ߝߌ߲ ߠߋ߬ ߘߌ߫߸ ߡߍ߲ ߡߏߦߌ߫ ߘߊ߫ ߤߎߞߛߑߕߐ߲ߥ ߝߏ߲߬ߘߏ ߝߍ߬ ߓߊߟߑߕߌߡߐߙ ߕߌ߲߬ߞߎߘߎ߲߸ ߡߙ߭ߋߟߊ߲ߘ, ߡߍ߲ ߝߊ߬ ߕߘߍ߬ ߦߋ߫ ߥߙߍ߬ߕߌ߮ (ߓߌߦߊ߲ߡߙߊߟߊ) ߣߌ߫ ߖߐ߲߬ ߞߘߐ ߘߌ߫߸ ߡߍ߲ ߞߵߊ߬ ߟߊ߫ ߞߊ߲ߠߊߓߌߟߊߟߌ ߡߊߛߐ߬ߘߐ߲߬ ߛߊ߲߬ ߞߋߟߋ߲߫ ߠߊ߫ ߥߊߣߊ߬ ߡߏߦߌ ߢߍ߫. ߥߊߣߊ߬ ߛߐ߬ߘߐ߲߬ ߕߎߡߘߊ ߟߊߛߊߣߌ߲ߧߊߣߍ߲߫ ߕߍ߫. ߘߐ߬ߛߙߋ ߘߏ߫ ߟߎ߫ ߦߴߊ߬ ߦߌ߬ߘߊ߬ ߟߊ߫ ߞߴߊ߬ ߡߏߦߌ߫ ߘߊ߫ ߞߏ߲ߞߏߘߌ߬ߓߌ ߁߉ ߟߋ߫ ߡߊ߬ ߁߈߁߅ ߟߊ߫. ߞߵߊ߬ ߕߘߍ߬ ߊ߬ߡߍ߯ߙߍߞߊ߲߫ ߞߟߐߣߊߖ߭ߋߛ߭ߐ߲߫ ߛߏ߬ߛߊߌߕߋ߬ ߟߊ߫ ߘߐߛߙߋ ߦߴߊ߬ ߦߌ߬ߘߊ߬ ߟߊ߫ ߞߵߊ߬ ߛߊ߲߬ ߉ ߟߋ߬ ߕߘߍ߬ ߦߴߊ߬ ߝߎ߲ߘߌ߫ ߕߎߡߊ ߟߊ߫ ߞߊ߬ ߕߊ߯ ߟߌߓߋߙߌߦߊ߫߸ ߊ߬ ߡߏߦߌߓߊ߯ ߛߋ߯ߦߌ߲߫ ߠߎ߫ ߝߍ߬ ߕߊߞߎߟߎ߲ ߏߛߑߥߋߜ߭ߏ߫ ߞߣߐ߫ ߁߈߂߃ ߟߊ߫. ߏ߬ ߦߴߊ߬ ߡߏߦߌ߫ ߕߎߡߊ ߞߍ߫ ߟߊ߫ ߁߈߁߄ ߠߋ߬ ߘߌ߫.
ߡߐ߰ߓߊ߬ߦߊ ߛߌ߲߬ߝߏ߲
ߊ߬ ߕߘߍ߬ ߦߋ߫ ߊߡߋߙߌߞߌ߬-ߟߌߓߋߙߌߦߞߊ ߡߐ߰ߓߊ߬ߦߊ ߛߌ߲߬ߝߏ߲ ߘߌ߫߸ ߊ߬ ߣߴߊ߬ ߕߘߍ߬ ߦߋ߫ ߟߌߓߋߙߌߦߊ߫ ߞߐߦߌߘߊߟߌ߫ ߓߏ߲ ߝߣߊ߫ ߛߌ߲߬ߝߏ߲ ߘߌ߫߸ ߤߙߐߘߎ߯ ߞߐߦߌߘߊߟߌ߫ ߓߏ߲ ߞߊ߲ߕߌ߮ ߁߈߄߈-߁߈߄߉ ߟߊ߫߸ ߊ߬ ߣߌ߫ ߟߌߓߋߙߌߦߊ߫ ߞߊ߲߬ߜߍ. ߁߈߇߇ ߟߊ߫߸ ߊ߬ ߞߍ߫ ߘߊ߫ ߊ߬ߡߍ߯ߙߍߞߊ߲߫ ߞߟߐߣߊߖ߭ߋߛ߭ߐ߲߫ ߛߏ߬ߛߊߌߕߋ߬ ߖߋ߬ߕߌ߬ߘߊ (ߊߗ߭ߊ߲ߕ) ߘߏ߫ ߘߌ߫. ߊ߬ߟߋ ߟߋ߬ ߞߊ߬ ߟߌߓߋߙߌߦߊ߫ ߞߎ߲߬ߘߐ߲ߞߟߌ ߛߓߍ߫߸ ߟߌߓߋߙߌߦߊ߫ ߣߵߊ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ ߠߊ ߊ߬ߡߍ߯ߙߍߞߊ߲߫ ߞߟߐߣߊߖ߭ߋߛ߭ߐ߲߫ ߛߏ߬ߛߊߌߕߋ߬ ߟߊ߫ ߁߈߄߇ ߟߊ߫ ߸ ߏ߬ ߞߵߏ߬ ߕߊ߬ ߞߎ߲߬ߘߐ߲ߞߟߌ ߘߌ߫ ߘߏߦߌ߲߫.
ߞߊ߲ߕߌ߯ߦߊ ߁߈߆߄-߁߈߆߈)
ߥߊߣߊ߬ ߤߊߡߌ߲ ߢߌߕߊ ߕߘߍ߬ ߦߋ߫ ߡߍ߲ ߘߌ߫ ߞߵߊ߬ ߕߏ߫ ߞߊ߲ߕߌ߯ߦߊ ߟߊ߫߸ ߏ߬ ߟߋ ߕߘߍ߬ ߦߴߊ߬ ߟߊ߫ ߞߎ߲߬ߠߊ߬ߛߌ߮ ߣߌ߫ ߕߌ߲߬ߞߎߘߎ߲ ߟߊ߲߬ߔߊ߰ߛߌ߬ ߡߌߙߌ߲ߘߌ ߟߎ߬ ߟߎ߬ ߟߊ߫ ߓߟߏߘߏ߲ߢߐ߲߯ߓߟߏ ߘߌ߫߸ ߊ߬ ߜߋ߲ߜߋ߲߫ ߡߍ߲ ߠߎ߬ ߦߋ߫ ߖߡߊ߬ߣߊ ߞߣߐߟߊ ߘߐ߫. ߊ߬ ߞߊ߬ ߕߎߞߘߐߟߊ ߓߐߒߡߊߟߌ߫ ߝߟߐ ߛߌ߲߬ߝߏ߲߬ߧߊ߫ ߞߵߏ߬ ߢߍߡߌߘߊ ߞߍ߫ ߓߍ߲ߗ߭ߊߡߍ߲߫ ߖ.ߞ ߊ߲ߘߍߙߑߛߐ߲߫ ߓߟߏ߫. ߁߈߆߈ ߠߊ߫߸ ߊ߲ߘߍߙߑߛߐ߲߫ ߥߊ߫ ߘߊ߫ ߓߐ߫ ߟߌߓߋߙߌߦߊ߫ ߞߣߐߟߊ ߘߐ߫ ߞߊ߬ ߥߊ߫ ߓߍ߲߬ߘߐ ߞߟߊ߬ߣߐ߬ߦߊ߫ ߞߐ߬ߦߊ߬ ߡߊ߲ߛߟߊ ߡߊ߲߬ߛߊ ߝߍ߬. ߊ߬ ߞߊ߬ ߦߟߌߣߐ ߕߊ߬ ߡߌ߬ߙߌ߲߬ߘߌ ߞߊ߲߬߸ ߟߊ߲߬ߘߊ ߟߎ߬ ߞߊ߲߬߸ ߊ߬ ߣߌ߫ ߕߌ߲߬ߞߎߘߎ߲ ߛߎ߲ߞߎ߲ ߘߌ߲߬ߞߌߙߊ ߟߎ߬ ߞߊ߲߬߸ ߊ߬ ߕߊ߬ߡߌ߲߬ ߘߊ߫ ߡߍ߲ ߘߐ߫߸ ߞߊ߬ ߛߓߍߟߌ ߘߏ߫ ߞߴߊ߬ ߟߊ߫ ߕߊ߯ߡߊ ߏ߬ ߞߊ߲߬ ߊ߬ ߞߐߛߊߦߌ ߝߍ߬. ߤߙߐߘߎ߯ ߞߎ߲߬ߠߊ߬ߛߌ߮ ߞߍߣߍ߲ ߊ߲ߘߍߙߑߛߐ߲߫ ߠߊ߫ ߟߌ߬ߤߟߊ߬ߦߊ ߟߎ߬ ߟߊߓߊ߯ߙߊ߫ ߟߊ߫߸ ߊ߬ߟߎ߫ ߞߵߊ߬ ߘߐߞߕߌ߫ ߞߵߊ߬ ߦߌ߬ߘߊ߬ ߞߏ߫ ߖߡߊ߬ߣߊ ߞߣߐߟߊ ߘߌ߲߬ߞߌߙߊ ߘߊ߲߬ߠߊߕߍ߰ߣߍ߲ ߘߏ߫ ߓߘߊ߫ ߡߊߡߙߊ߬.
ߤߊ߲ߙߌ ߞߏ߬߬ߣߊ߲ ߓߋ߬ߘߌߦߋ
ߤߊ߲ߙߌ ߞߏ߬߬ߣߊ߲ ߓߋ߬ߘߌߦߋ ߡߏߦߌ߫ ߘߊ߫ ߁߉߃߄ ߘߓߊ߬ߕߊ ߕߟߋ߬ ߆ ߟߋ߬ ߡߊ߬ ߘߊ߬ߥߎߞߙߐ߬߸ ߊ߬ ߦߋ߫ ߜߋ߲ߞߐ߰ߖߌ߬ߘߊ ߞߊ߬ߝߏ ߡߐ߰ߓߊ ߣߴߊ߬ ߞߊ߲ߕߌ߮ ߟߋ߬ ߘߌ߫ ߁߉߉߃ ߣߌ߫ ߁߉߉߉ ߕߍ߫ߣߍ߫
ߘߊߣߌߦߍߟ ߓߋߛ߭ߍߟ ߥߊߣߊ߬
ߦߟߌߡߊߛߙߋ
ߦߌߟߡߊ:ߟߌߓߋߙߌߦߊ߫ ߞߊ߲ߕߌ߮ ߦߌߟߡߊ:ߟߌߓߋߙߌߦߊ߫ ߞߊ߲ߕߌ߯ ߛߙߍߞߍ ߦߌߟߡߊ:ߟߌߓߋߙߌߦߊ߫ ߦߌߟߡߊ:ߟߌߓߋߙߌߦߊ߫ ߞߎ߲߬ߘߐ߲ߞߟߌ
ߤߊ߲ߙߌ ߞߏ߬߬ߣߊ߲ ߓߋ߬ߘߌߦߋ
ߘߋߣߍ߲ߦߊ ߣߌ߫ ߞߊ߬ߙߊ߲߬ߛߏ
ߓߋ߬ߘߌߦߋ ߡߏߦߌ߫ ߘߊ߫ ߓߊߥߎߟߋ߫ ߖߡߊߣߊ ߟߋ߬ ߘߐ߫߸ ߊ߬ ߣߴߊ߬ ߛߌߦߊ ߘߐ߫߸ ߊ߬ ߞߊ߬ ߞߊ߬ߙߊ߲ ߓߊߖߎߟߞߊ ߞߍ߫ ߘߊ߬ߓߎ߫߸ ߊ߬ ߣߴߏ߬ ߞߐ߫ ߔߎߥߊߕߌߦߋ߫ ߖߊ߯ߓߘߊ ߟߊ߫. ߊ߬ ߟߊ߫ ߘߋ߲߲ߦߊ ߟߎ߬ ߦߋ߫ ߞߊ߬ߞߊ߬ߥߏ߬ ߛߣߍ߬ߟߊ ߟߎ߬ ߟߋ߬ ߘߌ߫.
ߟߊߝߟߐ
ߊ߬ ߓߊ߲ ߞߐ ߘߐ߫ ߞߍ߫ ߟߊ߫ ߜߋ߲ߞߐ߰ߖߌ߬ߘߊ ߟߊ߫ ߟߊ߬ߛߌ߰ߘߋ߲ ߘߌ߫ ߊߡߋߙߌߞߌ߬ ߞߊ߬ߝߏ߫ ߘߍ߬ߣߍ߲ ߠߊ߫ (߁߉߆߁ - ߁߉߆߆) ߟߎ߬ ߕߍ߫߸ ߊ߬ ߗߋ߫ ߘߊ߫ ߡߊ߬߬߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߲߬ߝߟߏ߬ߦߊ߬ߟߌ ߘߊߞߎ߲ ߠߎ߬ ߘߐ߫ ߁߉߆߆ - ߁߉߆߈ ߠߎ߬ ߕߍ߫߸ ߞߊ߬ ߞߍ߫ ߬߬߬߬߬߬߬߬ߞ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߣߌ߫ ߣߊ߲߬ߝߟߏ߬ߦߊ߬ߟߌ ߟߎ߬ ߞߏߕߌ߮ ߘߌ߫ ߁߉߆߈ ߣߌ߫ ߁߉߇߇ ߕߍ߫߸ ߞߊ߬ ߓߊ߲߫ ߞߊ߬ ߞߍ߫ ߝߊ߬߬߬߬ߛߏ߬ ߜߙߊ ߞߊ߲ߕߌ߮ ߘߌ߫ ߁߉߈߀ ߣߌ߫ ߁߉߉߃ ߟߊ߫߸ ߞߊ߲ߕߌ߮ ߝߋߟߌߞߛ ߤߎߝߎߋߕ ߓߎߥߊߢߋ ߟߊ߫ ߞߊ߲ߕߌ߯ߦߊ ߕߎ߬ߡߊ ߟߊ߫.
ߞߊ߲ߓߍ߲ ߞߊ߲ߕߌ߯ߦߊ
ߊ߬ߟߋ ߟߋ߬ ߞߍ߫ ߘߊ߫ ߞߊ߲ߕߌ߯ ߡߊߞߐߣߐ߲ ߘߌ߫ ߤߎߝߎߋߕ ߓߎߥߊߢߋ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߟߊߛߌ߰ ߘߊ߫ ߞߊ߬ ߓߍ߲߬ ߞߊ߲ߓߍ߲ ߛߌ߰ߞߊ߲ ߠߋ߬ ߡߊ߬߸ ߓߊߏ߬ ߊ߬ߟߋ ߟߋ߬ ߕߘߍ߬ ߦߋ߫ ߝߊ߬ߛߏ߬ ߜߙߊ ߞߊ߲ߕߌ߮ ߘߌ߫߸ ߏ߬ ߟߋ ߘߏ߲߲߲߬ ߖߊ߯ߙߋߣߍ߲߫ ߕߘߍ߬ ߦߋ߫ ߟߐ߬ߘߎ߮ ߏ߬ ߟߊ߫ ߞߊ߲ߕߌ߮ ߟߊ߫ ߛߊߦߊ ߞߐ߫. ߊ߬ߟߋ߬ ߟߊ߫ ߞߊ߲ߕߌ߯ߦߊ ߕߎ߬ߡߊ ߏ߬ ߟߊ߫߸ ߊ߬ ߕߘߍ߫ ߦߋ߫ ߥߋ߯߯߯߯߯߯߯߯ߟߋ߫ ߟߊ߫ ߟߋ߬ ߞߏ߫ « ߘߏ߲߲߬ߒ߬ߡߊ߬ߓߊߟߌ», ߏ߬ ߟߋ ߣߵߊ߬ ߞߍ߫ ߟߴߊ߬ ߞߟߌ߫ ߘߊ߫ ߞߊ߲߬ߕߐ߮ ߣߌ߲߬ ߠߊ߫ ߞߏ߫ ߘߊ߬ߥߎߞߙߐ߬ ߞߟߏߞߕߏ « sphinx de Daoukro », ߞߵߏ߬ ߟߊ߫ ߖߡߊ߬ߣߊ ߕߊ߲߲ߓߊ߲ ߘߐ߫ ߛߏ ߘߊ߬ߥߎߞߙߐ߬ ߕߐ߮ ߘߌ߫߸ ߊ߬ ߦߋ߫ ߦߋ߲߬ ߡߍ߲ ߟߊ߲߬ߔߊ߯ߛߌ ߘߌ߫. ߞߏ߬ߣߌ߲߬ ߓߋ߬ߘߌߦߋ ߡߊ߫ ߤߎߝߎߋߕ ߟߊ߫ ߛߘߊߞߊߓߐ ߣߴߊ߬ ߟߊ߫ ߢߊ߬߬߬߬ߟߌ ߢߐ߲߲߰ ߞߍ߫ ߟߊ߫߸ ߏ߬ ߟߋ ߞߵߊ߬ ߞߴߊ߬ ߡߊߝߌ߲߲߬ ߘߊ߫ ߓߘߍ߬ߓߘߍ߬ߟߌ ߕߊߖߟߎߛߙߊ ߣߌ߫ ߞߏߢߊߞߍ ߟߊ߫. ߊ߬ ߞߊ߬ ߌߝ߭ߎߥߊߙߌߕߋ ߖߊ߬ߡߊߙߌ ߟߊߓߊ߯ߙߊ߫߸ ߏ߬ ߡߍ߲ ߦߴߊ߬ ߦߌ߬߬߬ߘߊ߬ ߞߏ߫ ߡߐ߰ ߛߌ߫ ߞߊ߫ ߓߐ߫ ߞߘߏߥߊߙߌ߫ ߞߊ߲ߕߌ߯ߦߊ ߞߐ߫߸ ߝߏ߫ ߡߡ
ߊ߬ ߛߎߘߊ߲߫ ߘߊ߫ ߁߉߉߅ ߟߊ߫ %߉߅.߄߄ ߠߊ߫߸ ߡߊ߬ߡߌ߬ߘߊ߬ߟߌ߬ߟߊ ߓߍ߯ ߞߵߊ߬ ߢߌ߬ߣߊ߬ߓߐ߫ ߛߎߥߊ߲ߘߟߌ ߏ߬ ߘߐ߫ ߝߏ߫ ߝߑߙߊ߲ߛߌߛ ߥߏ߬ߘߌ ߞߋߟߋ߲߫߸ ߏ߬ ߡߍ߲ ߕߘߍ߬ ߦߋ߫ ߜߋ߲ߞߐ߰ߖߌ߬ߘߊ ߓߊ߯ߙߟߊ ߟߎ߬ ߟߊ߫ ߞߙߎߞߊ߸ ߞߵߏ߬ ߲߲߲߲߲߲߲߲ߞߎ߲
ߟߊߟߊ ߝߊߕߌߡߊ߫ ߒߛߎߡߍߙ
ߟߊߟߊ ߝߊߕߎߡߊ ߒߛߎߡߍߙ (ߓߍߙߌߓߍߙߌ ߘߐ߫ : ߟߊߟߊ ߝߊߘߌߡߊ߫ ߒߛߎߡߍߙ߸ ߕߝߌߣߊߜ߭ ߘߐ߫ : ⴼⴰⴹⵎⴰ ⵏ ⵙⵓⵎⵔ߸ ߊߙߊߓߎ ߘߐ߫ : لالة فاطمة نسومر) ߡߏߦߌ߫ ߘߊ߫ ߥߋߙߌߖߊ߫ ߟߋ߬ ߁߉߃߀ ߟߊ߫ ߞߊߓߟߌ߫߸ ߊ߬ ߣߴߊ߬ ߛߊ߬ ߘߊ߫ ߁߉߆߃ ߟߊ߫ ߕߊߓߑߟߊ߫߸ ߊ߬ ߕߘߍ߬ ߦߋ߫ ߊߟߌߗ߭ߋߙߌߞߊ ߟߎ߬ ߟߊ߫ ߞߐߞߐߣߐ߲ߠߌ߲ ߛߌ߲ߞߐ߲ ߠߋ߬ ߘߌ߫ ߝߊ߬ߙߊ߲߬ߛߌ߫ ߟߊ߫ ߊߟߌߗ߭ߋߙߌ߫ ߞߐ߲ߛߐ߲ߧߊ߫ ߕߎߡߊ ߛߊ߲߬ ߝߟߐ ߟߎ߬ ߟߊ߫.
ߞߵߊ߬ ߕߊ߬ ߁߈߅߄ ߡߊ߬ ߞߵߊ߬ ߛߌ߰ ߁߈߅߇ ߟߊ߫߸ ߊ߬ ߞߊ߬ ߞߐߞߐߣߐ߲ߠߌ߲ ߘߏ߫ ߟߊߥߟߌ߬ ߝߊ߬ߙߊ߲߬ߛߌ߫ ߞߊ߲ߡߊ߬. ߊ߬ ߡߌ߬ߘߊ߬ ߘߊ߫ ߏ߬ ߟߋ ߛߋ߲߬ߝߍ߬ ߝߊ߬ߙߊ߲߬ߛߌ߬ߞߊ ߟߎ߬ ߓߟߏ߫߸ ߞߵߊ߬ ߟߊߘߏ߲߬ ߥߛߎ ߟߊ߫ ߝߏ߫ ߞߊ߬ ߥߊ߫ ߛߴߊ߬ ߟߊ߫ ߛߊ߬ߦߊ ߡߊ߬ ߛߊ߲߬ ߥߐ߯ߙߐ߫ ߕߊ߬ߡߌ߲ ߞߐ߫.
ߝߐߓߏߟߏ߲ߟߐ߲ߘߐߦߊ
ߊ߬ ߞߊ߲߬ߕߐ߮ ߟߊߟߊ߬ ߦߋ߫ ߓߍߙߌߓߍߙߌ߫ ߞߎߡߊߘߋ߲ ߠߋ߬ ߘߌ߫ ߡߍ߲ ߦߋ߫ ߜߟߌߦߊ߫ ߕߐ߮ ߘߌ߫ ߥߟߊ߫ ߡߊ߬ߓߏ߲߬ߧߊ߬ߟߌ߬ ߕߐ߮ ߘߌ߫ ߡߍ߲ ߦߋ߫ ߟߊ߫ ߟߊ߫ ߡߏ߬ߛߏ ߟߎ߬ ߟߴߊ߬ߟߎ߫ ߛߌ߬ߞߛߊߓߌ ߞߏߛߐ߲߬ ߥߟߴߊ߬ ߛߝߊ ߡߊ߬߸ ߤߊߡߊ߲߫ ߊ߬ ߞߙߍߞߙߍߣߍ߲߫ ߦߋ߫ ߟߌ߬ߤߙߐ߬ߡߊ߬ ߡߛߏ ߟߎ߬ ߢߍ߫ ߥߟߊ߫ ߥߊߟߖߌ߸ ߊ߬ ߛߎߡߍߙ ߦߋ߫ ߞߙߍ߬ߝߍ߬ ߕߏ߯ߘߊ ߘߏ߫ ߟߋ߬ ߘߌ߫ ߖ߭ߊߥߎߌߦߊ ߕߘߍ߬ ߦߋ߫ ߡߍ߲ ߘߐ߫߸ ߊ߬ ߓߐߛߎ߲ ߛߘߊߤߊߡߍߘ ߟߎ߬ ߕߊ ߕߘߍ߬ ߦߋ߫ ߡߍ߲ ߘߌ߫.
ߊ߬ ߕߘߍ߬ ߦߋ߫ ߞߟߌ߫ ߟߊ߫ ߞߊ߲߬ߕߐ߰ ߜߘߍ߫ ߝߣߊ߫ ߟߊ߫ ߞߏ߫ ߟߊߟߊ߫ ߒߥߌߙߑߖߊ߫߸ ߡߍ߲ ߕߘߍ߬ ߦߋ߫ ߟߊ߫ ߟߊ߫ ߔߏ߰ߕߌ߰ ߝߏߣߌ߲ߞߋ߫ ߟߎ߫ ߟߊ߫ ߡߍ߲ ߓߊ߬ߣߍ߲߫ ߦߋ߫ ߟߊߓߊ߯ߙߊߟߌ (usage) ߣߌ߫ ߟߊ߲߬ߘߊ ߟߎ߬ ߡߊ߬߸ ߞߊߓߟߌ߫ ߟߊ߲߬ߘߊ ߘߐ߫.
ߓߐߖߎ
ߟߊߟߊ߬ ߝߊߕߑߡߊ߫ (ߡߏߦߌ߫ ߘߊ߫ ߝߊߘߌߡߊ߫ ߛߌ ߊߤߑߡߍߘ ߤߊߡߊ߲߫ ߡߋߖ߭ߌߦߊߣߌ߫) ߥߟߏ߫ ߘߊ߫ ߁߈߃߀ ߟߋ߬ ߟߊ߫ ߕߏ߯ߘߊ ߥߋߙߌߖߊ߫ ߟߊ߫߸ ߓߌ߲߭ ߊ߬ߓߌ ߦߎߛߍߝ ߞߊ߬ߝߏ߬ߙߋ߲ ߠߊ߫߸ ߊߌߣ ߍߟߑߤߊ߬ߡߊߡ ߕߙߐߝߍ߬ ߞߊߓߟߌ߫ (ߊߟߌߗ߭ߋߙߌ߫)߸ ߊ߬ ߝߊ߬ ߟߋ߬ ߕߘߍ߬ ߦߋ߫ ߘߎ߰ߡߊ߬ ߞߊߙߊ߲ߕߊ ߘߏ߫ ߟߋ߬ ߟߊ߫ ߡߍ߲ ߓߌ߬ߟߊ߬ߣߍ߲߫ ߦߋ߫ ߛߘߌ߫ ߒߤߊߡߍߘ ߓߎ ߞߏߓߙߌߣ ߙߊ߬ߤߡߊ߬ߣߌ߲߬ߦߟߊ߬ߞߊ ߟߎ߬ ߟߊ߫ ߖ߭ߊߥߎߌߦߊ߫ ߡߊ߬. ߊ߬ ߥߟߏ߫ ߖߟߎ ߓߌ߬ߟߊ߬ߣߍ߲߫ ߡߏߙߌ߫ ߊߤߑߡߍߘ ߤߊߡߊ߲߫ ߡߋߖ߭ߌߦߊߣߌ߫ ߟߋ߬ ߡߊ߬. ߊ߬ ߞߊ߬ ߘߍ߲߬ߞߣߍ߬ߦߊ ߣߌ߫ ߞߙߐ߬ߛߌ߬ߟߌ ߟߎ߬ ߟߋ߬ ߛߎߥߊ߲ߘߌ߫߸ ߝߊߕߌߡߊ߫ ߞߵߊ߬ ߘߐ߲߰ߘߐ߰ߣߍ߲߫ ߛߋ߲߬ߕߘߍ߫ ߕߍߓߊ߯ߦߊ ߘߐ߫ ߟߋ߬߸ ߊ߬ ߣߌ߫ ߘߌ߯ߣߊ ߣߌ߫ ߓߘߍ߬ߓߘߍ߬ߟߌ ߞߏߟߊ߲ߞߘߐߢߐ߲߯ߦߊ ߟߎ߬ ߤߊ߲߯ ߞߊ߬ ߥߊ߫ ߥߊ߫ ߛߋ߫ ߘߊߞߎ߲߫ ߘߐ߫ ߡߍ߲ ߕߘߍ߬ ߦߋ߫ ߗߍ߭ ߟߎ߬ ߘߐߙߐ߲߫ ߕߊ߫ ߘߊߞߎ߲߫ ߠߊ߫. ߊ߬ ߝߊ߲߬ߞߊ ߓߏ߲߬ߓߊ߫ ߕߘߍ߬ ߦߴߊ߬ ߓߐߞߟߏ ߞߏߛߐ߲߬߸ ߊ߬ ߞߊ߬ ߡߌ߬ߙߌ߲߫ ߘߍ߰ߜߍ ߟߋ߬ ߛߐ߬ߘߐ߲߫ ߞߊߓߟߌ߫ ߘߍ߮ ߘߐ߫.
ߛߍ߬ߘߏ߲
ߛ߭ߋ߬ߙߌߝ ߓߎߓߊߜ߭ߑߟߊ߫ ߣߌ߫ ߟߊߟߊ߫ ߝߊߕߌߡߊ߫ ߒߛߎߡߍߙ ߟߎ߫ ߞߎ߲߬ߞߟߏ߬ ߖߌߦߊߓߍ ߞߵߊ߬ߟߎ߫ ߕߏ߫ ߡߎߙߎ߲ߕߌߓߊ߮ ߟߎ߬ ߟߊ߫ ߣߊ߲߬ߕߌ߮ ߟߎ߬ ߟߊߛߌ߲ ߞߊ߲߫ (ߝߟߌߔߕߏ߸ ߁߈߆߆).
߁߉߄߉ ߟߊ߫߸ ߝߊߕߌߡߊ߫ ߒߛߎߡߍߙ ߘߏ߲߬ ߘߊ߫ ߞߐߞߐߣߐ߲ߠߌ߲ ߘߐ߫ ߊ߬ ߣߌ߫ ߞߵߊ߬ ߛߝߊ߫ ߛߌ ߡߏ߬ߤߊ߬ߡߍߘ ߍߟ-ߤߊ߯ߛ߭ߡߌ߫ ߝߍ߬߸ ߏ߬ ߕߘߍ߬ ߦߋ߫ ߡߏߙߌ ߘߏ߫ ߟߋ߬ ߘߌ߫ ߡߍ߲ ߘߏ߲߬ ߘߊ߫ ߛ߭ߋߌߞ ߓߎ߬ߡߊߖ߭ߊ߬ ߟߊ߫ ߡߎߙߎ߲ߕߟߌ ߘߐ߫ ߘߊߤߙߊ߫ ߁߈߄߇ ߟߊ߫. ߁߈߅߀ ߟߊ߫߸ ߊ߬ ߞߊ߬ ߛ߭ߋ߬ߙߌߝ ߓߎߓߊߜ߭ߑߟߊ߫ ߟߊ߫ ߞߘߐߕߊߟߌ ߞߐߡߊߓߌ߲ߓߌ߲߫߸ ߏ߬ ߡߍ߲ ߣߊ߬ ߘߊ߫ ߞߊ߬ ߓߐ߫ ߓߊߓߐߙ ߕߌ߲߬ߞߎߘߎ߲ ߘߐ߫.
ߒߛߎߡߍߙ ߝߊ߬ߛߏ߬ߜߙߊ ߕߊߖߑߡߊ߯ߕ ߡߍ߲ ߕߘߍ߬ ߦߋ߫ ߕߏ߯ߘߊ ߓߘߍ߬ߓߘߍ߬ߟߌ߫ ߛߋߓߊ߯ߦߘߊ ߘߌ߫߸ ߏ߬ ߟߎ߫ ߞߊ߬ ߟߊߟߊ ߝߊߕߎߡߊ ߣߴߊ߬ ߡߊ߬ߞߍ ߛߘߌ ߕߤߊߙ ߟߎ߫ ߗߋ߫߸ ߡߍ߲ ߕߘߍ߬ ߦߋ߫ ߡߏߙߌ ߘߌ߫, ߞߴߊ߬ߟߎ߫ ߦߋ߫ ߌߡߑߛߋߓߑߟߍߡ (ߖߤߊ߬ߘߌ߬ ߞߟߍ߬ߟߊ \ ߖߘߍ߬ߘߌ߫ ߞߟߍߟߊ) ߟߎ߬ ߢߍߡߌ߬ߣߊ߬ ߡߍ߲ ߠߎ߬ ߣߊ߬ߣߍ߲߫ ߦߋ߫ ߞߊ߬ ߓߐ߫ ߕߏ߯ߘߊ߫ ߦߙߌߞߊ ߟߎ߬ ߟߊ߫ ߖߎߙߑߖߎߙߊ߫ ߝߊ߲߬ߞߣߐ ߟߎ߬ ߘߐ߫߸ ߦߏ߫ ߊߌߕ ߌߛߎߙߍߜ߭߸ ߌߟߌߕߍ߲߫߸ ߊߌߕ ߌߙߊߕߍ߲߫߸ ߌߟߎߟߍ߲ ߎ ߡߊ߬ߟߎ߫.
߁߈߅߄ ߠߊ߫߸ ߊ߬ ߞߵߊ߬ ߟߊ߫ ߞߟߊߓߍ߲߫ ߝߟߐ ߛߎߘߊ߲߫ ߝߊ߬ߙߊ߲߬ߛߌ߫ ߝߊ߲ߞߊ ߞߘߐ߫ ߕߊߖ߭ߑߙߎߞ (ߊߌߣ ߍߟ ߤߊ߬ߡߊߡ ߞߍ߬ߙߍߝߍ߬), ߏ߬ ߡߊߟߐ߲߫ ߘߊ߫ ߛߋߓߊߎ߫ ߞߐ߲߬ߞߍ ߞߟߊߓߍ߲ ߕߐ߮ ߟߋ߬ ߡߊ߬. ߏ߬ ߘߎ߲ߡߊ߫ ߘߊ߫ ߞߊߙߏ߫ ߝߌ߬ߟߊ߫ ߞߎ߲߬ߕߊ߮ ߟߋ߬ ߞߘߐ߫ ߁߈߅߄ ߥߊ߬ߛߌ߬ߥߙߊ ߣߴߊ߬ ߞߊ߬ߙߌ߬ߝߐ ߟߎ߬ ߕߍ߫. ߛߋ߫ ߞߍ߫ ߘߊ߫ ߝߊ߬ߙߊ߲߬ߛߌ߫ ߞߟߍ߬ߘߋ߲ ߠߎ߬ ߟߊ߫ ߞߟߊߓߍ߲ ߏ߬ ߘߐ߫ ߞߵߊ߬ߟߎ߫ ߞߘߊߡߊ߫ ߞߟߊ߫ ߞߘߐߞߊ ߟߊ߫. ߤߊ߲߯ߓߌ߬ ߦߋ߲߬ ߠߊߡߌߣߌ߲ ߕߏ߯ߘߊ ߟߎ߬ ߦߋ߫ ߘߍ߲ߖߘߍߟߦߊ ߟߋ߬ ߘߌ߫.
ߟߊߟߊ ߝߊߘߌߡߊ߫ ߒߛߎߡߍߙ ߝߎ߬ߙߎ߲߬ߞߎ߬ߡߍ
ߝߊ߬ߙߊ߲߬ߛߌ߫ ߞߟߍ߬ߓߏߟߏ߲ ߏ߬ ߖߊ߬ߕߋ߬ߣߍ߲߫ ߦߋ߫ ߡߐ߰ ߁߃ ߀߀߀ ߟߎ߫ ߟߋ߬ ߘߌ߫ ߡߍ߲ ߠߎ߬ ߢߍߡߌ߬ߘߊ߬ߣߍ߲߫ ߕߘߍ߬ ߦߋ߫ ߕߟߍ߬ߕߌ߯ ߝߌ߬ߟߊ߬ ߟߎ߫ ߟߋ߬ ߓߟߏ߫ ߣߊߟߌ߬ߡߎ߲߫ ߡߊߞ ߡߊߤߐ߲߫ ߣߌ߫ ߡߍߛߌߦߊ߫ ߟߎ߫ ߘߌ߫߸ ߏ߬ ߟߎ߫ ߣߌ߫ ߞߐߞߐߣߐ߲ߠߌ߲ ߘߍ߰ߜߍ ߟߎ߬ ߞߊ߬ ߢߐ߲߮ ߓߍ߲߬.
߁߈߅߆ ߟߊ߫߸ ߜߘߋߕߌ߮ ߙߊ߲ߘߐ߲߫ ߠߊ߫ ߞߟߍ߬ߓߏߟߏ߲ ߠߎ߬ ߛߋ߫ ߘߊ߫ ߞߊ߬ ߊߌߕ ߌߙߊߕߍ߲߫ ߡߌ߬ߘߊ߬ ߌߛ߭ߋߙߌߘߍ߲߫ ߞߟߊߓߍ߲ ߞߐߝߍ߬. ߛߍ߬ߘߏ߲ ߞߍ߫ ߘߊ߫ ߞߟߊߘߊ߫ ߜߍߟߍ߲ ߠߋ߬ ߘߌ߫߸ ߝߊ߬ߙߊ߲߬ߛߌ߬ߞߊ ߟߎ߬ ߟߊ߫ ߓߐ߬ߣߐ ߞߍ߫ ߘߊ߫ ߘߊ߲ߞߎ߲ߕߊ ߘߌ߫.
߁߈߅߇ ߞߊ߬ߙߌ߬ߝߐ ߟߊ߫߸ ߝߊߕߌߡߊ߫ ߡߌ߬ߣߊ߬ ߘߊ߫ ߞߟߍ߬ߕߌ߮ ߦߛߎߝ ߓߟߏ߫. ߊ߬ ߥߊ߫ ߞߍ߫ ߘߴߊ߬ ߘߌ߫ ߜߘߋߕߌ߮ ߙߊ߲ߘߐ߲߫ ߠߊ߫ ߘߊ߮ ߟߊ߫ ߕߌߡߍߛߑߜ߭ߌߘߊ߫߸ ߞߵߊ߬ ߟߊߘߏ߲߬ ߖ߭ߊߥߎߌߦߊ߫ ߍߟߑߊߌߛߊߥߎߌߦߊ߫ ߥߛߎߓߏ߲ ߠߊ߫ ߕߊߓߑߟߊߕ߸ ߊ߬ ߓߌ߬ߟߊ߬ ߘߊ߫ ߡߊ߬ߞߍ߬ ߦߙߐ߫ ߞߣߐ߬ߜߍ߲߬ߣߍ߲ ߞߣߐ߫ ߛߌ ߕߤߊߙ ߓߍ߲ߣ ߡߊߤߌߦߋߘߌߣ ߟߊ߫ ߞߣߐ߬ߜߍ߲߬ߠߌ߲ ߞߐ߬ߣߐߡߊ߬. ߊ߬ ߟߊ߫ ߘߊ߫ ߁߈߆߃ ߟߴߊ߬ ߛߌ߭ ߛߊ߲߬ ߃߃ ߡߊ߬߸ ߊ߬ ߡߊߦߙߊ߬ߓߌ߬ ߘߴߊ߬ ߟߊߥߛߎߟߌ ߣߴߊ߬ ߡߊ߬ߞߍ ߟߊ߫ ߛߊ߬ߦߊ ߟߎ߫ ߟߋ߬ ߞߏߛߐ߲߬ ߁߈߆߁ ߠߊ߫. ߞߎ߲߬ߕߌ߯ ߛߌ ߤߊߖ ߡߏ߬ߤߊ߲ߘ ߊߡߊ߯ߙ߸ ߛߌ ߛߋߘߌߞ ߓߍ߲ߣ ߊߙߊߓ߸ ߛߌ ߍ߬ߟ-ߖߎߘߌ߫ ߣߌ߫ ߛߘߌ ߕߤߊߙ ߟߎ߫߸ ߏ߬ ߟߎ߬ ߓߍ߯ ߞߘߊߡߊ߫ ߘߊ߫ ߖߘߍ߬ ߟߊ߬ߕߊߡߌ߲ ߠߊ߫.
ߊ߬ ߛߊ߬ߙߌ ߞߊ߬ ߥߊ߯ߕߌߖߊ߲߫ ߞߍ߫ ߦߙߐ߫ ߡߓߊߕߏߕߦߊ ߟߊ߫ ߕߌ߲߬ߞߎߘߎ߲ ߛߌ߰ߓߊ߮ ߟߎ߬ ߓߟߏ߫. ߊ߬ ߓߎ߰ߘߌ ߟߊߦߟߍ߬ߡߊ߲߬ ߘߊ߫ ߛߘߌ ߊߓߑߘߋߟߊߤ ߛߊ߬ߙߌ߬ߟߏ ߘߐ߫ ߁߉߉߄ ߠߊ߫߸ ߖ߭ߊߥߎߌߦߊ߫ ߓߎߡߊ߯ߟߌ߫ ߜߟߊ߬ߜߟߊ߫ ߁߀߀ ߟߊ߫ ߕߎߙߑߕߊߣߌߣ߸ ߛߊ߬ߙߌ߬ߟߏ ߍ߬ߟߑߊ߯ߟߌߦߊ߫ ߛߋ߰ߘߎ߬ߝߙߋ ߝߘߎߓߍ߲ ߡߊߛߎߘߎ߲ߧߊ ߘߐ߫ ߊߟߌߗ߭ߋ߫. ߦߌߟߡߊ:ߊߟߌߗ߭ߋߙߌ߫ ߓߏ߲߬ߘߊ ߦߌߟߡߊ:ߊߟߌߗ߭ߋߙߌ߫ ߡߊߞߊ߲ߞߊ߲
ߞߊ߲ߞߊߡߊ߬
ߞߊ߲ߞߊߡߊ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߘߊߓߏߟߊ߫ ߡߙߊ߬ߓߊ߰ߘߊ߮ ߣߌ߫ ߣߌ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߞߊ߲ߞߊߡߊ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߄ ߂߂߁ ߠߋ߬ ߘߌ߫ ߂߀߁߆ ߟߊ߫߸ ߏ߬ ߡߍ߲ ߕߊ߬ߣߍ߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߃ ߂߉߇ ߘߌ߫..ߕߞߍ߬
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߦߌߟߡߊ ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߟߊ
ߝߏߟߏ߲ߣߍ߲߬ߜߍ߫ ߕߘߍ߬ ߦߋ߫ ߖߡߊ߬ߣߊ ߘߏ߫ ߟߋ߬ ߘߌ߫ ߡߍ߲ ߞߊ߬ ߥߊ߯ߕߌߖߊ߲߫ ߞߍ߫ ߢߊߛߎߡߊ ߘߐ߫ ߞߙߏ߬ߡߊ ߟߎ߬ ߟߊ߫ ߡߊ߲߬ߛߊ߬ߦߊ ߞߣߐߡߊ߬. ߊ߬ߟߎ߬ ߟߊ߫ ߖߡߊ߬ߣߊ ߕߘߍ߬ ߦߋ߫ ߖߡߊ߬ߣߊ߬ ߡߊߣߍ߯ߡߊߣߍ߲ߓߊ߫ ߟߋ߬ ߘߌ߫߸ ߡߍ߲ ߕߘߍ߬ ߦߋ߫ ߡߊߜߍ߲߫ ߠߴߊ߬ ߞߎ߲߭ ߓߍ߯ ߟߊߘߍ߬ߣߍ߲ ߠߊ߫ ߞߐߘߍ߫. ߊ߬ߟߎ߬ ߕߏ߫ ߘߊ߫ ߢߊߛߎߡߊ ߏ߬ ߟߋ ߕߍߡߊ߬ ߸ ߏ߬ ߟߋ ߓߍ߲߬ ߘߊ߫ ߡߏߙߌߘߋ߲߫ ߝߌ߬ߟߊ߬ ߟߎ߫ ߟߊ߫ ߝߎ߲ߘߌ ߡߊ߬ ߞߵߊ߬ߟߎ߫ ߡߊߜߍ߲߫߸ ߒ߬ߓߊ߬ ߏ߬ ߟߋ ߞߋߟߋ߲߫ ߞߊ߬ ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߦߊ ߦߟߍ߬ߡߊ߲߫ ߊ߬ ߢߊߖߎ߮ ߡߊ߬.
ߞߙߏ߬ߡߊ߬ ߡߊ߲ߛߊߓߏ߲
ߖߡߊ߬ߣߊ ߣߌ߲߬ ߡߊ߲߬ߛߊ ߕߘߍ߬ ߦߋ߫ ߞߙߏ߬ߡߊ ߟߎ߫ ߟߋ߬ ߘߌ߫ ߡߍ߲ ߠߎ߬ ߕߐ߯ ߓߘߍ ߡߴߊ߲ ߓߟߏߟߊߛߐ߬ߘߐ߲߬. ߞߙߏ߬ߡߊ߬ ߡߊ߲ߛߊ ߡߍ߲ ߕߊ߬ߡߌ߲߬ ߘߊ߫߸ ߊ߲ ߡߴߏ߬ ߟߎ߫ ߦߙߌߞߊ߫ ߝߣߊ߫ ߟߐ߲߫. ߊ߬ ߞߏ߬ߣߌ߲ ߟߐ߲ߣߍ߲߫ ߦߋ߫ ߞߏ߫ ߊ߬ߟߎ߬ ߟߊ߫ ߡߊ߲߬ߛߊ ߟߎ߬ ߟߊ߫ ߡߊ߲߬ߛߦߊ߬ ߕߐ߮ ߕߘߍ߬ ߜߊ߰ ߟߋ߬ ߘߌ߫.
ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߟߊ ߕߘߍ߬ ߦߋ߫ ߛߏ߫ ߗߍ߬ߡߍ߫ ߛߓߊ߬ ߣߌ߫ ߞߐ߫ ߟߎ߫ ߟߋ߬ ߘߌ߫ ߥߊ߯ߕߌ ߏ߬ ߟߊ߫߸ ߡߍ߲ ߠߎ߬ ߛߌ߰ߣߍ߲߫ ߕߍ߫ ߞߏ߫ ߜߘߍ߫ ߡߊ߬ ߛߍ߬ߣߍ ߣߌ߫ ߡߐ߲ߠߌ߲ ߣߌ߫ ߘߏ߲߬ߛߏ߬ߦߊ ߟߎ߬ ߞߐ߫.
ߊ߬ߟߎ߫ ߕߘߍ߬ ߦߋ߫ ߞߍ߬ߟߍ ߓߋ߬ ߟߊ߫ ߛߌ߰ߢߐ߲߰ ߞߊߝߏ ߘߏ߫ ߟߎ߬ ߞߊ߲߬ ߞߍ߬ߣߍ߲: ߣߊߟߌ߬ߡߎ߲߫ ߡߛߏ߬ߘߎ߰ ߣߌ߫ ߥߙߏ߬ߘߎ߰ ߣߌ߫ ߥߊߛߏߟߏ߲߫ ߠߎ߫ ߘߌ߫߸ ߊ߬ ߣߌ߫ ߡߊ߬ߥߎ߬ ߣߌ߫ ߏ߬ߖߣߍ߬ ߣߴߊ߬ߟߎ߫ ߢߐ߲߰ߘߐ߫ ߟߎ߫; ߊ߬ߟߎ߫ ߕߘߍ߬ ߦߋ߫ ߛߌߦߊ ߢߌ߲߬ ߠߎ߫ ߝߣߊ߫ ߞߐ߲ߛߐ߲ߧߊ߫ ߟߊ߫ ߝߣߊ߫, ߜߙߍ߬ߛߍ߸ ߡߊߣߐ߸ ߕߎߙߊ߸ ߕߐߡߊ߸ ߞߌ߬ߛߌ߸ ߊ߬ ߣߌ߫ ߘߏ߫ ߜߘߍ߫ ߟߎ߫.
ߞߎߓߋߘߊ
ߖߌ߲߭ ߘߏ߲߬ߣߍ߲߫ ߕߘߍ߬ ߦߴߊ߬ ߡߊ߬ ߡߍ߲ ߞߊߓߋ ߖߊ߰ߡߊ߲߫ ߕߘߍ߬ ߦߋ߫ ߞߏߛߓߍ߫. ߖߎ߬ߟߊ ߟߎ߬ ߕߘߍ߬ ߦߋ߫ ߣߊ߬ ߟߊ߫ ߞߎߓߋߘߊ ߟߊ߫ ߦߋ߲߬ ߛߐ߲߬ ߞߐ߬ߘߎ߮ ߣߌ߫ ߥߙߏ߬ߘߎ߮ ߟߎ߬ ߕߍߕߊ߯ߡߊ ߟߎ߬ ߟߊ߫ ߞߐ߱ ߣߌ߫ ߥߙߏ߬ ߖߎߟߦߊ ߟߎ߬ ߟߊ߫.
ߜߟߋߓߊ߲߫ ߕߘߍ߬ ߦߋ߫ ߝߙߎ߫ ߟߊ߫ ߟߵߏ߬ ߕߎ߬ߡߊ ߟߊ߫ ߦߏ߫ ߟߞߌߛߍ ߘߏ߲߬ߣߍ߲߫ ߞߎߘߊ ߓߊ߯ ߞߍ߫ ߜߏ߲߬ߞߊ߲ ߞߣߐ߫.
ߛߌ߬ߟߡߊ߬ ߞߟߍ ߡߍ߲ ߞߊ߬ ߝߏߟߏ߲ߣߍ߲߬ߜߍ߫ ߕߋ߬߸ ߏ߬ ߛߋߣߍ߲ ߞߊ߬ߝߏ ߟߊ߫ ߞߵߊ߬ ߡߐ߰ߘߐ߬ߜߍ ߛߌߦߊߡߊ߲߫ ߠߎ߫ ߝߊ߰߸ ߏ߬ ߟߎ߬ ߘߏ߫ ߟߎ߫ ߥߊ߫ ߛߏ߫ ߞߎߘߊ ߘߏ߫ ߕߍ߰ ߓߊ ߞߌߣߌ߲߫ ߓߟߏ ߟߊ߫ ߞߊ߬ ߦߋ߲߬ ߕߐ߯ߟߊ߫ ߛߏ߫ ߞߘߐ ߕߐ߮ ߟߊ߫ ߞߏ߫ ߜߟߋߓߊ߲߫߸ ߦߋ߲߬ ߦߋ߫ ߜߋ߲ߞߐ߰ߖߌ߬ߘߊ ߡߊ߬ߙߊ ߟߋ߬ ߕߊ߲߫.
ߘߌ߯ߣߊ
ߝߏߟߏ߲ߣߍ߲߬ߜߍ߫ ߞߙߏ߬ߡߊ߬ ߡߊ߲߬ߛߊ߬ߟߊ ߟߎ߬ ߟߊ߫ ߣߊߡߎ߲ ߕߘߍ߬ ߦߋ߫ ߡߊ߲߬ߘߋ߲߬ ߘߌ߯ߣߊ ߟߋ߬ ߘߌ߫ ߥߟߊ߫ ߝߘߊ߬ߝߌ߲߬ߠߊ߫ ߘߌ߯ߣߊ߫ ߞߘߐߓߊ ߡߍ߲ ߓߌ߲ߓߌ߲ߣߍ߲߫ ߦߋ߫ ߓߋ߲ߓߊ߫ ߛߟߐߡߌ߲߫ ߓߊߕߏ ߡߊ߬.
ߖߏ߬ ߓߟߋߓߟߋ ߘߏ߫ ߕߘߍ߬ ߦߴߊ߬ߟߎ߫ ߓߟߏ߫ ߞߏ߫ ߣߊ߬ߡߊ߸ ߣߊ߬ߡߊ ߕߘߍ߬ ߦߋ߫ ߛߐ߫ ߟߊ߫ ߥߟߎ߬ ߓߟߋߓߟߋ ߟߋ߬ ߟߊ߫ ߞߊߙߏ ߓߍ߯ ߊ߬ߙߊ߬ߓߊ߬ ߟߊ߬ߓߊ߲ ߠߊ߫ ߛߐ߲߬ ߞߘߊߎ߫. ߏ߬ ߕߘߍ߬ ߦߋ߫ ߝߌ߬ߙߌ߲ߞߐ߲߬ߞߐ߲ ߘߏ߫ ߟߋ߬ ߖߌ߬ߦߊ߬ߘߐ ߘߌ߫ ߞߏ߫ ߜߊ߬ߥߘߊ, ߏ߬ ߛߐߓߊ߮ ߟߎ߬ ߕߘߍ߬ ߦߋ߫ ߞߍ߫ ߟߊ߫ ߞߏߟߊߕߍ ߟߎ߬ ߟߋ߬ ߘߌ߫ ߡߍ߲ ߠߎ߬ ߕߘߍ߬ ߦߋ߫ ߞߟߌ߫ ߟߊ߫ ߞߏ߫ ߣߡߊ߬ ߖߋߟߌߡߊ߲ ߠߎ߬.
ߕߏ߬ߙߏ ߟߋ߬ ߕߘߍ߬ ߦߋ߫ ߟߌ߬ߤߙߐ߬ߡߊ߬ ߦߙߌ ߘߌ߫ ߓߊߏ߬ ߘߋ߲ ߦߋ߫ ߞߍ߫ ߟߴߏ߬ ߟߊ߫ ߛߐ߲߬ ߞߘߊߎ߫߸ ߊ߬ߟߋ ߟߋ߬ ߕߘߍ߬ ߦߋ߫ ߖߘߌ ߡߊ߰ߙߌ ߘߌ߫.
ߊ߬ߟߎ߬ ߟߊ߫ ߓߏߟߌ ߏ߬ ߟߎ߬ ߓߊߦߟߍ߬ߡߊ߲߬ߣߍ߲߫ ߦߴߊ߬ߟߎ߫ ߟߊ߫ ߥߙߎߣߍ ߟߎ߬ ߣߴߊ߬ߟߎ߫ ߟߊ߫ ߞߊ߬ߙߊ߲߬ߘߋ߲ (ߜߙߍ߬ߛߍ߸ ߡߊߣߐ߸ ߞߌ߬ߛߌ߸ ߕߐ߯ߡߊ…) ߠߎ߬ ߓߟߏ߫.
ߛߌ߬ߟߡߊ߬ ߟߏ߲ߟߊ߲ ߠߎ߬ ߟߊߖߌ߬ߦߊ
ߜߊ߰ ߕߏ߫ ߘߊ߫ ߡߌ߬ߙߌ߲߬ ߛߎ߮ ߏ߬ ߟߋ ߕߍߡߊ߬߸ ߏ߬ ߓߍ߲߬ ߘߊ߫ ߡߏߙߌߘߋ߲߫ ߝߌ߬ߟߊ߬ (ߎߛߎߡߊߣߌ߲߬ ߣߌ߫ ߡߏߙߌߥߎߟߋ߲߫) ߟߎ߫ ߖߌ߰ߕߍ߰ߡߍ߬ߣߍ߲߬ߕߐ ߣߊ߭ ߡߊ߬ ߞߊ߬ ߓߐ߫ ߛߋ߬ߘߎ߰ ߊ߬ߟߎ߫ ߝߊ߬ (ߓߙߎ߬ߟߊߦߌ߫) ߟߊ߫ ߛߊ߬ߦߊ ߞߐ߫߸ ߏ߬ ߟߎ߫ ߞߊ߬ ߕߏ߲ ߖߌ߰ ߊ߬ ߞߊ߲߬߸ ߜߊ߬ ߝߣߊ߫ ߞߵߏ߬ ߟߎ߬ ߟߊߖߌ߬ߦߊ߬ ߓߏ߲߬ߧߊ ߣߌ߫ ߜߟߌߦߊ ߘߐ߫, ߏ߬ ߞߍ߫ ߘߊ߫ ߁߈߀߀ ߠߋ߬ ߟߊ߫.
߁߈߀߂ ߟߊ߫߸ ߎߛߎߡߊߣߌ߲߬ ߣߴߊ߬ ߘߐ߯ߞߍ߫ ߟߎ߫ ߞߊ߬ ߛߌ߰ ߦߌ߬ߟߊ߬ ߢߌߣߌ߲ ߞߍ߫ ߡߊ߲߬ߛߊ ߟߊ߫߸ ߏ߬ ߞߵߊ߬ߟߎ߫ ߟߐ߬ ߊ߬ߟߎ߫ ߢߣߊ߫ ߦߙߐ߫ ߢߌߣߌ߲߫ ߠߊ߫ ߖߡߊ߬ߣߊ ߞߣߐ߫߸ ߊ߬ߟߎ߫ ߞߵߊ߬ߟߎ߫ ߢߣߊ߫ ߦߙߐ ߡߍ߲ ߦߴߏ߬ ߘߐ߫߸ ߦߋ߲߬ ߝߏ߬ߣߊ߲ ߕߘߍ߬ ߦߋ߫ ߞߊߡߋߙߋ߲߫ ߞߍ߲ߘߍ߫ ߞߎ߲߬ߞߏߟߏ߲ ߕߟߋ߬ ߞߋ߬ߟߋ߲߬ ߕߊ߯ߡߊ ߟߋ߬ ߘߌ߫ (ߞߎߘߍ߫ ߅߀ ߖߊ߬ߕߋ߬).
ߏ߬ ߟߋ ߞߍ߫ ߘߊ߫ ߛߏ ߏ߬ ߜߍ߲߭ ߕߍ߰ ߘߌ߫ ߁߈߀߂ ߏ߬ ߟߊ߫߸ ߞߵߊ߬ ߕߐ߯ߟߊ߫ ߞߏ߫ ߡߊ߬ߘߌ߬ߣߊ߫. ߊ߬ߟߎ߫ ߞߊ߬ ߛߊ߲߬ ߦߙߌߞߊ ߞߍ߫ ߖߐ߮ ߘߝߊߣߍ߲ ߕߍߡߊ߬ ߦߋ߲߬߸ ߞߊ߬ߙߊ߲߬ߘߋ߲ ߠߎ߬ ߦߋ߫ ߣߊ߬ ߟߴߊ߬ߟߎ߫ ߡߊ߬ ߞߊ߬ߙߊ߲߬ ߞߊ߲ ߡߊ߬ ߞߊ߬ ߓߐ߫ ߛߟߋߞߋ ߓߍ߯ ߟߊ߫.
ߡߏߙߌߥߎߟߋ߲߫ ߡߍ߲ ߕߘߍ߬ ߦߋ߫ ߟߞߊ߬ߙߊ߲߬ߠߌ߲ ߠߊ߫߸ ߏ߬ ߟߊ߫ ߖߊ߬ߡߊ ߝߟߐߣߍ߲ ߛߌߦߊߦߊ߫ ߟߊ߫߸ ߊ߬ ߞߊ߬ ߞߙߏ߬ߡߊ ߟߎ߬ ߞߟߍ߬ߞߏ ߡߙߌߦߊ ߕߊ߬ ߞߊ߬ ߥߊ߫ ߏ߬ ߟߴߊ߬ ߞߘߐ߬ߞߍ߫ ߎߛߎߡߊߣߌ߲߬ ߛߌ߬ߛߋ ߟߊ߫: ߞߴߊ߬ ߦߴߊ߬ ߝߍ߬ ߞߊ߬ ߖߤߊ߬ߘߌ߬ ߞߟߍ ߟߊߥߟߌ߬ ߞߙߏ߬ߡߊ ߟߎ߬ ߞߊ߲ߡߊ߬ ߞߵߊ߬ߟߎ߫ ߟߊߘߏ߲߬ ߛߌ߬ߟߡߊ߬ߦߊ ߘߐ߫߸ ߏ߬ ߣߵߏ߬ ߘߐߜߏߦߊ߫ ߟߊ߸ ߊ߬ ߞߊ߬ ߛߏ߫ ߞߎߘߊ߫ ߕߍ߰ ߞߏ ߡߙߌߦߊ ߦߌ߬ߘߊ߫ ߏ߬ ߟߊ߫߸ ߛߏ߫ ߞߎߘߊ ߏ߬ ߟߋ ߞߍ߫ ߘߊ߫ ߡߊ߬ߘߌ߬ߣߊ߫ ߞߎߘߊ߫ ߘߌ߫.
ߛߌ߬ߛߋ߬ ߡߊ߲ߛߊߓߏ߲
ߡߊ߬ߘߌ߬ߣߊ߫ ߞߎߘߊ߫ ߜߍ߲߭ ߕߍ߰ߣߍ߲ ߁߈߀߉ ߟߊ߫߸ ߊ߬ ߞߊ߬ ߖߌ߲߭ ߟߐ߬ߞߏ ߡߙߌߦߊ ߕߊ߬ ߞߵߏ߬ ߦߌ߬ߘߊ߬ ߊ߬ ߞߘߐ߬ߞߍ߫ ߣߌ߫ ߜߊ߰ ߟߊ߫߸ ߊ߬ ߘߍ߬ߡߍ߲߬ ߘߊ߫ ߖߌ߲߬ ߞߴߏ߬ ߝߣߊ߫ ߡߊ߬ ߡߍ߲ ߞߍ߫߸ ߊ߬ ߞߵߊ߬ ߟߊ߫ ߞߊ߬ߙߊ߲߬ߠߊ߬ߘߋ߲ ߠߎ߬ ߦߟߍ߬ߡߊ߲߫ ߞߵߊ߬ߟߎ߫ ߞߴߊ߬ ߟߊ߫ ߛߏ߬ߝߊ ߟߎ߬ ߘߌ߫. ߊ߬ ߞߊ߬ ߡߌ߬ߛߙߌ߫ ߗߋ߲߰ߓߊ߫ ߟߐ߬ ߦߋ߲߬ ߞߊ߬ ߞߟߌߟߌ ߞߍ߫ ߡߌ߬ߛߙߌ߬ ߘߟߊߞߊ ߡߊ߬ ߁߈߁߆ ߟߊ߫: ߖߊ߬ߡߊ ߟߊߞߎ߲ߣߍ߲߸ ߊ߬ ߞߊ߬ ߓߋߟߋ߲ߠߊ߫ ߡߊߛߌߟߊ߲ߣߍ߲ߓߊ߫ ߘߐߞߊ߬ߙߊ߲߫ ߞߊ߬ ߓߊ߲߫ ߞߵߏ߬ ߟߊߓߊ߲߫ ߣߊ߬ߓߊ߮ ߏ߬ ߟߎ߬ ߛߊ߲ߞߎ߲ ߡߊ߬ ߡߌ߬ߛߙߌ߬ ߞߙߊ ߟߊ߫.
߁߈߁߈ ߠߊ߫߸ ߊ߬ ߞߊ߬ ߝߏߟߏ߲ߣߍ߲߬ߜߍ߫ ߞߟߍ߬ ߞߵߊ߬ ߕߏ߲ߓߏ߲߫߸ ߞߵߊ߬ ߖߘߍ߬ ߞߍ߫ ߡߊ߲߬ߛߊ ߣߌ߫ ߟߊ߲߬ߔߊ߯ߛߌ ߟߎ߬ ߘߌ߫ ߞߊ߬ ߟߊ߲߬ߔߊ߯ߛߌ ߟߎ߬ ߞߍ߫ ߛߌ߰ߒߝߍ߭ ߟߎ߬ ߘߌ߫߸ ߞߵߏ߬ ߟߎ߬ ߟߊ߫ ߣߊߡߎ߲߫ ߞߘߐ ߟߊߓߋ߬ ߞߊ߬ ߛߌ߬ߟߡߊ߬ߦߊ ߜߊ߲ߜߊ߲߫ ߊ߬ ߣߐ߭ ߘߐ߫߸ ߞߵߊ߬ߟߎ߫ ߝߙߋ߬ ߓߟߏߡߐ߮ ߘߌ߫ ߞߊ߬ ߓߊ߲߫ ߞߵߊ߬ߟߎ߫ ߟߊߝߋߝߋ߫.
ߡߊ߲߬ߛߊ ߟߎ߬
ߡߏߙߌߥߎߟߋ߲߫ ߛߌ߬ߛߋ߫ (߁߈߁߆-߁߈߃߀): ߊ߬ ߓߊ߲ߣߍ߲ ߊ߬ ߖߋ߬ߕߌ߮ ߟߎ߬ ߞߟߍ߬ ߟߊ߫ ߞߊ߬ ߞߍ߫ ߡߊ߲߬ߛߊ ߘߌ߫߸ ߊ߬ ߞߊ߬ ߞߟߊߓߍ߲߫ ߛߌߦߊߡߊ߲߫ ߠߎ߫ ߞߍ߫ ߏ߬ ߞߐ ߘߐ߫. ߊ߬ ߞߊ߬ ߟߏߛߏ߬ ߞߟߍ߬߸ ߞߊ߬ ߏ߬ߖߘߍ߫ ߞߟߍ߬߸ ߞߊ߬ ߡߊ߬ߥߎ߫ ߞߟߍ߬߸ ߞߊ߬ ߥߙߏ߬ߘߎ߯ ߞߟߍ߬߸ ߊ߬ ߣߌ߫ ߦߙߐ߫ ߛߌߦߊߡߊ߲߫ ߜߘߍ߫ ߟߎ߫. ߒ߬ߓߊ߬ ߒ߬ߓߊ߬ ߡߏߙߌߥߎߟߋ߲߫ ߞߍ ߞߊ߬ ߞߙߎ߬ߞߘߐ߫ ߞߟߍ߬ ߛߊ߫߸ ߊ߬ ߞߎ߲߭ ߕߏ߫ ߘߴߏ߬ ߟߋ ߘߐ߫ ߁߈߃߀ ߟߊ߫.ߊ߬ ߛߊ߬ߣߍ߲߸ ߊ߬ ߘߋ߲ߞߍ߫ ߛߙߋ߫ ߓߙߎ߬ߟߊߦߌ߫ ߛߌ߰ ߘߴߊ߬ ߣߐ߭ ߘߐ߫.
ߛߙߋ߫ ߓߙߎߟߊߦߌ ߛߌ߬ߛߋ߫ (߁߈߃߀-߁߈߄߅): ߊ߬ߟߋ ߟߋ߬ ߟߊߛߌ߰ ߘߴߊ߬ ߝߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫ ߏ߬ ߟߊ߫ ߛߊ߬ߦߊ ߞߐ ߘߐ߫߸ ߊ߬ ߞߵߊ߬ ߟߊ߫ ߡߊ߲߬ߛߊ߬ߟߊ ߟߊߥߙߊ߬ ߞߊ߬ ߞߘߏߥߊߙߌ߫ ߕߟߋ߬ߓߋ-ߥߙߏ߬ߘߎ߮ (ߟߏ߱ߛߏ߬ «ߟߜ߭ߏߛߏ߬» ߁߈߃߂) ߣߌ߫ ߕߐ߬ߙߐ߲߬ ߣߌ߫ ߝߏߟߏ߲ߣߍ߲߬ߜߍ߫ ߟߊߡߌߣߌ߲ ߖߡߊߣߊ ߡߌߛߍ߲ ߠߎ߬ ߡߙߊ߬ ߟߊ߫߸ ߊ߬ߟߋ ߟߋ߬ ߞߊ߬ ߒߝߊ߬ ߞߊ߬ߓߊ߫ «ߝ߭ߊ߬-ߞߊߓߊ߬» ߡߌ߬ߘߊ߬ ߣߊߥߟߏ߫ ߞߍ߬ߟߍ ߝߍ߬ (߁߈߃߃) ߟߊ߫߸ ߊ߬ ߞߊ߬ ߓߋߟߊ߫-ߝߙߊߠߊ߫ ߞߟߍ߬ ߛߋ߲߬ߧߊ߫ ߝߟߐ ߘߐ߫ ߁߈߃߄ ߠߊ߫. ߊ߬ߟߎ߫ ߕߘߍ߬ ߦߴߏ߬ ߟߎ߫ ߡߍ߲ ߠߎ߬ ߘߐߓߌߘߌ߲߫ ߠߊ߫ ߞߍ߬ߣߍ ߦߏ߫ ߟߋ߬ߡߎ߬ߣߎ߲߬ߓߊ߬ ߝߏߙߏ߲߫߸ ߞߵߊ߬ߟߎ߬ ߟߊ߫ ߓߌߦߊ߲ ߠߎ߬ ߣߴߊ߬ߟߎ߫ ߘߋ߲ ߠߎ߬ ߣߴߊ߬ߟߎ߫ ߟߊ߫ ߡߐ߱ ߟߎ߬ ߡߙߊ߬ ߞߍ߬ߣߍ ߞߎߘߊߌ߫. ߊ߬ߟߋ ߟߋ߬ ߞߵߊ߬ߟߎ߫ ߟߊ߫ ߡߊ߲߬ߛߊ߬ߟߊ ߟߊߥߙߊ߬ ߞߵߊ߬ ߟߊߛߋ߫ ߞߊߦߌߙߊߥߊ߯ߣߍ߲߫ ߕߟߋ߬ߓߋ߬ ߖߡߊߣߊ ߟߎ߫ ߘߐ߫߸ ߞߊ߬ ߓߋ߯ߟߊ߫ ߡߙߊ ߟߎ߬ ߞߐ߲ߛߐ߲ߧߊ߫߸ ߕߎߓߊ߫ (ߞߘߏߥߊߙߌ߫) ߡߙߊ ߟߎ߬ ߣߌ߫ ߦߙߐ߫ ߛߌߦߊߡߊ߲߫ ߜߘߍ߫ ߟߎ߫.
ߊ߬ߟߋ ߟߋ߬ ߟߊ߫ ߛߏ߬ߝߊ ߟߎ߬ ߞߊ߬ ߛߊߣߊ߲ߞߐ߬ߘߐ߫ ߣߌ߬ߛߌ ߣߌ߫ ߣߛߌ߬ߜߍ߲߬ߘߋ߲ ߠߎ߫ ߓߍ߯ ߕߍ߬ ߞߐߘߍ߫߸ ߒ߬ߓߊ߬ ߗߐ߬ߡߐ߫ ߟߊ߲߬ߝߌߦߊ߫ ߕߊ ߟߎ߬ ߣߴߊ߬ ߡߛߏ߬ «ߛߐ߯ߣߊ߬ ߞߡߊ߬ߙߊ߫» ߟߎ߫ ߕߘߍ߬ ߘߴߏ߬ ߟߋ ߘߐ߫. ߏ߬ ߘߋ߲ߞߍ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߞߵߊ߬ ߛߊ߯ߘߊ߫ ߞߊ߬ ߥߴߊ߬ ߞߎ߲߬ߞߊ ߞߍ߬ߟߍ ߘߐ߫ ߛߊ߲߬ ߦߙߌߞߊ ߞߘߐ߫߸ ߏ߬ ߝߊߙߊ߲ߝߊ߯ߛߌߣߍ߲߫ ߦߋ߫ «ߛߊ߬ߡߘߎ߬ߜߍ߫ ߕߎ߬ߙߋ߬» ߟߊ߫ ߞߎߡߘߊ ߘߐ߫.
ߊ߬ߟߋ ߟߋ߬ ߞߊ߬ ߡߏߙߌ߫ ߟߊߛߌ߮ ߞߍ߫ ߊ߬ߟߎ߫ ߟߊ߫ ߡߊ߲߬ߛߊ߬ߓߏ߲ ߠߊ߫ ߞߏ ߢߊߢߌߣߌ߲߫ ߞߊ߲ߡߊ߬߸ ߏ߬ ߟߎ߫ ߞߵߊ߬ߟߎ߫ ߘߟߊߥߊ߬ߦߌ߫ ߊ߬ ߢߍ߫ ߞߏ߫ ߡߊ߲߬ߛߊ߬ߦߊ ߓߘߊ߫ ߦߌ߬ߙߌ߲߬ߘߌ߫ ߓߏ߲߫ ߜߘߍ߫ ߞߣߐ߫ ߡߍ߲ ߖߍ߬ߘߍߝߊ߲߭ ߦߴߊ߬ߟߎ߫ ߟߊ߫ ߛߏ߬ߝߊ ߟߎ߬ ߘߐ߫ ߦߊ߲߬ ߕߊ߲߬; ߡߊ߲߬ߛߊ ߞߵߏ߬ ߞߟߌ ߡߍ߲ ߞߍ߫ ߞߵߊ߬ ߞߐ ߞߊ߬ߙߌ߬ߝߊ ߊ߬ ߟߊ߫߸ ߏ߬ ߦߙߍߞߍߣߍ߲߫ ߦߋ߫ «ߛߊ߬ߡߘߎ߬ߜߍ߫ ߕߎ߬ߙߋ߫» ߞߎߡߘߊ ߘߐ߫. ߊ߬ߟߋ ߝߊ߰ߣߍ߲ «ߘߎ߰ߜߍ߬ ߞߓߊ» ߓߟߏ߫ ߓߋߟߊ߫-ߝߙߊߣߊ߫ ߞߍ߬ߟߍ ߘߐ߫ ߁߉߄߅ ߟߊ߫߸ ߊ߬ ߘߐ߯ߞߍ߫ ߛߙߋߓߙߋߡߊ߫ ߛߌ߬ߛߋ ߛߌ߰ ߘߴߊ߬ ߣߐ߭ ߘߐ߫ ߡߊ߲߬ߛߊ߬ߦߊ ߟߊ߫.
ߛߙߋ߫ ߓߙߋߡߊ߫ ߛߌ߬ߛߋ߬ (߁߉߄߅-߁߈߈߂): ߊ߬ߟߋ ߟߋ߬ ߟߊߛߌ߰ ߘߴߊ߬ ߞߘߐ߬ߞߍ߫ ߛߙߋ߫ ߓߙߎߟߊߦߌ ߣߐ߭ ߘߐ߫ ߁߈߄߅ ߟߊ߫. ߊ߬ ߛߌ߰ߣߍ߲ ߊ߬ ߞߊ߬ ߡߊ߲߬ߛߊ߬ߟߊ ߝߏ߲߬ߝߏ߲ ߠߊߥߙߊ߬ ߞߊ߬ ߛߋ߫ ߞߊ߬ߟߊ߲߬ߞߊ߬ߟߊ߲߬ ߣߌ߫ ߞߏ߬ߙߊ߬ ߣߌ߫ ߥߟߋߕߋ߫ ߟߎ߫ ߘߐ߫߸ ߞߊ߬ ߓߊߘߋ߲ߧߊ ߟߊߘߏ߲߬ ߊ߬ߟߎ߬ ߣߌ߫ ߓߊߕߍ߫ ߟߎ߬ ߕߍ߫: ߞߊ߬ ߞߎ߬ߙߊ߲߬ߞߐ߫ ߟߎ߫ ߣߌ߫ ߞߌ߬ߛߌ߫ ߟߎ߫ ߡߙߊ߬.
ߞߊ߬ ߓߍ߲߬ ߊ߬ߟߎ߫ ߣߌ߫ ߛߊ߬ߡߘߎ߬ߜߍ߫ ߕߎ߬ߙߋ߫ ߟߊ߫ ߟߊ߬ߤߘߌ ߘߏ߫ ߡߊ߬ ߟߊ߬ߞߊ߲߬ߘߊ߬ߟߌ ߡߙߌߦߊ ߞߊ߲߬߸ ߏ߬ ߞߊ߬ ߕߐ߬ߙߐ߲߬ ߣߌ߫ ߏ߬ߖߣߍ߬ ߣߌ߫ ߡߊ߬ߥߎ߬ ߟߎ߬ ߟߊߓߌ߬ߟߊ߫ ߊ߬ ߢߍ߫ ߞߴߊ߬ ߦߴߊ߬ ߘߊߢߌߣߌ߲߫ ߦߋ߲߬ ߠߎ߬ ߘߐ߫: ߊ߬ߟߋ ߝߣߊ߫ ߖߏ߬ ߘߴߏ߬ ߟߎ߫ ߡߊ߬ ߞߐ ߟߊ߫ ߞߵߊ߬ ߟߊ߫ ߞߟߍ߬ߘߋ߲ ߠߎ߬ ߟߞߊߘߌ߫ ߞߎ߬ߙߊ߲߬ߞߐ߫߸ ߏ߬ ߟߎ߬ ߥߊ߫ ߘߊ߫ ߓߋ߬ ߕߎ߬ߙߋ ߟߊ߫ ߘߊ߮ ߟߎ߬ ߞߊ߲߬ ߦߋ߲߬ ߠߎ߬ ߘߐ߫ ߞߵߊ߬ ߟߊ߫ ߛߏ߬ߝߊ ߟߎ߬ ߝߊ߰; ߛߊ߭ߡߏ߬ߙߌ߫ ߕߎ߬ߙߋ ߘߏ߲߬ ߕߎ߲߬ ߕߍ߫ ߡߐ߱ ߞߟߍ߬ ߟߊ߫ ߝߴߊ߬ ߦߴߌ ߢߌ߬ߣߌ߲߬ߞߊ߫, ߏ߬ ߣߵߊ߬ ߢߌ߬ߣߌ߲߬ߞߊ߫ ߟߊ߸ ߊ߬ ߡߴߏ߬ ߖߋ߬ߓߌ߫ ߓߘߍ߬ ߟߊ߫ ߡߍ߲ ߞߍ߫߸ ߏ߬ ߝߣߊ߫ ߥߊ߫ ߘߴߊ߬ߟߋ ߞߟߍ߬ ߞߵߊ߬ ߡߌ߬ߣߊ߬ ߁߈߈߀ ߠߊ߫߸ ߞߵߊ߬ ߝߊ߰ ߁߈߈߂ ߟߊ߫. ߒ߬ߓߊ߬ ߏ߬ ߟߋ ߞߍ߫ ߘߊ߫ ߝߏߟߏ߲ߣߍ߲߬ߜߍ߫ ߛߌ߬ߛߋ ߟߎ߬ ߟߊ߫ ߡߊ߲߬ߛߊ߬ߓߏ߲ ߓߋ߬ߣߍ߲ ߘߌ߫ ߛߊ߫.
ߣߊߡߎ߲ ߠߎ߬
ߖߡߊ߬ߣߊ ߕߌ߰ ߞߘߐ ߟߎ߬ ߟߊ߫ ߣߊߡߎ߲߫ ߞߘߐ ߟߊߓߋ߭ ߞߐ߫ ߞߊ߬ ߛߌ߬ߟߡߊ߬ߦߊ ߜߊ߲ߜߊ߲߫ ߊ߬ ߣߐ߭ ߘߐ߫ ߝߣߊ߫߸ ߏ߬ ߟߋ ߞߍ߫ ߘߊ߫ ߝߏߟߏ߲ߣߍ߲߬ߜߍ߫ ߣߊߡߎ߲ ߦߟߍ߬ߡߊ߲߬ߣߍ߲ ߘߌ߫ ߞߊ߬ ߞߍ߫ ߛߌ߬ߟߡߊ߬ߦߊ ߘߌ߫. ߏ߬ ߟߋ ߞߵߊ߬ ߞߍ߫ ߘߏ߲߬ߢߐ߲߰ߘߐ ߘߏ߲߬ ߘߴߊ߬ߟߎ߫ ߣߌ߫ ߓߊߕߍߞߊ ߟߎ߬ ߕߍ߫߸ ߏ߬ ߟߋ ߖߍ߬ߘߍ ߞߵߊ߬ ߞߍ߫ ߏ߬ ߟߎ߫ ߞߵߊ߬ߟߎ߫ ߓߊ߲߫ ߕߎ߬ߙߋ ߘߍ߬ߡߍ߲߬ ߠߊ߫ ߛߌ߬ߛߋ ߟߎ߬ ߡߊ߬߸ ߓߊߏ߬ ߓߐ߲ߛߐ߲ߢߐ߲߯ߦߊ ߕߘߍ߬ ߦߴߊ߬ߟߎ߫ ߕߍ߫.
ߦߟߌߡߊߛߙߋ ߟߎ߬
ߦߌߟߡߊ:ߡߊ߲߬ߘߋ߲߫ ߥߙߏ߬ߘߎ߮ ߡߊ߲߬ߛߊ߬ߟߊ ߦߌߟߡߊ:ߝߏߟߏ߲ߣߍ߲߬ߜߍ߫ ߞߎߓߋߘߊ ߦߌߟߡߊ:ߝߏߟߏ߲ߣߍ߲߬ߜߍ߫ ߡߊ߲߬ߛߊ߬ߟߊ
ߟߎߓߊ߲ߜ߭
thumb|ߟߎߓߊ߲ߜ߭ ߟߎߓߊ߲ߜ߭ ߦߋ߫ ߕߌ߲߫ ߘߋߣߍ߲ ߘߏ߫ ߟߋ߬ ߘߌ߫ ߛߟߎ߫ ߞߐ߰ߖߌ ߘߐ߫ ߟߎߛߐ߲߫ ߥߙߏ߬ߘߎ߮ ߘߐ߫߸ ߝߟߌߔߣߌ߫. ߊ߬ ߞߐ߬ߘߎ߮ ߣߴߊ߬ ߥߙߏ߬ߘߎ߮ ߕߍ ߦߋ߫ ߞߎߘߍ߫ ߂߅ ߟߋ߬ ߘߌ߫߸ ߊ߬ ߣߌ߫ ߝߊߦߌߘߊ߫ ߞߎߘߍ߫ ߝߘߎ߬ߓߍ߲߫ ߁߂߅ ߖߊ߬ߕߋ߫ ߟߋ߬ ߦߴߊ߬ ߘߌ߫. ߟߎߓߊ߲ߜ߭ ߕߌ߲ ߡߌ߲ߘߙߏ߫ ߝߎ߬ߘߎ ߝߍ߬ ߊ߬ ߦߋ߫ ߟߎߓߊ߲ߜ߭ ߕߌ߲߫ ߓߟߏߕߍ߰ߣߍ߲ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߡߌ߲ߘߙߏ߫ ߞߐ߬ߘߎ߯ ߕߟߋ߬ߓߋ ߞߐߞߘߐߟߊ ߘߐ߫. ߟߎߓߊ߲ߜ߭ ߟߋ߬ ߦߋ߫ ߕߌ߲ߖߡߊ߫ ߓߟߏߕߍ߰ߣߍ߲߫ ߇ ߟߎ߬ ߘߐ߫ ߓߟߋ߬ߓߟߋ ߘߌ߫߸ ߡߐ߱ ߟߎ߬ ߡߊߞߍߣߍ߲߫ ߦߴߊ߬ ߝߊ߲߬ߓߊ ߓߍ߯ ߞߊ߲߫. ߊ߬ ߕߐ߭ ߘߏ߫ ߟߎ߫ ߦߋ߫ ߞߊߓߙߊ߫ ߘߌ߫߸ (ߏ߬ ߞߋߟߋ߲߫ ߠߋ߬ ߦߋ߫ ߛ߭ߌߣߌ߲߬ ߕߟߋ߬ߓߐ ߞߐ߰ߖߌ ߘߐ߫) ߜ߭ߟߏ߫ (ߞߎߘߍ߫ ߝߘߎ߬ߓߍ߲߫ ߂߆) ߦߴߊ߬ ߞߐ߬ߘߎ߮ ߕߟߋ߬ߓߋ ߘߐ߫߸ ߊ߬ ߥߙߏ߬ߘߎ߮ ߕߟߋ߬ߓߐ ߘߐ߫߸ ߊ߲ߓߌߟ (ߞߎߘߍ߫ ߝߘߎ߬ߓߍ߲߫ ߂߆) ߏ߬ ߦߋ߫ ߕߊߞߙߎ߫ ߛߊߙߌ߫ ߕߌ߲ ߘߌ߫ ߜߟߊ߬ߜߟߊ߫ ߇߆߀ ߟߊ߫ ߟߎߓߊ߲ߜ߭ ߕߟߋ߬ߓߐ ߘߐ߫. ߊ߬ ߕߌ߲ ߓߍ߯ ߘߐ߫ ߡߌ߬ߛߍ߬ߡߊ߲ ߃ ߟߎ߬ ߝߣߊ߫ ߕߐ߯ ߟߋ߬ ߞߏ߫ ߕߊߟߌߣߊߛ߸ ߡߟߊߝ߭ߊߕߎߊ߲߫߸ ߊ߬ ߣߌ߫ ߡߊ߲ߘߊߥߎߌ߫. ߊ߬ ߕߌ߲ ߓߍ߯ ߟߊߘߍ߬ߣߍ߲ ߦߋ߫ ߞߎߘߍ߫ ߝߘߎ߬ߓߍ߲߫ ߂߅߄ ߠߋ߬ ߘߌ߫. ߊ߬ ߕߌ߲ߖߡߊ ߟߎ߬ ߘߐߕߟߊߣߍ߲߫ ߦߋ߫ ߕߌ߲߬ߞߎߘߎ߲ ߠߎ߬ ߕߍ߫ ߟߋ߬: ߟߎߓߊ߲ߜ߭ ߦߋ߫ ߞߐ߬ߘߎ߮ ߕߟߋ߬ߓߋ ߘߐ߫߸ ߏ߬ ߦߋ߫ ߕߌ߲߫ ߓߊߖߎߡߊ ߟߎ߫ ߟߋ߬ ߘߌ߫ ߊ߬ ߣߌ߫ ߞߊߓߙߊ߫: ߟߎߞ ߦߋ߫ ߥߙߏ߬ߘߎ߮ ߕߟߋ߬ߓߋ ߘߐ߫߸ ߏ߬ ߝߣߊ߫ ߦߋ߫ ߓߊߖߎߡߊ ߟߋ߬ ߘߌ߫߸ ߜ߭ߟߏ߫ ߣߌ߫ ߊ߲ߓߌߟ ߟߎ߫ ߦߋ߫ ߡߌ߲ߘߙߏ߫ ߕߌ߲߬ߞߎߘߎ߲ ߕߟߋ߬ߓߋ ߟߋ߬ ߘߐ߫. ߒ߬ߓߊ߬ ߗ߭ߊߔߐ߲߫ ߣߊ߲߬ߕߌ߯ ߤߌߙߐ ߏߣߏ߲ߘߊ߫ ߞߵߊ߬ ߟߊ߫ ߢߣߊߡߦߊ ߛߊ߲߬ ߃߀ ߞߍ߫ ߦߋ߲߬ ߠߋ߫. ߁߉߄߄ ߣߌ߫ ߁߉߇߄ ߕߍ߫߸ ߞߵߊ߬ ߕߘߍ߬ ߊ߬ ߡߊ߫ ߞߴߊ߬ ߞߊ߬ߟߊߡߊ߬ ߡߎߣߎ߲߬ ߞߏ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߓߘߊ߫ ߓߊ߲߫. ߛߓߍߟߌ ߣߌ߫ ߦߟߌߡߊߛߙߋ ߞߐߞߊ߲߫ ߛߘߌߜߋ߲ ߠߎ߬ ߦߌߟߡߊ:ߕߌ߲
ߖߏ߲ߝߏ߫
ߖߏ߲ߝߏ߫ ߦߋ߫ ߟߊߓߋ߬ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߟߊߓߋ߬ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ ߘߐ߫.
ߛߌ߰ߓߊ߮
߂߀߁߆ ߟߊ߫ ߸ ߊ߬ ߛߌ߰߰ߓߊ߮ ߕߍ߬ߘߍ߫ ߡߐ߱ ߁߃ ߄߁߀ ߠߋ߬ ߘߌ߫ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߞߙߐߜ߭ߐ߫
ߞߙߐߜ߭ߐ߫ ߦߋ߫ ߓߙߎߞߌߣߊ߫ ߝߊ߬ߛߏ߬ ߣߐ߬ߘߎ߮ ߘߏ߫ ߟߋ߬ ߘߌ߫ ߜߐ߲ߓߑߟߏߙߊ߫ ߡߙߊ ߣߌ߫ ߔߏߣߌ߫ ߞߊ߬ߝߏ߬ߓߏߟߏ߲ ߠߎ߬ ߘߐ߫ ߓߙߎߞߌߣߊ߫ ߝߊ߬ߛߏ߬ ߥߙߏ߬ߘߎ߯-ߕߟߋ߬ߓߋ ߕߌ߲߬ߞߎߘߎ߲ ߘߐ߫.
ߘߎ߰ߡߊ߬ߛߓߍ
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬ ߦߋ߫߸ ߥߟߴߊ߬ ߘߐߥߛߊ߬ߣߍ߲߫ ߕߍ߫ ߝߊߙߊ߲ߝߊ߯ߛߟߌ ߘߐ߫. ߌ ߟߊ߫ ߡߊ߬ߜߍ߲ ߘߌ߫ ߞߏ߫ ߢߊ߬߹ ߊ߬ ߦߋ߫ ߞߍ߫ ߟߊ߫ ߘߌ߬؟
ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲
ߕߍߕߍ߮ ߣߌ߲߬ ߘߐߞߏߟߏ߲ ߠߋ߬߸ ߥߟߴߊ߬ ߝߊߙߊ߲ߝߊ߯ߛߌߣߍ߲߫ ߕߍ߫. ߌ ߟߊ߫ ߘߍ߬ߡߍ߲߬ߠߌ߲ ߘߌ߫ ߞߏ߫ ߡߊ߬. ߊ߬ ߦߋ߫ ߞߍ߫ ߟߊ߫ ߘߌ߬؟
ߦߟߌߡߊߛߙߋ ߟߎ߬
ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߛߏ ߦߌߟߡߊ:ߓߙߎߞߌߣߊ߫ ߝߊ߬ߛߏ߫ ߘߎ߰ߡߊ߬ߛߓߍ ߛߌ߰ߝߏ߲
ߟߐ߲ߣߌ߲ ߣߌ߫ ߖߐ߲ߓߐ߲ߞߏ ߕߐ߬ߝߍ߬ߦߊ
ߞߏ߲߬ߓߏ߬ߦߊ ߖߐ߲ߓߐ߲/ ߓߊ߯ ߛߐ߬ߘߐ߲߬ ߡߌ߬ߙߌ߲߬ߘߌ ߡߍ߲ ߠߊ߫ ߞߊ߲ ߞߊ߬ߙߊ߲ ߘߐ߫߸ ߖߐ߲ߓߐ߲ߕߌ߮ ߟߎ߬ ߦߋ߫ ߡߌ߬ߙߌ߲߬ߘߌ ߏ߬ ߛߊ߬ߥߏ ߟߋ߬ ߞߍ߫ ߟߊ߫߸ ߥߟߊ߫ ߡߌ߬ߙߌ߲߬ߘߌ ߡߍ߲ ߓߊ߯ ߞߏ߲߬ߓߏ߬ߦߊ ߘߴߌ ߡߊ߬߸ ߏ߬ ߟߋ߬ ߞߏߛߐ߲߬ ߖߐ߲ߓߐ߲ߕߌ߮ ߟߎ߬ ߦߋ߫ ߖߐ߲ߓߐ߲ ߘߌߓߊ߮ ߟߎ߫ ߛߊ߬ߥߏ߬ ߞߍ߫ ߟߴߊ߬ߟߎ߬ ߟߊ߫ ߘߎߢߊ߫ ߘߐߕߍ߮ ߕߐ߭ ߘߐ߫؟ ߏ߬ ߟߋ߬ ߞߏߛߐ߲߬ ߡߐ߰ ߕߍ߫ ߖߌ߰ ߟߊ߫ ߞߏ߲߬ߓߏ߬ ߖߐ߲߬ߓߐ߬ߕߌ߮ ߟߎ߫ ߟߊ߫߸ ߏ߬ ߟߋ ߞߏߛߐ߲߬ ߝߣߊ߫߸ ߖߐ߲ߓߐ߲ߕߌ߯ߓߊ ߏ߬ ߟߎ߬ ߕߍ߫ ߒߞߏ ߞߊߙߊ߲ߘߋ߲ ߠߎ߬ ߡߊߛߌߟߊ߲߫ ߠߊ߫ ߡߎ߰ߡߍ߫ ߸ ߓߊߏ߬߸ ߖߐ߲ߓߐ߲ ߢߌ߲߬ ߠߎ߬ ߛߌߦߊߡߊ߲߫ ߦߋ߫ ߜߍߙߍ߲ߞߍߟߌ߫ ߖߐ߲ߓߐ߲ ߠߋ߬ ߘߌ߫߸ ߏ߬ ߟߋ߬ ߦߴߊ߬ ߞߍ߫ ߟߊ߫߸ ߊ߬ ߦߋ߫ ߡߐ߱-ߐ-ߡߐ߰ ߓߟߏ߫߸ ߏ߬ ߕߍ߫ ߝߘߊ߬ߝߌ߲߬ߞߏ ߝߍ߬߸ ߊ߬ ߘߌ߫ ߞߎ߲ ߠߋ߬ ߘߏ߲߬ ߝߣߊ߫ ߦߴߏ߬ ߘߌ߫ ߘߌߓߊ߮ ߟߎ߬ ߓߟߏ߫. ߣߴߏ߬ ߕߍ߫ ߊ߬ߙߊ߬ߓߎ߬ ߞߙߊ߬ߡߐ߰ ߝߟߐ ߘߏ߫ ߟߎ߫ ߕߘߍ߬ ߦߋ߲߬ ߞߙߊ߬ߡߐ߯ ߛߟߏ߬ߡߊ߯ߣߊ߫ ߕߋ߬ߟߋ ߘߐ߫߸ ߞߙߊ߬ߡߐ߯ ߛߟߏ߬ߡߊ߯ߣߊ߫ ߖߍ߬ߘߍ ߟߋ߬ ߞߊ߬ ߡߏߙߌ߫ ߞߏ߲ߓߏ ߏ߬ ߟߎ߫ ߞߊ߬ߙߊ߲߫ ߒߞߏ ߟߊ߫، ߦߏ߫ ߞߙߊ߬ߡߐ߯ ߝߏߘߋ߫ ߏ߬ߘߌ߬ߦߊ߬ߢߊ߯ߘߌ߫ ߖߊ߰ߣߍ߫ ߣߌ߫ ߞߙߊ߬ߡߐ߯ ߞߊ߬ߙߌ߬ߝߟߊ߬ ߓߙߋߕߋ߫، ߜߐ߬ߛߐ߲߬ߞߐ߬ ߛߌ߫ ߡߊ߫ ߘߏ߲߬ ߏ߬ ߟߎ߫ ߣߌ߫ ߞߙߊ߬ߡߐ߯ ߛߟߏ߬ߡߊ߯ߣߊ߫ ߕߍ߫ ߕߎ߬ߡߊ߬ ߖߏߣߊ ߏ߬ ߟߊ߫. thumb|ߞߏ߲߬ߓߏ߫ ߓߊ߰ߓߊ߫ ߡߊ߬ߡߊ߬ߘߌ߫ ߖߌ߬ߦߊ߬ߓߍ ߣߌ߲߬ ߕߊ߬ߣߍ߲߫ ߊߡߋߙߌ߬ߞߌ߬ ߟߊ߬ߛߌ߰ߘߋ߲߬ߛߏ ߟߋ߬ ߞߣߐ߫ ߞߐߣߊߞߙߌ߫ ߂߀߁߇ ، ߏ߬ ߟߎ߫ ߖߍ߬ߘߍ ߞߊ߬ ߒߞߏ ߞߊ߬ߙߊ߲߬ ߠߋ߬ ߝߏ߫ ߞߊ߬ ߞߊ߬ߝߊ ߘߏ߫ ߟߎ߫ ߛߓߍߦߊ߫ ߒߞߏ ߘߐ߫، ߞߊ߬ ߛߎ߬ߞߎ ߘߏ߫ ߟߎ߫ ߝߣߊ߫ ߘߐߓߍ߲߬ ߒߞߏ ߘߐ߫، ߝߏ߫ ߞߙߊ߬ߡߐ߯ ߛߟߏ߬ߡߊߣߊ߫ ߞߵߊ߬ ߖߌ߰ ߞߏ߫ ߞߙߊ߬ߡߐ߯ ߞߊ߬ߙߌ߬ߝߟߊ߬ ߓߙߋߕߋ ߢߌ߲߬ ߠߋ߬ ߞߍߕߐ߫ ߊ߬ ߣߘߐ߬ߛߌ߮ ߘߌ߫ ߒߞߏߞߏ ߘߐ߫، ߞߐ߬ߣߵߏ߬ ߡߊߣߊ߬ ߞߍ߫ ߕߋ߲߬، ߓߊߏ߬، ߏ߬ ߡߊ߫ ߛߌ߬ߖߊ߲߫ ߛߐ߬ߘߐ߲߬، ߏ߬ ߛߊ߲߬ߞߊ ߟߊߕߋ߭ ߡߍ߲ ߞߍ߫ ߘߊ߫ ߞߙߊ߬ߡߐ߯ ߛߟߏ߬ߡߊ߯ߣߊ ߦߋ߫، ߊ߬ ߞߵߊ߬ ߞߊ߲ߕߏ߫ ߞߏ߫ ߒߞߏ ߜߙߍ ߘߏ߫ ߓߘߊ߫ ߞߊߘߌ߫߸ ߏ߬ ߊߙߊߓߎ߫ ߞߙߊߡߐ߯ ߡߍ߲ ߠߎ߬ ߞߊ߬ ߒߞߏ ߞߊ߬ߙߊ߲߬ ߕߎ߬ߡߊ ߖߏߣߊ ߏ߬ ߟߊ߫، ߏ߬ ߞߊߛߌߦߊ߫ ߞߏߛߓߍ߫، ߏ߬ ߢߍߛߐ߲ ߘߏ߫ ߟߋ߬ ߞߙߊ߬ߡߐ߯ ߓߊ߰ߓߊ߫ ߖߊ߰ߣߍ߫ ߘߌ߫߸ ߞߙߊ߬ߡߐ߯ ߛߟߏ߬ߡߊ߯ߣߊ߫ ߞߊ߬ ߒߞߏ ߞߝߊ߫ ߜߍߟߍ߲ ߛߌߦߊߡߊ߲߫ ߠߊߕߊ߬ߡߌ߲߫ ߏ߬ ߟߋ߬ ߡߊ߬، ߊ߬ ߟߊߖߍ߲ߛߍ߲߫ ߞߊ߲ߡߊ߬، ߏ߬ ߘߏ߲߬ ߞߵߏ߬ ߓߐ߫ ߊ߬ ߛߌߟߊ ߝߍ߬، ߓߍ߯ ߦߴߊ߬ ߞߊ߬ߟߊߡߊ߬، ߏ߬ ߓߘߊ߫ ߒߞߏ ߟߊߦߟߍ߬ ߛߊߖߊ߲߫ ߞߎ߬ߟߋ߬ߞߎ߬ߟߋ ߟߊ߫ ߢߊ ߡߍ߲ ߓߌ߬، ߞߊ߬ߕߘߍ߬ ߊߙߊߓߎ߫ ߞߊߙߊ߲ ߠߋ߬ ߞߵߊ߬ ߟߊߛߋ߫ ߡߌߛߌ߬ߙߊ߲߬. ߊ߬ߙߊ߬ߓߎ߬ ߞߙߊߡߐ߯ ߡߍ߲ ߠߎ߬ ߝߣߊ߫ ߕߘߍ߬ ߘߊ߫ ߒߞߏ ߟߊߘߏ߲߭ ߘߐ߫ ߌߖ߭ߌߔߑߕ  ߖߊ߯ߓߘߊ߫ ߟߊ߫ ߂߀߀߂ ߟߊ߫، ߏ߬ ߘߏ߫ ߟߎ߫ ߟߋ߬ ߞߙߊ߬ߡߐ߯ ߣߎ߯ߤߊ߲߫ ߛߊ߰ߣߐ߫ ߘߌ߫، ߊ߬ ߣߌ߫ ߞߙߊ߬ߡߐ߯ ߝߏߘߋ߫ ߘߙߊ߬ߡߍ߸ ߤߊߟߌ߫ ߜߋߟߋ߲ߜߋߟߋ߲ ߡߍ߲ ߢߍߥߟߊ ߡߎ߰ߡߍ ߟߊߒߞߏߦߊ߫ ߘߊ߫ ߂߀߁߆ ߟߊ߫، ߞߙߊ߬ߡߐ߯ ߣߎ߯ߤߊ߲߫ ߢߌ߲߬ ߣߴߊ߬ ߓߊ߯ߙߊߢߐ߮ ߟߎ߫ ߟߋ߬ ߞߵߏ߬ ߣߊ߲߬ߝߟߏ߬ߦߊ߫، ߣߊߟߌߡߎ߲߫ ߞߙߊ߬ߡߐ߯ ߘߛߎ߬ ߟߊߡߌߣߌ߲ ߘߊ߯ߓߏ߫ ߣߌ߫ ߞߙߊ߬ߡߐ߯ ߟߊߦߌ ߟߊ߲߬ߛߌ߬ߣߍ߫ ߓߊ߲߬ߞߐ߫ ߞߐ߲ߘߍ߫ ߟߎ߫ ߘߌ߫، ߊ߬ ߣߴߊ߬ߟߎ߫ ߘߍ߲߬ߢߐ߰ ߜߘߍ߫ ߟߎ߫ ߓߊ߲ߞߐߞ ߦߋ߲߬، ߡߍ߲ ߠߎ߬ ߓߍ߯ ߕߐ߮ ߕߴߊ߲ ߓߟߏ߫ ߦߊ߲߬.
ߝߘߊ߬ߜߍ ߟߎ߬ ߝߣߊ߫ ߘߏ߲߬ ߕߎߡߊ ߝߘߊ߬ߝߌ߲߬ߠߊ߫ ߦߊ߲߬، ߊ߬ߟߎ߫ ߕߘߍ߬ ߊ߲ ߘߋ߲ ߠߎ߫ ߟߋ߬ ߡߌ߬ߘߊ߫ ߜߏߦߊߜߏߦߊ ߟߊ߫ ߞߵߊ߬ߟߎ߫ ߘߏ߲߬ ߝߊ߬ߙߌ߲߬ߛߌ߬ ߞߊߙߊ߲ ߠߊ߫، ߊ߬ ߕߘߍ߬ ߝߐ߫ ߟߊ߫ ߞߊ߬ߙߊ߲ ߏ߬ ߝߣߊ߫ ߡߊ߬ ߕߎ߬ߡߊ ߏ߬ ߟߊ߫ ߞߏ߫ “ߞߊ߯ߝߙߌ߫ ߞߊߙߊ߲ ” ߏ߬ ߞߍ߫ ߘߊ߫ ߛߊߓߎ߫ ߘߌ߫ ߏ߬ ߟߏ߲، ߡߐ߰ ߛߌߦߊߡߊ߲߫ ߞߵߊ߬ ߓߊ߲߬ ߊ߬ ߘߋ߲ ߘߏ߲߬ ߠߊ߫ ߞߊ߯ߝߙߌ߫ ߞߊߙߊ߲ ߏ߬ ߟߊ߫، ߞߐ߬ߣߌ߲߬ ߊ߲ ߧߋ߫ ߓߌ߬ ߕߋ߬ߟߋ ߡߍ߲ ߘߐ߫ ߣߌ߲߬، ߛߌ߬ߟߡߊ߬ ߡߌߙߌ߲ߘߌ ߦߋ߫ ߣߊ߲߬ߝߟߏ ߡߍ߲ ߘߏ߲߬ ߞߊ߯ߝߙߌ߫ ߞߊߙߊ߲ ߏ߬ ߟߊ߫ ߓߌ߬، ߏ߬ ߢߐ߲߰ ߕߍ߫ ߘߏ߲߬ ߠߊ߫ ߛߌ߬ߟߡߊ߬ ߞߊߙߊ߲ ߠߊ߫، ߥߟߊ߫ ߊߙߊߓߎ߫ ߞߊߙߊ߲ ߠߊ߫. ߏ߬ ߓߟߏߡߊ߬، ߊ߲ ߓߊ߯ ߤߊߞߟߌ߫ ߛߐ߬ߘߐ߲߬، ߏ߬ ߟߋ ߞߊߝߌ߬ߛߊ߬، ߊ߲ ߞߋߟߋ߲߫ ߕߍ߫ ߘߎߢߊ߫ ߘߐ߫، ߊ߲ ߧߋ߫ ߊߖ߭ߌ߫ ߖߡߊߣߊ ߟߎ߬ ߣߌ߫ ߋߙߐߔߎ߫ ߖߡߊߣߊ ߟߎ߬ ߘߐߜߍ߫ ߘߐߙߐ߲߫، ߛߴߊ߲ ߘߌ߫ ߢߊ߫ ߛߐ߬ߘߐ߲߬ ߞߏ ߟߎ߫ ߡߌ߬ߘߊ߬ ߢߊ ߡߊ߬، ߓߊߏ߬، ߓߊߏ߬ ߘߌ߯ߣߊ߫ ߝߊ߰ߡߎ߲߬ߞߏ߬ߖߎ߮ ߦߋ߫ ߕߙߐߦߊ ߡߍ߲ ߠߊߛߋ߫ ߟߊ߫ ߡߐ߰ ߡߊ߬، ߏ߬ ߕߍ߫ ߊߟߊ߫ ߣߐ߬ ߘߌ߫ ߡߎ߰ߡߍ߫. ߣߴߏ߬ ߕߍ߫، ߡߍ߲ ߓߍ߯ ߦߋ߫ ߊߙߊߓߎߞߊ߲߫ ߠߝߊߛߊ ߟߊ߫ ߣߌ߲߬، ߏ߬ ߖߐ߲߫ ߞߊ߬ ߊߙߊߓߎ߫ ߞߊ߲ ߟߐ߲߫ ߟߐ߲ߞߏߕߌ߯ ߛߟߏ߬ߡߊ߯ߣߊ߫ ߞߊ߲ߕߍ߫ ߘߌ߫؟
ߊ߬ ߕߐ߮ ߞߕߐߡߊ߫ ߛߓߍߣߍ߲ ߞߊ߬ߙߊ߲߬ ߦߊ߲߬: ߞߊ߲ߕߍ߫ ߛߟߏ߬ߡߊߣߊ߫ =  ߊ߬ ﴿ ߕߍ߫ ߞߊ߲ ߠߊߡߊ߬ߟߏ߬ ߛߏ߫ ﴾
ߒߘߍ߯ߡߊ߫
ߒߘߍ߯ߡߊ߫ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫ ߘߊߓߏߟߊ߫ ߡߙߊ߬ߓߊ߰ߘߊ߮ ߣߌ߫ ߝߙߊߣߊ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߒߘߍ߯ߡߊ߫ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߁߇ ߆߀߆ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߕߊ߬ߣߍ߲߲߬ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߡߐ߰ ߁߆ ...
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߞߐߜߍ ߡߍ߲ ߦߋ߫ P31 ߟߊߓߊ߯ߙߊ߫ ߟߊ߫ ߦߌߟߡߊ:ߦߌߟߡߊ ߖߌ߬ߣߍ߫ ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߊߘߑߟߊߡ
ߊߘߑߟߊߡ ߦߋ߫ ߛߓߍߛߎ߲ ߠߋ߬ ߘߌ߫ ߡߍ߲ ߛߌ߲ߘߌߣߍ߲߫ ߁߉߈߉ ߟߊ߫ ߝߎߟߊ ߘߋ߲ ߝߌ߬ߟߊ߬ ߓߟߏ߫ ߊߓߑߘߎߟߊߦߌ߫ ߣߌ߫ ߊߓߙߊߤߌߡߊ߫ ߓߊߙߌ߫، ߘߴߊ߬ߟߎ߫ ߛߌ߬ ߕߏ߫ ߛߊ߲߬ ߁߀ ߘߏ߫ ߦߋ߫ ߛߊ߲߬ ߁߄،ߒߛߙߍߜߘߍ߬ ߖߌ߬ߣߍ߫ ߞߊ߲ߓߍ߲ ߕߎߞߘߐ߫ ߖߡߊߣߊ ߞߎߓߋߛߏ ߊ߬ߟߎ߫ ߞߊ߬ ߛߓߍߛߎ߲ ߞߎߘߊ߫ ߣߌ߲߬ ߛߌ߲ߘߌ ߝߎߟߊ ߞߊ߲ ߠߋ߬ ߛߓߍ ߞߊ߲ߡߊ߬ ߸ߊ߬ ߛߓߍߛߎ߲ ߦߋ߫ ߛߓߍߘߋ߲ ߂߈ ߠߋ߬ ߘߌ߫.
ߛߓߍߛߎ߲ ߛߌ߲ߘߟߌ
◌𞥉    ◌𞥈)ߛߌ߬ߙߊ߬ߕߊ ߓߊߟߌߣߍ߲ ߦߟߍ߬ߡߊ߲߬ߣߍ߲ ◌𞥊 ߞߊ߲ߡߊߛߙߋ ߡߍ߲ ߠߎ߬ ߛߌ߲ߘߌߣߍ߲߫ ߊߙߊߓߎ߫ ߞߊ߲ ߞߊ߲ߡߊߛߙߋ ߟߎ߬ ߣߌ߫ ߥߊߟߌߞߊ߲ ߜߘߍ߫ ߟߎ߫ ߛߓߍ߫ ߞߊ߲ߡߊ߬ 𞤧 (ߛ) > 𞤧𞥊 (ߕ [θ]), 𞤶 (j) > 𞤶𞥊 (ߖ߭) ߥߟߊ߫ ߞߊ߬ ߛߌ߬ߙߊ߬ߟߊ߲ ߘߏ߫ ߟߎ߫ ߘߟߊߞߊ ߦߟߍ߬ߡߊ߲
𞥋ߓߊ ߓߌ߬ߟߊ߬(ߣ) ߢߍ߫ ߊ߬ ߘߌ߫ ߝߐ߫ ߣߎ߲ ߘߐ߫   ߣߌ߬  𞤲 (ߣ) ߊߘߑߟߊߡ ߝߙߊ߬ ߘߊ߫ ߘߏߝߙߍߕߍߘߊ ߟߊ߫ ߘߟߊߡߌߘߊߟߌ ߉.߀ ߛߋߞߏߟߊߞߌߓߊߙߏߦߊ ߟߊߘߌ߬ߢߍ߬ߣߍ߲ ߠߎ߬ ߞߊ߲߬ ߂߀߁߆ ߟߊ߫ ߊߘߑߟߊߡ ߘߏ ߟߊ߫. ߝߙߍߕߍ ߁߆߆ ߞߊ߲߬ ߊߘߑߟߊߡ ߞߍ߫ ߊ߬ ߞߎ߲߬ߕߐ߮ ߘߌ߫ ߕߊ߲߬( Adlam) ߊ߬ ߟߊߞߎ߲߬ߘߎ߬ ߘߊ߫ ߞߏߟߌߞߏߟߌ߫ ߕߟߋ߬ ߅ ߂߀߁߆. ߦߌߟߡߊ:ߊߘߑߟߊߡ ߦߌߟߡߊ:ߊߝߙߌߞߌ߬ ߛߓߍߛߎ߲
ߜߊߙߊ߲ߓߋ߫
ߜߊߙߊ߲ߓߋ߫ ߦߋ߫ ߟߊߓߋ߫ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߟߊߓߋ߫ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ߫ ߘߐ߫
ߛߌ߰ߓߊ߮
߂߀߁߆ ߟߊ߫ ߸ ߊ߬ ߡߐ߱ ߕߍ߬ߘߍ߫ ߁߀ ߀߇߂ ߟߋ߬ ߘߌ߫ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߟߊߓߋ߫ ߕߌ߲߬ߞߎߘߎ߲ ߦߌߟߡߊ:ߊߝߙߌߞߌ߬ ߛߏ
ߓߙߎߞߌߣߊ߫ ߝߊ߬ߛߏ߫
ߓߙߎߞߌߣߊ߫ ߝߊ߬ߛߏ߫/ߕߟߋ߬ߓߋ߬ ߊߝߙߌߞߌ߫ ߖߡߊ߬ߣߊ ߘߏ߫ ߟߋ߬߸ߊ߬߬ ߕߐ߯ ߞߘߐ߬ߡߊ߲߫ ߠߋ߬ ߞߏ߫: ߤߏߕ ߝ߭ߏߟߑߕߊ߫߫ ߘߌ߫߫߸ߡߍ߲ ߥߊ߬ߟߏ߲ߥߊ߬ߟߏ߲߬ ߘߊ߫ ߝߊ߬ߙߊ߲߬ߛߌ߫ ߓߟߏ߫ ߡߊ߬ߟߌ߫ ߖߡߊ߬ߣߊ ߣߌ߫ ߖߋ߬ߟߌ߬ߓߊ߬ߘߎ߯ ߖߡߊ߬ߣߊ ߟߊ߫߸ߓߙߎߞߌߣߊ߫ ߝߊ߬ߛߏ߫ ߞߴߊ߬ ߟߊ߫߫ ߘߍ߲ߒߖߘߍߟߦߊ ߛߐ߬ߘߐ߲߬ ߁߉߆߀ ߟߊ߫߸ߊ߬ ߟߊߡߌߣߌ߲߲߫߫ ߘߏ߫ ߟߋ߬ ߕߋ߲߬߸ߊ߬ ߦߋ߫ ߡߊ߬ߟߌ߫ ߞߐ߰ߘߎ߯߯ߕߟߋ߬ߓߋ ߘߐ߬߸ߊ߬ ߦߋ߫ ߖߋ߬ߟߌ߬ߓߊ߬ߘߎ߯ ߞߐ߰ߘߎ߯ߕߟߋ߬ߓߐ ߘߐ߫߸ߊ߬ ߦߋ߫ ߓߣߍ߫ ߥߙߏ߬ߘߎ߯ߕߟߋ߬ߓߐ߸ߊ߬ ߦߋ߫ ߕߜ߭ߏ߫ ߝߣߊ߫ ߥߙߏ߬ߘߎ߯ߕߟߋ߬ߓߐ ߘߐ߫߸ߊ߬ ߦߋ߫ ߜ߭ߊ߯ߣߊ߫߫ ߥߎ ߥߙߏ߬ߘߎ߮ ߘߐ߫߫߸ߊ߬ ߣߌ߫ ߝߣߴߊ߬߬ ߞߘߏ߬߬ߥߊ߯ߙߌ߫ ߦߋ߫ ߥߙߏ߬ߘߎ߯ߕߟߋ߬ߓߐ ߘߐ߫߫. ߓߙߎߞߌߣߊ߫ ߝߊ߬ߛߏ߫ ߛߌ߰߰ߣߍ߲߫ ߊߝߙߌߞߌ߫ ߔߊߔߘߊ ߞߊ߲ߓߍ߲ ߟߋ߬ ߘߐ߫
ߞߎߓߋߘߊ ߥߊ߰ߘߎ߯
ߦߋ߫ ߖߡߊ߬ߣߊ ߕߊ߲ߓߊ߲߫ ߠߋ߬ ߘߐ߸ߊߝߙߌߞߌ߬ ߞߋ߬ߟߋ߲߬ߧߊ ߘߍ߭ ߕߐ߲ ߛߌ߲ߝߏ߲ ߘߏ߫ ߟߋ߬߸ߊ߬ ߣߌ߫ ߕߟߋ߬ߓߋ߫ ߝߘߊ߬ߝߌ߲߬ߠߊ߫ ߛߐ߬ߘߐ߲߬ ߕߐ߲ ߘߍ߭ ߛߌ߲߬ߝߏ߲ ߘߏ߫ ߟߋ߬
ߋߝߊ
ߞߎߓߋߛߏ ߥߊ߰ߘߎ߯ ߦߋ߫ ߓߙߎߞߌߣߊ߫ ߝߊ߬ߛߏ߫ ߕߊ߲ߓߊ߲ ߠߋ߬ ߘߐ߫߸ߊ߬ ߦߋ߫ ߊߝߙߌߞߌ߬ ߞߋ߬ߟߋ߲߬ߧߊ ߘߍ߭ ߛߌ߲߬ߝߏ߲ ߘߏ߫ ߟߋ߬߸ߊ߬ ߦߋ߫ ߕߋ߬ߟߋߓߋ߬ ߊߝߙߌߞߌ߬ ߛߐ߬ߘߐ߲߬ ߥߙߎߞߌ߫ ߘߍ߭ ߛߌ߲߬ߝߏ߲ ߘߏ߫ ߟߋ߬ ߕߎ߲߯ߣߌ߲߫߸ߝߘߊ߬ߝߌ߲߬ߠߊ߫ ߖߘߍ߬ߞߟߏ߬ߟߊ߬ߓߊ߮ ߛߌ߲߬ߝߏ߲߬ߧߊ ߡߋ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲ ߦߌߟߡߊ:ߘߎ߰ߡߊ߬ߛߓߍ
ߛߌ߬ߡߊ߲߬ߘߎ߯ ߞߎ߬ߙߎ
ߛߌߡߊ߲ߘߎ߯ ߦߋ߫ ߞߙߎ߬ ߖߟߐߞߐ ߘߏ߫ ߟߋ߬ ߘߌ߫ ߡߍ߲ ߟߐ߭ ߦߋ߫ ߞߎߘߍ߫ ߁߁0 ߘߌ߫߸ ߊ߬ ߦߋ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߣߌ߫ ߞߊ߲ߞߊ߲߫ ߕߌ߲߬ߞߎߘߎ߲ ߠߋ߬ ߘߐ߫ ߖߌ߬ߣߍ߫ ߥߙߏ߬ߘߎ߮-ߕߟߋ߬ߓߐ ߘߐ߫߸ ߖߌ߬ߣߍ߬ ߕߎߞߘߐߟߊ ߕߌ߲߬ߞߎߘߎ߲ ߕߌ߲ߘߌߡߊ߫ ߦߙߐ ߣߌ߫ ߦߙߌߡߊ߫ ߦߙߐ ߘߐ߫. ߞߙߎ߬ ߖߟߐߞߐ ߥߙߏ߬ߘߎ߮ ߕߎߞߘߐߟߊ ߘߐ߫߸ ߣߍ߰ߝߌ߲߬ ߘߊߡߊ߲߫ ߘߍ߬ߜߍ ߘߏ߫ ߦߋ߫ ߛߓߊ߬ߕߌ ߞߊ߲߬ ߦߋ߲߬.
ߘߎ߰ߡߊ߬ߛߓߍ
ߛߌ߬ߡߊ߲߬ߘߎ߯ ߞߙߎ߬ߖߟߐߞߐ ߘߐߛߊ߬ߡߊ߲߬ߣߍ߲߬ ߦߋ߫ ߞߐ߬ߘߎ߮ ߣߌ߫ ߥߙߏ߬ߘߎ߮ ߟߋ߬ ߕߍ߫߸ ߊ߬ ߞߐ߬ߘߎ߰ߝߊ߲ ߦߋ߫ ߞߊ߲ߞߊ߲߫ ߕߌ߲߬ߞߎߘߎ߲ ߘߐ߫߸ ߊ߬ ߥߙߏ߬ߘߎ߰ߝߊ߲ ߦߋ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫. ߊ߬ ߦߙߐ߫ ߘߡߊߦߟߍ߬ߣߍ߲߫ ߝߐ߲߫ ߞߐߓߋ ߦߋ߫ ߜߟߊ߬ߜߟߊ߬ ߁߆߅߈ ߠߋ߬ ߘߌ߫߸ ߕߌ߲ߘߌ ߥߙߏ߬ߘߎ߮ ߞߙߎ߬ߖߟߐߞߐ ߘߐ߫. ߊ߬ ߞߎ߲߬ߕߍ߰ߡߊ߬ߟߊ߬ ߜߘߍ ߡߍ߲ ߦߋ߫ ߦߋ߲߬߸ ߏ߬ ߟߋ ߦߋ߫ ߜߊ߲߫ ߞߎ߲߬ߕߍ߰ߡߊ߬ߟߊ ߘߌ߫߸ ߜߟߊ߬ߜߟߊ߫ ߁߄߃߁, ߞߐ߬ߘߎ߮ ߘߐ߫. ߊ߬ ߦߋ߫ ߓߊ߬ߣߊ߲߬ߞߘߐ߫ ߕߟߋ߬ߓߐ ߟߋ߬ ߘߐ߫߸ ߊ߬ ߣߌ߫ ߞߊߦߌߙߊߥߊ߯ߣߍ߲߫ ߕߟߋ߬ߓߋ. ߛߌ߬ߡߊ߲߬ߘߎ߯ ߦߋ߫ ߖߋߞߋ߬ ߕߙߐߝߍ߬ ߟߋ߬. ߦߌߟߡߊ:ߛߌ߬ߡߊ߲߬ߘߎ߯ ߞߎ߬ߙߎ ߦߌߟߡߊ:ߊߝߙߌߞߌ߬ ߕߟߋ߬ߓߋ ߞߐ߲߬ߞߍ ߘߏ߫ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߘߎ߰ߘߐ߬ߛߓߍ
ߤߊߝߌߦߊ߬
ߤߊߝߌߦߊ߬ ߦߋ߫ ߖߌ߬ߣߍ߫ ߞߎ߲߬ߠߊ߬ߛߌ߰ߟߌ ߘߐ߬ߢߋ߬ߙߋ߲߬ߞߎ߲߬ߠߌ߲ ߘߏ߫ ߟߋ߬ ߘߌ߫߸  ߊ߬ ߦߋ߫ ߡߙߊ߬ߘߊ߰ߘߎ߯ߟߊ ߘߏ߫ ߟߋ߬ ߘߌ߫ ߟߊߓߋ߫ ߡߙߊ߬ߓߊ߰ߘߊ ߘߐ߫. ߞߊ߬ߝߏ߬ߓߏ߬ߟߏ߲߬ ߈ ߠߎ߫ ߟߋ߬ ߦߴߊ߬ ߟߊ߫߸ ߡߍ߲ ߠߎ߬ ߦߋ߫: ߤߊߝߌߦߊ߬ ߛߏߞߣߐߟߊ߸ ߤߌ߲߲ߘߌ߫߫߸ ߓߊߢߊ߲߫߫߸ ߛߝߏߦߊ߫߸ ߛߍ߲ߔߍߕߍ߲߬߬߸ ߜ߭߭߭ߐ߲ߞߎ߸ ߤߊ߲߲ߛߊߜ߭߭ߋߙߋ߬߸ ߊ߬ ߣߌ߫ ߘߊ߲ߓߊߕߊ߬. ߘߊ߲߭ ߦߴߊ߬ ߣߌ߫ ߡߙߊ߬ߘߊ߰ߘߎ߯ߟߊ ߢߌ߲߬ ߠߎ߫ ߟߋ߬ ߕߍ߫: ߘߊ߯ߙߟߊߓߋ߫߸ ߜߊߙߊ߲ߓߋ߫߸ ߖߊ߯ߙߌ߫߸ ߕߌ߲ߓߌߡߊ߬ߘߌ߬ߣߊ߫ (ߔߌߕߊ߬)߸ ߕߌ߲ߓߌߕߎ߯ߣߌ߫ (ߔߌߕߊ߬)߸ ߊ߬ ߣߌ߫ ߛߌ߲߲߲ߕߊ߬ߟߌ߫ (ߔߌߕߊ߬). ߟߊߓߋ߫ ߖߊ߯ߓߘߊ ߦߋ߫ ߤߊߝߌߦߊ߬ ߟߋ߬.
ߛߌ߰ߓߊ߮
ߤߊߝߌߦߊ߬ ߣߴߊ߬ ߡߊ߬ߙߊ ߛߌ߰ߓߊ߮ ߦߋ߫ ߡߐ߰ ߁߅ ߅߀߄ ߠߋ߬ ߘߌ߫.
ߞߊ߬ߙߊ߲
ߟߊߓߋ߫ ߖߊ߯ߓߘߊ ߟߐ߬ߣߍ߲߫ ߦߋ߫ ߤߊߝߌߦߊ߬ ߟߋ߬.
ߛߓߍߘߊ
ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߊߝߙߌߞߌ߬ ߛߏ
ߥߙߏ߬ߓߊ ߛߎߡߊߥߙߏ߫
ߘߋߣߍ߲ߦߊ
ߒ߬ߓߊ߬ ߏ߬ ߞߎ߲߭ ߕߘߍ߬ ߦߋ߫ ߟߋ߬ ߛߊ߫ ߕߌ߲߭ ߣߌ߫ ߘߋ߬ߙߌ ߡߍ߲ ߠߎ߬ ߘߌ߫ ߘߏ߲߬ ߛߌߣߌ߲߫ ߝߊ߰ߡߊ ߣߴߊ߬ ߡߊ߲߬ߛߊ ߟߎ߬ ߕߍ߫߸ ߊ߬ߟߋ߫ ߞߵߊ߬ ߕߊ ߞߍ߫ ߞߙߐ߬ߛߌ ߣߌ߫ ߞߏ߫ ߢߊߢߌߣߌ߲ ߠߎ߬ ߟߋ߬ ߘߌ߫߸ ߊ߬ ߞߍߕߐ߫ ߦߋ߫ ߡߍ߲ ߠߎ߬ ߓߟߏߦߊ߫ ߟߴߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߞߘߐ߫.
ߡߊ߲߬ߛߊ߬ߦߊ
ߥߙߏ߬ߓߊ ߘߏ߲߬ߣߍ߲ ߛߏ߬ߛߏ߬߸ ߊ߬ ߟߊߛߌ߰ ߘߊ߫ ߡߊ߲߬ߛߊ߬ߦߊ ߟߴߊ߬ ߝߊ߬ ߣߐ߭ ߘߐ߫. ߊ߬ ߞߵߊ߬ ߟߊ߫ ߞߟߍ߬ߘߋ߲ ߠߎ߬ ߦߙߌߞߊ ߡߊߞߊ߬ߝߏ߬߸ ߞߵߊ߬ߟߎ߫ ߡߊߞߊ߬ߙߊ߲߫ ߞߍ߬ߟߍ ߞߍߢߊ ߛߎ߮ ߓߍ߯ ߘߏ߫ ߟߊ߫: ߞߊ߬ ߞߟߍ߬ߝߋ߲ ߛߎ߮ ߣߴߊ߬ ߦߙߌߞߊ ߟߎ߬ ߟߊߛߌߦߊߦߊ߫߸ ߞߵߏ߬ ߞߍ߫ ߝߊ߰ߡߊ߬ߟߊ ߕߊ ߢߐ߲߰ ߝߌ߬ߟߊ߬ ߘߌ߫.
ߥߙߏ߬ߓߊ ߣߵߊ߬ ߦߋ߫ ߟߴߊ߬ ߦߋ߫ ߝߊ߰ߡߊ߬ߟߊ ߣߌ߫ ߛߊ߲߫ ߕߍ߫ ߞߏ ߓߍ߯ ߘߐ߫߸ ߊ߬ ߞߵߊ߬ ߓߊ߲߬ ߣߌߛߐ߲ߞߐ߫ ߛߙߊߞߏ ߡߊ߬ ߝߊ߰ߡߊ߬ߟߊ ߢߍ߫߸ ߞߵߊ߬ ߝߟߍ߫ ߛߊ߫ ߝߊ߰ߡߊ߬ߟߊ ߞߍߕߐ߫ ߦߴߏ߬ ߖߋ߬ߓߌ߬ ߟߊ߫ ߡߍ߲ ߠߊ߫: ߝߊ߰ߡߊ߬ߟߊ ߞߵߊ߬ ߢߊ ߡߊߖߌ߰ ߏ߬ ߟߋ ߝߍ߬ ߝߎߚߎ߫ ߞߊ߬ ߓߊ߲߫ ߞߵߊ߬ ߢߊ ߡߊߦߟߍ߬ ߊ߬ ߝߍ߬߸ ߊ߬ߟߎ߫ ߕߘߍ߬ ߦߴߊ߬ ߝߍ߬ ߞߵߊ߬ ߟߊߕߐ߲߫ ߊ߬ߟߎ߬ ߟߊ߫ ߛߊ߬ߙߌ߬ߦߊ߬ߛߋ߲ ߝߟߐߡߊ ߟߊ߫߸ ߒ߬ߞߊ߬ ߝߊ߰ߡߊ ߞߵߊ߬ ߦߌ߬ߘߊ߬ ߞߏ߫; ߞߊ߯ߙߌ߫߹ «ߥߙߏ߬ߓߊ ߡߐ߬ߣߍ߲߫ ߦߴߊ߲ ߓߟߏ߫ ߦߊ߲߬ ߠߋ߬߸ ߊ߬ߟߋ ߞߵߊ߬ ߟߐ߲߫ ߞߏ ߡߍ߲ ߦߴߊ߲ ߠߎ߬ ߓߟߏ߫ ߦߊ߲߬߸ ߊߟߎ ߘߏ߲߬ ߡߴߊ߬ ߟߐ߲߫ ߡߍ߲ ߦߴߊ߬ߟߋ߬ ߓߟߏ߫ ߦߋ߲߬, ߏ߬ ߘߐ߫ ߊߟߎ߫ ߦߴߊ߬ ߕߏ߫ ߞߎ߲߬ߓߋ ߘߐ߫ ߝߋߎ߫»
ߝߊ߰ߡߊ ߞߵߊ߬ ߘߐߞߕߌ߫ ߞߊ߬ ߗߋߦߊߟߌ ߘߏ߫ ߟߊߥߟߌ߬ ߞߊ߬ ߥߊ߫ ߛߏ߬ߛߏ߫߸ ߛߴߊ߬ߟߎ߫ ߘߴߊ߬ ߟߐ߲߫ ߡߙߌ ߡߍ߲ ߦߋ߫ ߥߙߏ߬ߓߊ ߟߊ߫߸ ߥߙߏ߬ߓߊ ߡߵߏ߬ ߟߎ߫ ߓߏ߲߬ߧߊ߬ ߡߍ߲ ߞߍ߫߸ ߝߊ߰ߡߊ ߓߐ߫ ߘߊ߫ ߥߙߏ߬ߓߊ߬ ߡߙߌߦߊ ߞߊ߬ߟߊߡߊ߬ ߏ߬ ߟߋ ߘߐ߫߸ ߞߊ߬ ߓߊ߲߫ ߞߵߊ߬ ߣߴߊ߬ ߡߙߌߦߊ ߕߏ߫߸ ߏ߬ ߟߋ ߞߍ߫ ߘߊ߫ ߛߏ߬ߛߏ߬ ߟߊ߫ ߘߍ߲ߖߘߍߟߦߊ ߛߐ߬ߘߐ߲߬ߣߍ߲ ߘߌ߫ ߘߏߦߌ߲߫.
ߥߙߏ߬ߓߊ ߕߐ߮ ߖߍ߲ߛߍ߲
ߥߙߏ߬ߓߊ ߟߊ߫ ߓߊ߲߬ߠߌ߲ ߏ߬ ߟߋ ߖߍ߲ߛߍ߲߫ ߘߴߊߝߙߌߞߌ߬ ߕߟߋ߬ߓߋ (ߡߊ߲߬ߘߋ߲߬) ߟߊ߫߸ ߞߵߊ߬ ߢߌ߲߭ ߠߎ߬ ߖߘߐ߬ ߊ߬ ߝߍ߬. ߊ߬ ߦߋ߫ ߓߍ߯ ߢߣߊ߫ ߞߏ߫ ߞߊ߰ߦߊߡߊ߲߰ ߕߍߣߵߊ߬ ߘߐߞߏߟߏ߲߫ ߕߏ߫ ߟߊ߫ ߢߊ߫ ߛߌ߫ ߡߊ߬. ߞߏ߬ߣߌ߲߬ ߞߏ߫ ߡߊ߫ ߓߴߊ߬ ߘߐ߫ ߡߍ߲ ߞߍ߫߸ ߏ߬ ߟߋ ߞߵߊ߬ ߞߍ߫ ߝߘߊ߬ߝߌ߲߬ߠߊ߫ ߕߟߋ߬ߓߋ ߣߊ߲߬ߞߌ߲ ߣߴߊ߬ ߗߍ߬ߓߊ߬ ߡߊߛߌߟߊ߲ߣߍ߲ ߘߌ߫.
ߞߏ߬ߣߌ߲߬ ߥߙߏ߬ߓߊ߬ ߕߏ߫ ߘߊ߫ ߡߊ߬ߞߊ߲߬ߞߊ߲߬ߠߌ߲ ߛߌ߱ ߟߋ߬ ߘߐ߫ ߊ߬ ߟߊ߫ ߡߊ߲߬ߛߊ߬ߦߊ ߞߎ߲߬ߕߊ߮ ߓߍ߯ ߞߘߐ߫߸ ߊ߬ ߡߴߊ߬ ߞߍ߫ ߡߊ߲߬ߛߊ߬ߟߊ߫ ߜߘߍ߫ ߞߊ߲߬߸ ߊ߬ ߘߏ߲߬ ߝߣߊ߫ ߡߊ߫ ߝߊ߰ߡߊ߬ߟߊ ߞߍ߬ߟߍ߫. ߊ߬ ߞߍ߫ ߘߴߊ߬ ߛߌ߰ߢߐ߲߰ ߡߊ߲ߛߊ ߟߎ߬ ߢߣߊ߫ ߛߎߓߊ߮ ߣߌ߫ ߛߋߒߞߏߟߊ ߘߝߊߣߍ߲ ߘߌ߫߸ ߞߊ߬ ߕߏ߫ ߢߊߓߐ߫ ߟߴߊ߬ ߟߊ߫ ߡߊ߲߬ߛߊ߬ߟߊ ߝߍ߬߸ ߊ߬ߟߎ߫ ߘߏ߲߬ ߡߊ߫ ߛߎߛߋ߫ ߊ߬ ߕߊ ߢߐ߲߰ ߞߍ߫ ߟߊ߫.
ߓߊ߲ߡߊ߲ߠߊ ߞߍ ߊ߬ ߖߊ߬ߡߎ߲ ߘߌ߫
ߞߏ߫ ߡߊ߫ ߓߐ ߡߍ߲ ߞߍ߫ ߥߙߏ߬ߓߊ ߟߊ߫ ߡߎߙߎ߲ߕߟߌ ߘߐ߫߸ ߖߋ߬ߟߌ ߟߎ߬ ߕߘߍ߬ ߦߴߊ߬ ߞߟߌ߫ ߞߊ߲ ߞߍ߫ ߟߊ߫ ߛߐ߲߬ ߞߏ߫ «ߌ ߓߊ߲߬ ߡߊ߲߰ ߘߐ߫ ߥߟߊ߫ ߓߊ߲߬ ߡߊ߲߰ ߠߊ߫»߸ ߞߵߏ߬ ߞߴߊ߬ ߕߊ߲߬ߘߏ ߘߴߊ߬ ߟߊ߫ ߡߎߙߎ߲ߕߌ ߟߊ߫ ߡߊ߲߰ ߡߊ߬߸ ߊ߬ ߝߣߊ߫ ߕߏ߫ ߘߴߏ߬ ߟߋ ߟߊߡߌ߬ߣߊ߫ ߟߊ߫ ߛߊ߫, ߏ߬ ߟߋ ߣߊ߬ ߘߊ߫ ߦߟߍ߬ ߊ߬ ߕߐ߮ ߞߊ߲߬ ߞߐ ߟߊ߫ ߥߟߴߊ߬ ߛߌ ߞߊ߲߬߸ ߞߵߏ߬ ߟߴߊ߬ ߘߋ߲ ߠߎ߬ ߞߊ߲߬ ߞߊ߬ ߣߊ߬ ߛߋ߫ ߡߊ߬ߡߊ߬ߙߋ߲ ߠߎ߬ ߡߊ߬ ߤߊ߲߯ ߞߊ߬ ߣߊ߬ ߊ߲ ߕߋ߬ߟߋ ߣߌ߲߬ ߠߊߛߐ߬ߘߐ߲߬.
ߦߌߟߡߊ:ߡߊ߲߬ߛߊ߬ߟߊ߫ ߞߘߐ ߦߌߟߡߊ:ߊߝߙߌߞߌ߬ ߕߟߋ߬ߓߋ ߘߐ߬ߝߐ ߦߌߟߡߊ:ߛߏ߬ߛߏ߫ ߡߊ߲߬ߛߊ߬ߟߊ ߦߌߟߡߊ:ߓߘߍ߬ߓߘߍ߬ߟߌ߬ߟߊ
ߞߊ߯ߟߊ߲߫
ߞߊ߯ߟߊ߲߫ ߦߋ߫ ߟߊߓߋ߬ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߟߊߓߋ߬ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ߫ ߘߐ߫.
ߛߌ߰ߓߊ߮
߂߀߁߆ ߟߊ߫ ߸ ߊ߬ ߡߐ߱ ߕߘߍ߬ ߡߐ߰ ߁߀ ߉߂߃ ߟߋ߬ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߓߏ߲߬ߘߊ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߖߌߣߍ ߺ ߓߌߛߊߥߏ߫
ߖߌߣߍ ߺ ߓߌߛߊߥߏ߫/ ߥߟߊ߫ ߓߌߛߊߥߏ߫ ߖߌߣߍ߸ߊ߬ ߦߋ߫ ߥߟߋ߫ ߟߊ߫ ߕߐ߯ ߝߌߟߊ ߏ߰ ߓߍ߯ ߟߊ߫߸ߖߌߣߍ ߺ ߓߌߛߊߥߏ߫ ߞߊ߲ߓߍ߲߸ߊߝߙߌߞߌ߬ ߕߟߋ߬ߓߋ߬ ߖߡߊߣߊ ߘߏ߫ ߟߋ߫߸ߔߕߏ߬ߞߌ߬ߞߊ߲ ߖߡߊ߬ߣߊ߫ ߘߏ߫ ߟߋ߬ ߝߣߊ߫ ߦߴߊߝߙߌߞߌ߫ ߕߟߋ߬ߓߋ ߝߊ߲߭ ߝߍ߬.
ߖߌ߬ߣߍ_ߓߌߛߊߥߏ߫ ߦߋ߫ ߊߝߙߌߞߌ߬ ߕߟߋ߬ߓߋ߫ ߘߐ߫߸ߊ߬ ߞߎߓߋߘߊ߫ ߕߐ߮ ߟߋ߬ ߝߙߊ߬ߣߍ߲߫ ߊ߬ ߞߊ߲߬ ߞߏ߫،ߖߌ߬ߣߍ߫_ߓߌߛߊߥߏ߫߸ߔߕߏ߬ߞߌ߬ߞߊ߲߬ߝߐ ߖߡߊ߬ߣߊ߫ ߘߏ߫ ߊߝߙߌߞߌ߬ ߕߋ߬ߟߋߓߋ ߘߐ߫߸ߊ߬ ߦߋ߫ ߟߌ߲ߓߊ߲߫ ߡߊ߲ߞߊ߲ ߘߊߝߍ߬ ߜߐߞߎ߫߸ߊ߬ ߣߌ߫ ߝߊ߬ߙߊ߲߬ߛߌ߬ߞߊ߲߬ߝߐ ߖߡߊ߬ߣߊ߫ ߝߌ߬ߟߊ ߦߋ߫ ߝߘߊߝߘߊߣߍ߲ ߢߐ߲߰ߠߊ߫߸ߊ߬ ߦߋ߫ ߛߣߍ߬ߜ߭ߊߟߌ߫ ߥߙߏ߬ߘߎ߮ ߝߊ߲߭ ߝߍ߬߸ߊ߬ ߦߋ߫ ߖߌ߬ߣߍ߬ ߞߊ߲ߓߍ߲ ߝߣߊ߫ ߞߐ߬ߘߎ߮ ߘߐ߫.
ߦߌߟߡߊ:ߘߎ߰ߡߊ߬ߛߓߍ ߦߌߟߡߊ:ߖߌߣߍ ߺ ߓߌߛߊߥߏ߫ ߦߌߟߡߊ:ߊߝߙߌߞߌ߬ ߦߌߟߡߊ:ߊߝߙߌߞߌ߬ ߕߟߋ߬ߓߋ
ߔߊ߲ߖ߭ߌߦߊߖ߭ߎ߬
ߔߊ߲ߖ߭ߌߦߊߖ߭ߎ߬ ߦߋ߫ ߖߌ߬ߣߍ߫ ߛߏ ߣߴߊ߬ ߡߙߊ߬ߘߊ߬ߘߎ߯ߟߊ ߘߏ߫ ߟߋ߬ ߘߌ߫߸ ߡߊ߬ߛߊ߲߬ߕߊ߲߫ ߡߙߊ߬ߓߊ߰ߘߊ߮ ߣߌ߫ ߒߛߙߍߜߍ߬ߘߍ߫ ߕߌ߲߬ߞߎߘߎ߲ ߘߐ߫.
ߛߌ߰ߓߊ߮
ߔߊ߲ߖ߭ߌߦߊߖ߭ߎ߬ ߛߌ߰ߓߊ߮ ߖߊ߬ߕߋ߬ߛߎ߬ߓߐ߬ߣߍ߲ ߞߍ߫ ߘߊ߫ ߡߐ߰ ߉ ߀߂߇ ߟߋ߬ ߘߌ߫ ߂߀߁߆ ߟߊ߫߸ ߡߍ߲ ߓߊ߲߬ߣߍ߲߫ ߦߋ߫ ߂߀߁߄ ߝߘߏ߬ߓߊ߬ ߕߐ߯ߛߓߍߟߌ ߡߊ߬߸ ߏ߬ ߡߍ߲ ߕߘߍ߬ ߦߋ߫ ߈ ߄߄߀ ߘߌ߫.
ߞߟߏߜߍ ߣߌ߫ ߦߟߌߡߊߛߙߋ
ߦߌߟߡߊ:ߖߌ߬ߣߍ߫ ߡߙߊ߬ߘߊ߰ߘߎ߯ߟߊ ߦߌߟߡߊ:ߖߌ߬ߣߍ߫ ߛߏ ߦߌߟߡߊ:ߥߞߌߘߕߊ ߘߎ߰ߡߊ߬ߛߓߍ ߛߌ߰ߝߏ߲
ߣߎ߬ߛߌ߬
ߣߎ߬ߛߌ߬ ߦߋ߫ ߟߊߓߋ߬ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߟߊߓߋ߬ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ߫ ߘߐ߫
ߛߌ߰ߓߊ߮
߂߀߁߆ ߟߊ߫ ߸ ߊ߬ ߡߐ߱ ߕߘߍ߬ ߡߐ߰ ߁߄ ߆߈߁ ߟߋ߬ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߊ߬ߓߎߛ߭ߌ߬ߙߌ߫
ߊ߬ߟ ߓߊ߬ߛ߭ߌߙ ߌߓߎߣ ߛߊ߬ߟߌߡ ߊ߬ߟ-ߤߊߙߑߛ߭ߌ߫ (ߊߙߊߓߎ ߘߐ߫: البشير بن سالم الحارثي) (ߝߊ߰ ߘߊ߫ ߞߏߟߌ߲ߞߏߟߌ߲ ߁߅, ߁߈߈߉) ߡߊߟߐ߲ߣߍ߲߫ ߦߋ߫ ߊ߬ߓߎߛ߭ߌ߬ߙߌ߫ ߕߐ߮ ߝߣߊ߫ ߡߊ߬ ߣߴߊ߬ ߕߘߍ߬ ߦߋ߫ ߓߊ߬ߣߊ ߘߌ߫ ߖߎ߬ߟߊ߬ߦߊ ߣߌ߫ ߦߙߌ߫ ߝߘߏ߫ ߕߌ߯ߦߊ ߟߎ߬ ߘߐ߫߸ ߡߍ߲ ߡߏߦߌߓߊ߮ ߟߎ߬ ߦߋ߫ ߊߙߊߓߎ ߟߎ߬ ߘߌ߫ ߞߊ߬ ߓߐ߫ ߏߡߊߣߌ߫߸ ߣߴߊ߬ ߡߊߟߐ߲ߣߍ߲߫ ߦߋ߫ ߊ߬ߓߎ߬ߛ߭ߙߌ߬ ߡߎߙߎ߲ߕߌ ߡߊ߬ ߊߟߏߡߊ߲ߘߎ߯ ߕߟߋ߬ߓߐ ߊߝߙߌߞߌ߬ ߥߊߟߌߘߊ ߡߊ߬ ߓߌ߲߭ ߕߊ߲ߖ߭ߊߣߌ߫. ߟߊ߫ ߞߍ߫ ߘߴߊ߬ ߟߊ߫ ߞߴߊ߬ ߛߋ߫ ߘߊ߫ ߞߊ߬ ߕߌ߲߬ߞߎߘߎ߲ ߊߙߊߓߎ߫ ߖߎߟߊ ߟߎ߬ ߣߌ߫ ߊߝߙߌߞߌ߬ ߛߌߦߊ ߟߎ߬ ߘߟߊߘߍ߰ ߊߟߏߡߊ߲ߘߎ߯ ߥߙߎߣߍߦߟߊ ߟߎ߬ ߞߊ߲ߡߊ߬ ߔߊ߲ߜ߭ߊߣߌ߫߸ ߊߝߙߌߞߌ߬ ߕߟߋ߬ߓߐ ߊߟߏߡߊ߲ߘߎ߯ (ߦߋ߲߬ ߡߍ߲ ߦߋ߫ ߕߊ߲ߖ߭ߊߣߌ߫ ߘߐ߫ ߕߊ߲߬) ߏ߬ ߘߊߡߌ߬ߣߊ߬ ߘߊ߫ ߕߎߟߊߝߌ߲ ߂߀ ߠߋ߬ ߡߊ߬ ߁߈߈߈ ߠߊ߫߸ ߡߎߙߎ߲ߕߌ ߡߍ߲ ߠߊߥߟߌ߬ ߘߊ߫ ߊ߬ߓߎߛ߭ߌ߬ߙߌ߫ ߓߟߏ߫ ߏ߬ ߟߎ߫ ߞߵߊ߬ߟߎ߫ ߞߍ߫ ߊߟߏߡߊ߲ ߠߎ߬ ߟߊ߫ ߖߊ߬ߥߏ߬ߘߊ ߘߊߞߎ߲ ߣߴߊ߬ ߛߏ ߟߎ߬ ߞߊ߲߬ ߊߝߙߌߞߌ߬ ߕߟߋ߬ߓߐ ߊߟߏߡߊ߲ߘߎ߯ ߞߣߍ ߟߎ߬ ߞߊ߲߬. ߊߟߏߡߊ߲ߘߎ߯ ߖߊ߬ߥߏ ߞߏߟߊߘߍ ߟߎ߫ ߞߊ߬ ߞߎ߲߬ߠߊ߬ߛߌ߮ ߟߊߓߐ߫ ߖߊ߲߬ߖߏ߲߫ ߥߟߌ߬ߕߊ ߞߊ߬ߟߊߡߊ߬ ߓߍߙߑߟߍ߲߫ ߡߊ߬ߜߍ߲߬ߞߏ ߘߐ߫. ߛߊ߲ߛߟߋߙߌ߫ ߏߕߏ ߝ߭ߐ߲߭ ߓߌߛߑߡߊߙߞ ߞߊ߬ ߝߊߙߌ߲߫ ߛߊ߲߬ ߃߄ ߤߍߙߑߡߊ߲ߣ ߥߌߛߑߡߊ߲ߣ ߠߊ߫ ߥߊ߫ ߞߵߏ߬ ߞߍ߫ ߙߍߛ߭ߑߞߏߡߌߛߊߙ ߘߌ߫ ߥߙߎߣߍ ߘߐ߫ ߦߋ߲߬. ߥߛߌߡߊ߲ߣ ߣߴߊߟߏߡߊ߲ ߠߎ߬ ߓߊ߬ߛߊ߲߬ߣߍ߲ ߠߎ߬߸ ߛߎߘߊ߲ߞߊ ߟߎ߫ ߣߌ߫ ߛ߭ߊ߲ߜ߭ߊߌߞߊ ߟߎ߬ ߟߊ߫ ߣߊ߲߬ߕߌ߮ ߟߎ߬ ߞߊ߬ ߛߑߛ߭ߎߕߖ߭ߑߕߙߎߔ ߞߙߎ ߛߏ߯ߙߏ߫ ߕߌ߲߬ߞߎߘߎ߲ ߘߐ߫. ߖߌߞߊ߲ߠߊ ߟߊ߫ ߜߋ߬ߟߎ߲߬ߠߌ߲ ߞߐ߬ߣߐߡߊ߬߸ ߊ߬ߟߎ߫ ߞߊ߬ ߞߐ߰ߖߌ߬ߘߊ߬ߝߍ߫ ߛߏ ߟߎ߬ ߘߐߝߏߘߏ߲߫ ߡߍ߲ ߠߎ߬ ߞߵߏ߬ ߕߏ߫ ߊߟߏߡߊ߲ ߛߋ߫ ߘߊ߫ ߦߋ߲߬ ߠߎ߫ ߡߌ߬ߘߊ߬ ߟߊ߫ ߞߎߘߊ߫ ߘߌ߫. ߖߌߞߊ߲ߝߋ߲ ߠߎ߬ ߛߋ߫ ߘߊ߫ ߝߣߊ߫ ߞߊ߬ ߛߌߟߊ ߕߍ߰ ߡߙߊ߬ߡߊ߬ߝߋ߲ ߠߎ߬ ߖߌ߰ߟߌ ߢߍ߫ ߊ߬ ߣߌ߫ ߝߋ߲߫ ߡߊߛߐߕߊ ߟߎ߬ ߛߋߟߌ ߢߍ߫ ߡߎߙߎ߲ߕߌ ߟߎ߬ ߡߊ߬.
ߊ߬ߟ-ߓߊ߬ߛ߭ߌ߯ߙ ߟߊ߫ ߝߊ߲߬ߞߊ ߟߎ߬ ߛߋ߫ ߘߊ߫ ߞߊ߬ ߕߊ߲ߜ߭ߊߣߌߞߊ߫ ߝߍ߬ߟߊ ߛߏ ߝߊ߲߬ߓߊ ߟߎ߬ ߡߌ߬ߘߊ߬߸ ߊ߬ߟߎ߫ ߝߊ߲߭ ߛߋ߫ ߘߴߊ߬ߟߎ߫ ߓߟߏ ߟߊ߫ ߟߊ߫ ߓߍ߬ߙߍ߲߬ߓߍ߬ߙߍ߲߬ߠߌ߲߬ߠߊ߫ ߤߊ߲ߛ ߡߌߦߊ߬ ߣߌ߫ ߏߛߑߞߊߙ ߓߏߡߊߣ ߠߎ߫ ߘߐ߫ ߕߏ߬ߟߌ߬ߡߊ߬ߛߌ߮ ߘߌ߫. ߞߵߊ߬ ߕߍ߬ߘߍ߫ ߁߈߈߈ ߓߊ߲߫ ߕߎߡߊ ߝߊ߲߭ߝߍ߬߸ ߊ߬ ߢߌ߲߭ ߡߍ߲ ߠߎ߬ ߕߘߍ߬ ߦߋ߫ ߕߌ߲߬ߞߎߘߎ߲ ߓߏ߬ߟߏ߲߬ߘߊ ߟߎ߬ ߘߐ߫߸ ߏ߬ ߟߎ߬ ߝߣߊ߫ ߕߎ߲߬ ߓߘߊ߫ ߡߊߘߐ߯ߦߊ߫߸ ߏ߬ ߞߍ ߊ߬ ߞߘߊߡߊ߫ ߘߊ߫ ߞߊ߬ ߊߙߊߓߎ߫ ߞߟߍߟߊ ߟߎ߬ ߛߙߊ߬ ߘߊߜߍߟߍ߲ ߠߊ߫ ߞߵߊ߬ ߟߊ߫ ߖߌ߲߬ߝߘߎ ߟߊߞߊ߲ߘߊ߫ ߖߤߊߖ߭ߌ߫߸ ߓߜ߭ߊ߬ߡߏ߬ߦߌ߬ ߕߏ߯ߘߊ ߡߊߜߍ߲ ߘߐ߫. ߊߟߏߡߊ߲ ߠߎ߬ ߟߊ߫ ߞߟߍ߬ߘߋ߲ ߠߎ߬ ߢߍߡߌ߬ߘߊ߬ ߘߊ߫ ߥߌߛߑߡߊߣ ߓߟߏ߫ ߞߊ߬ ߥߴߊ߬ߟߎ߫ ߞߍ߫ ߖߤߊߖ߭ߌ߫ ߞߊ߲߬ ߘߓߊ߬ߕߊ ߈ ߡߊ߬ ߁߈߈߈ ߠߊ߫߸ ߏ߬ ߞߐߝߟߌ ߞߍ߫ ߘߴߊߙߊߓߎ ߁߀߈ ߠߎ߫ ߝߊ߰ߟߌ ߟߋ߬ ߘߌ߫. ߊ߬ߓߎߛ߭ߌ߬ߙߌ߫ ߛߋ߫ ߘߊ߫ ߔߋ߬ߘߋ߲߬ߞߎ߫ ߟߊ߫ ߦߋ߲߬ ߞߊ߬ ߥߊ߫ ߦߊߥߏ ߣߌ߫ ߒߓߎ߲ߜ߭ߊ߫ ߓߏߟߏ߲ߘߊ ߟߎ߬ ߘߐߛߎ߫ ߡߎߙߎ߲ߕߌ ߡߊ߬. ߏ߬ ߞߍ ߊ߬ ߛߋ߫ ߘߊ߫ ߕߙߊ߬ߓߊ߬ߛߏ߫ ߞߎߘߊ߫ ߟߊߥߟߌ߬ ߟߊ߫ ߘߊ߯ߙߎߛߊ߬ߟߊߡߎ߲߬ ߣߌ߫ ߓߜ߭ߊ߬ߡߦߏ߫ ߟߎ߫ ߞߊ߲ߡߊ߬. ߞߏ߬ߣߵߏ߬ ߓߍ߯ ߣߴߊ߬ ߕߊ߫߸ ߊߟߏߡߊ߲ ߠߎ߬ ߟߊ߫ ߞߟߍ߬ߟߊ߲ ߠߎ߬ ߝߊ߲߬ߞߊ ߟߊ߫ ߥߊ߬ߙߊ ߡߵߊ߬ߟߎ߬ ߕߊ ߡߊ߬߸ ߏ߬ ߟߎ߫ ߛߋ߫ ߘߴߊ߬ߟߎ߫ ߟߊ߫ ߞߍߒߞߊ߲ߠߌ߲ ߏ߬ ߕߎ߲߬ߕߎ߲߬ ߠߊ߫߸ ߏ߬ ߞߍ ߊߝߙߌߞߌ߬ ߛߌߦߊ ߏ߬ ߟߎ߫ ߞߵߊ߬ ߡߊߥߙߍߥߙߍ߫ ߞߊߟߌߦߊ߫ ߘߐ߫.
ߖ߭ߌߜ߭ߎߥߊ߫ ߞߎ߲ߕߌ߮ ߘߏ߫ ߞߊ߬ ߊ߬ߓߎߛ߭ߌ߬ߙߌ߫ ߡߌ߬ߘߊ߬ ߞߊ߬ ߥߴߊ߬ ߘߌ߫ ߊߟߏߡߊ߲ ߠߎ߬ ߡߊ߬߸ ߏ߬ ߞߍ ߏ߬ ߟߎ߫ ߞߵߊ߬ ߘߎ߲߫ ߁߈߈߉ ߞߏߟߌ߲ߞߏߟߌ߲ ߁߅ ߡߊ߬.
ߞߐߞߊ߲߫ ߛߘߌ߬ߜߋ߲ ߠߎ߬
ߦߌߟߡߊ:ߊߝߙߌߞߌ߬ ߞߐ߲ߛߐ߲ߧߊ߫ ߞߟߍ ߦߌߟߡߊ:ߥߙߎߣߍߦߊߟߌ ߡߎߙߎ߲ߕߌ ߦߌߟߡߊ:ߊ߬ߓߎߛ߭ߌ߬ߙߌ߫ ߡߎߙߎ߲ߕߌ ߦߌߟߡߊ:ߘߐ߬ߝߐ ߦߌߟߡߊ:ߊߝߙߌߞߌ߬ ߕߟߋ߬ߓߐ ߊߟߏߡߊ߲ߘߎ߯
ߛߊߣߎ߯
ߛߊߣߎ߯ (ߛߊߣߎ߲߯) ߦߋ߫ ߟߊߓߋ߬ ߡߙߊ߬ߓߊ߰ߘߊ ߡߙߊ߬ߓߊ߰ߘߎ߯ߟߊ ߘߏ߫ ߟߋ߬ ߘߌ߫ ߸ ߟߊߓߋ߬ ߕߌ߲߬ߞߎߘߎ߲ ߘߐ߫ ߖߌ߬ߣߍ߫ ߕߍߡߟߊ߫ ߘߐ߫.
ߛߌ߰ߓߊ߮
߂߀߁߆ ߟߊ߫ ߸ ߊ߬ ߡߐ߱ ߕߘߍ߬ ߡߐ߰ ߂߁ ߈߆߂ ߟߋ߬ ߘߌ߫ ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߖߌ߬ߣߍ߫ ߘߏ߲߬ߘߊ ߦߌߟߡߊ:ߊߝߙߌߞߌ߬ ߓߏ߲߬ߘߊ
ߔߐߔߐߘߙߊ߫
ߛߌ߰ߓߊ߮
߂߀߁߆ ߟߊ߫ ߸ ߊ߬ ߡߐ߱ ߕߘߍ߬ ߡߐ߰ ߂߆ ߅߈߄ ߟߋ߬ ߘߌ߫.
ߦߟߌߡߊߛߙߋ ߟߎ߬
ߦߌߟߡߊ:ߖߌ߬ߣߍ߬ ߛߏ ߦߌߟߡߊ:ߊߝߙߌߞߌ߬ ߛߏ
ߡߌߞߊߦߌߟߏߝ߭ߌߞ ߡߟߏߕߏߝ߭
ߊ߬ ߞߍ߫ ߘߊ߫ ߛߏߝ߭ߌߦߋ ߘߍ߭ ߝߘߏ߬ߓߊ߬ߞߊ߲߬ߞߋ߬ ߞߙߎߞߊ ߛߌ߲߬ߝߏ߲߫ ߣߌ߬ߣߌ߬ߣߍ߲߬ߓߊ ߟߋ߬ ߘߌ߫ ߝߏ߫ ߞߊ߬ ߥߴߊ߬ ߛߴߊ߬ ߜߍ߲ ߠߊ߫ ߖߡߊ߬ߣߊ ߓߐ߫ ߕߎߡߊ ߟߊ߫ ߛߑߕߊߟߌߣ ߝߊߘߌ ߘߐ߫.
ߞߊ߲߬ߛߓߍߟߌ
thumb|ߡߟߏߕߏߝ߭ ߁߉߁߇ ߝߊ߲߭ߝߍ߬
ߖߊ߯ߓߊ߫ ߞߟߍ߫ ߝߌߟߊߣߊ߲
ߡߟߏߕߏߝ߭ ߞߊ߬ ߟߐ߬ߘߎ߮ ߞߟߊ߬ߥߟߎ ߟߋ߬ ߢߊ߬ ߛߑߕߊߟߌߣ ߢߍ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߞߎ߲߬ߕߊ߮ ߞߘߐ߫: ߊ߬ ߦߋ߫ ߗ߭ߍߙߑߡߊߣߌ߫ ߣߌ߫ ߛߏߝ߭ߌߦߋ ߓߍ߲߬ߘߐ ߞߟߊ߬ߣߐ߬ߦߊ߬ߓߊ߮ ߘߏ߫ ߟߋ߬ ߘߌ߫߸ ߡߍ߲ ߡߊߟߐ߲ߣߍ߲߫ ߦߋ߫ ߡߟߏߕߏߝ߭ ߙߌߓߍ߲ߕߑߙߏߔ ߓߍ߲߬ߘߐ ߕߐ߮ ߝߣߊ߫ ߡߊ߬. ߓߍ߲߬ߘߐ ߓߟߏߕߍ߰ߣߍ߲ ߁߉߄߁ ߥߊ߬ߛߌ߬ߥߙߊ ߂߂߸ ߛߑߕߊߟߌߣ ߞߊ߬ ߡߟߏߕߏߝ߭ ߟߋ߬ ߟߊߢߎ߲߫ ߏ߬ ߢߊߝߐ ߟߊ߫ ߥߎߢߊ߲ߓߍ߲ ߠߎ߬ ߟߊ߫߸ ߊ߬ ߣߌ߫ ߞߵߊ߬ ߢߌߣߌ߲߫ ߊ߬ ߝߍ߬ ߞߴߊ߬ ߦߋ߫ ߞߌ߬ߛߍ߬ߞߎߟߎ߲߫ ߕߋ-߃߄ ߟߊߘߊ߲ߠߌ߲ ߜߟߊ߬ߟߊߛߌ߰ ߡߍ߲ ߞߊ߬ ߟߐ߬ߘߎ߰ ߓߊ߫ ߢߊ߬ ߛߏߝ߭ߌߦߋ ߟߊ߫ ߗߍߒߞߊ߲ߠߌ߲ ߛߌ߬ߣߊ ߘߐ߫ ߞߐߝߍ߬. ߛߑߕߊߟߌߣ ߞߍߣߍ߲ ߊߡߋߙߌߞߌ߬ ߝߕߌߝߏߘߏ߲ ߖߊ߬ߕߋ߬ߘߐ߬ߛߌ߮ ߞߊ߬ߟߊߡߊ߬߸ ߡߟߏߕߏߝ߭ ߟߋ߬ ߞߊ߬ ߛߏߝ߭ߌߦߋ ߕߊ߫ ߝߕߌߝߏߘߏ߲ ߖߊ߬ߕߋ߬ߘߐ߬ߛߌ߮ ߜߋ߬ߟߎ߲߬. ߓߊߏ߬ ߛߑߕߊߟߌߣ ߕߴߛߋ߫ ߊ߬ ߓߐ߫ ߟߴߊ߬ ߣߐ߭ ߘߐ߫ ߞߵߊ߬ ߛߊߓߎ ߞߍ߫ ߞߍ߬ߟߍ ߘߌ߫߸ ߊ߬ ߞߊ߬ ߡߟߏߕߏߝ߭ ߟߋ߬ ߟߊ߫ ߥߊ߫ ߟߐ߲ߘߐ߲߬ ߣߌ߫ ߥߊߛ߭ߌ߲ߕߐ߲߬ ߘߐ߬ߛߘߊ߬ߟߌ (négocier) ߟߊ߫. ߊ߬ ߥߊ߫ ߘߊ߫ ߛߑߕߊߟߌߣ ߝߍ߬ ߦߊߟߑߕߊ߫߸ ߕߤߋߙߊ߲߫߸ ߊ߬ ߣߌ߫ ߔߏߕߛߑߘߊߡ ߊ߬ ߣߌ߫ ߞߊ߬ ߘ.ߘ.ߛ.ߞ (URSS) ߞߐߦߌ߬ߘߊ߬ ߡ.ߟ.ߛ ߜߘߌ ߛߌ߱ ߘߐ߫. ߊߟߏߡߊ߲ ߠߎ߬ ߞߵߊ߬ ߕߍߣߍ߲ߘߋ߲߫ / ߓߏߙߌ߲ߘߋ߲ ߝ߭ߊߛߟߌ߫ ߡߌ߬ߘߊ߬߸ ߊ߬ߟߎ߬ ߡߴߊ߬ ߓߌ߬ߟߊ߬ ߞߍ߬ߟߍ ߥߛߎߘߋ߲ ߠߎ߬ ߝߍ߬ ߘߋ߬߸ ߞߏ߬ߣߌ߲߬ ߞߵߊ߬ ߘߐߡߌ߬ߘߊ߫ ߕߏ߬ߟߌ߬ߡߊ߬ߛߌ߮ ߘߐ߫ ߊ߬ߟߎ߬ ߓߟߏ߫ (otage) ߤߊ߲߯ ߞߊ߬ ߥߴߊ߬ ߛߌ߰ ߞߍ߬ߟߍ ߞߎ߲߬ߘߏ߲ ߠߊ߫߸ ߖߐ߲߬ߛߴߊ߬ߟߎ߬ ߘߌ߫ ߢߍߕߊ߮ ߛߐ߬ߘߐ߲߫ ߏ߬ ߝߊ߬ߟߋ߲ ߠߊ߫ ߞߊ߲ߠߊߓߌ߬ߟߊ ߡߊ߬. ߖߊ߯ߓߊ߫ ߞߟߍ߫ ߝߌߟߊߣߊ߲ ߞߎ߲߬ߕߊ߮ ߟߋ߬ ߞߘߐ߫߸ ߣߌ߫ ߝߍ߲ߟߊ߲ߘߌ߬ ߞߟߍ߬ߘߋ߲ ߠߎ߬ ߞߵߊ߬ ߕߐ߮ ߘߌ߫ ߞߏߞߑߕߊߌߟ ߡߟߏߕߏߝ߭ ߡߵߊ߬ ߓߏ߲߬ߧߊ ߡߊ߬߸ ߏ߬ ߦߋ߫ ߝߊ߬ߝߊ߬ߣߍ߲ ߘߏ߫ ߟߋ߬ ߘߌ߫߸ ߡߍ߲ ߦߋ߫ ߞߌ߬ߛߍ߬ߞߎߟߎ߲ ߠߎ߬ ߟߊߟߐ߬ ߟߊ߫.
ߓߘߍ߬ߓߘߍ߬ߟߌ ߝߊ߲߬ߞߊ߬ ߡߊ߬ߖߌ߮
thumb|ߡߟߏߕߏߝ߭ ߣߌ߫ [[ߖߏߛߍߝ ߛߑߕߊߟߌ߲ߣ ߁߉߃߂ ߟߊ߫]] ߛߑߕߊߟߌߣ ߛߊ߬ߣߍ߲ ߁߉߆߃ ߕߙߊߓߊ ߟߊ߫߸ ߡߟߏߕߏߝ߭ ߟߊߢߎ߲߫ ߘߊ߫ ߝߣߊ߫ ߞߐߞߊ߲ߞߏ ߞߏߕߌ߮ߦߊ ߟߐ߬ߘߎ߮ ߟߊ߫. ߜߊ߬ߙߊ ߡߍ߲ ߞߍ߫ ߘߊ߫ ߡߎߛߑߞߎ߫ ߁߉߅߃ ߞߊ߬ߙߌ߬ߝߐ ߁߂߸ ߁߃߸ ߁߄ ߡߊ߬߸ ߊ߬ ߕߘߍ߬ ߦߋ߫ ߛߏߝ߭ߌߦߋ ߟߊ߫ ߗߋߘߋ߲ ߠߎ߬ ߘߐ߫߸ ߘߐ߬ߛߙߋ ߡߍ߲ ߡߊߛߐ߬ߘߐ߲߬ ߘߊ߫ ߁߉߉߀ ߓߊ߲߫ ߕߎߡߊ ߟߊ߫߸ ߞߊ߬ ߝߘߊ߫ ߘߝߐ߬ߦߊ߬ߟߊ߫ ߡߊߙߞ ߟߊߖ߭ߊ߯ߙ ߣߌ߫ ߜ߭ߋߐߙߑߜ߭ߎߌ߫ ߡߊߟߍ߲ߞߐߝ߭ ߟߎ߫ ߟߊ߫߸ ߞߏ߫ ߛߑߕߊߟߌߣ ߠߊ߫ ߛߊ߬ߦߊ ߞߐ ߘߐ߫߸ ߞߴߏ߬ ߞߊ߬ PCUS ߞߟߊ߬ߕߌ߰ ߝߟߐ߫ ߣߌ߫ ߣߞߌߕߊ߫ ߞߑߙߎߗߑߗߋߝ߭ ߟߎ߫ ߞߐߘߌ߯ ߞߵߊ߬ߟߎ߬ ߞߍ߫ ߛߋߝ߭ߌߦߋ ߝߙߍߕߍ߫ ߝߟߐ ߘߌ߫ ߁߉߅߃ ߕߎߟߊߝߌ߲ ߠߊ߫. ߋߙߐߔߎ߬ ߝߘߏ߬ߓߊ߬ߞߊ߲ߞߋ ߞߙߎߞߊ߫ ߁߉ ߟߎ߬ ߞߐߦߌߘߊߓߊ߮ ߟߎ߬ ߕߘߍ߬ ߦߋ߫ ߢߣߊߓߊ߮ ߘߌ߫. ߘߊߘߐߖߊߥߏ ߞߎ߲߬ߕߊ߮ ߞߘߐ߫ «ߛߏߝ߭ߌߦߋ ߞߘߐ߬ߞߍ ߟߎ߬ ߞߵߊ߬ ߓߍ߯ ߝߐ߫» ߗ߭ߊߞ ߘߎߞߑߟߐߛ ߡߊ߬߸ ߝߊ߬ߙߊ߲߬ߛߌ߫ ߝߘߏ߬ߓߊ߬ߞߊ߲߬ߞߋ߬ ߞߙߎߞߊ ߘߐ߫߸ ߊ߬ ߣߌ߫ ߔߌߋߕߑߙߏ ߛߋߛ߭ߊ߫߸ ߌߕߊߟߌ߫ ߝߘߏ߬ߓߊ߬ߞߊ߲߬ߞߋ߬ ߞߙߎߞߊ ߘߐ߫߸ ߝߙߍߕߍ߫ ߝߌߟߊߣߊ߲ ߡߊߓߎ߬ߢߊ߬ߣߍ߲ ߝ.ߝ.ߞ ߣߌ߫ ߌ.ߝ.ߞ ߟߎ߬ ߘߐ߫߸ ߡߍ߲ ߘߐ߫ ߣߴߊ߬ ߕߘߍ߬ ߦߋ߫ ߛ.ߘ.ߝ.ߘ (URSS) ߘߐ߫ «ߝߍ߭ ߘߌ߫ ߟߊ߬ߛߌ߲߬ߘߊ ߞߍߞߌߦߊ ߘߐ߫»߸ «ߟߋ߬ߣߌ߲߬ߣߌ߲߬ߦߊ ߟߐ߲ߕߊ ߡߟߊ»߸ ߊ߬ ߣߴߊ߬ ߜߋ߲ߜߋ߲߫ «ߖߘߍ߬ߟߊ߬ߝߛߊ ߛߍ߬ߣߍ»߸ ߏ߬ ߞߍ߫ ߞߵߊ߬ ߕߎ߬ߙߎ ߟߴߊ߬ߟߎ߫ ߞߎ߲߬ ߞߴߊ߬ߟߎ߬ ߦߴߊ߬ߟߎ߬ ߟߊ߫ ߞߙߎߞߊ ߟߊߞߎߘߦߊ߫. ߏ߬ ߞߐ ߝߍ߬߸ ߊ߬ߟߎ߫ ߞߵߊ߬ߟߎ߫ ߞߊ߲߬ߞߊ߲߫ ߣߞߌߕߊ߫ ߞߑߙߎߗߑߗߋߝ߭ ߟߊ߫ ߘߐ߬ߖߏ߰ߓߏ߬ߖߊ߰ߓߊ߬ߟߌ߫ ߟߊߣߊ߬ߣߍ߲ ߠߎ߬ ߟߊ߫߸ ߊ߬ ߣߌ߫ ߞߵߊ߬ߟߎ߬ ߛߊ߯ߛߊ߯ ߛߑߕߊߟߌߣ ߞߊ߬ߝߏ߬ߢߐ߲߮ ߠߎ߬ ߝߍ߬ ߦߏ߫ ߟߖ߭ߊߙߌ߫ ߞߜ߭ߊߣߏߝ߭ߌߗ߸ ߞߵߊ߬ߟߎ߫ ߞߊ߲߬ߞߊ߲߫ ߏ߬ ߟߊ߫ ߞߵߊ߬ ߖߊ߬ߕߋ߬ ߞߏ߫ «ߞߑߙߎߗߑߗߋߝ߭ ߟߊ߫ ߞߊ߬ߝߏ߬ ߖߊߛߏ߲». ߊ߬ ߟߊ߫ ߓߘߍ߬ߓߘߍ߬ߟߌ ߗߌߙߏ߲ߠߌ߲ ߞߐ߫ ߞߎ߲߬ߜߙߊ߬ ߞߙߍߞߙߍߣߍ߲ ߘߏ߫ ߛߋ߲߬ߝߍ߫ ߁߉߅߇ ߟߊ߫߸ ߊ߬ ߜߍ߲߫ ߘߊ߫ ߔߏ߬ߟߌߓߎ߳ߙߏ ߘߐ߫ (ߞߵߊ߬ ߞߟߌ߫ ߕߊ߲ߓߊ߲ ߘߍ߬ߘߊ ߔߙߋߛߌߘߌߦߎ߲ߡ ߘߌ߫). ߞߑߙߎߗߑߗߋߝ߭ ߞߵߊ߬ ߕߐ߯ߦߊ߫ ߟߊ߬ߛߌ߰ߘߋ߲ ߘߌ߫ ߡߏ߲ߜ߭ߏߟߌ߫ ߁߉߅߇ ߣߌ߫ ߁߉߆߀ ߟߎ߬ ߕߍ߫߸ ߞߊ߬ ߓߊ߲߫ ߞߵߊ߬ ߞߍ߫ ߛߏߝ߭ߌߦߋ ߟߊ߫ ߗߋߘߋ߲߫ ߓߟߏߕߍ߰ߓߊߟߌ ߘߌ߫ ߝߕߌ߫ ߜߟߐߡߌ߲ ߡߊ߲߬ߕߏ߲߬ߕߍ ߖߋ߬ߕߌ߰ߘߊ (ߝ.ߜ.ߡ.ߖ \ AIEA) ߟߊ߫ ߝ߭ߌߦߍߣ ߁߉߆߀ ߣߌ߫ ߁߉߆߁ ߕߍ߫. ߊ߬ ߜߍ߲߫ ߘߊ߫ ߛߏߝ߭ߌߦߋ (URSS) ߝߘߏ߬ߓߊ߬ߞߊ߲߬ߞߋ߬ ߞߙߎߞߊ ߘߐ߫ ߘߐ߬ߖߏ߰ߓߏ߬ߖߊ߰ߓߊ߬ߟߌ߫ ߟߊߝߟߐ߫ ߕߎߡߊ ߟߊ߫. ߊ߬ ߟߊߘߏ߲߬ ߘߊ߫ ߞߙߎߞߊ ߘߐ߫ ߁߉߈߄ ߠߊ߫߸ ߞߏ߬ߣߵߏ߬ ߕߎ߲߬ ߕߍ߫ ߘߏߜߘߍ߫ ߘߌ߫ ߞߐߦߌߘߊߟߌ ߞߐ߫: ߡߟߏߕߏߝ߭ ߟߊ߫ ߝߐߟߌ߫ ߘߐ߫߸ ߞߏ߫ (ߛߏߝ߭ߌߦߋ ߘߍ߭ ߥߦߊ߬ ߘߊ߫ ߞߊ߬ߦߌ߯ ߞߑߙߎߗߑߗߋߝ߭ ߟߊ߫ ߞߊ߬ߝߏ߫ ߖߊߛߏ߲ ߕߎ߬ߡߊ ߟߋ߬ ߟߊ߫. ߊ߬ ߛߊ߬ ߘߊ߫ ߁߉߈߆ ߣߍߣߍߓߊ ߈ ߠߋ߬ ߟߊ߫߸ ߞߵߊ߬ ߛߌ߭ ߕߏ߫ ߛߊ߲߬ ߉߆ ߘߐ߫߸ ߊ߬ ߛߊ߬ߙߌ ߦߋ߫ ߣߝ߭ߏߘߌߦߏߝ߭ߗߌ߫ ߟߋ߬߸ ߡߎߛߑߞߎ߫.
ߊ߬ ߘߎ߲߬ߘߎ߬ߡߊ߬ ߞߏ ߟߎ߬
ߕߍߕߍ߮ ߣߌ߲߬ ߦߴߊ߬ ߟߊߛߓߊ߬ߕߌ ߟߋ߬ ߘߊߞߘߐ߫߸ ߟߊ߬ߓߊ߰ߙߊ߬ߟߊ ߟߎ߬ ߘߌ߫ ߛߋ߫ ߦߊ߲߬ ߘߐߞߍ߫ ߟߊ߫ ߥߊ߯ߕߌ ߓߍ߯ ߟߊ߫ ߣߴߊ߬ߟߎ߫ ߞߊ߬ ߢߊ߫ ߛߐ߬ߘߐ߲߫ ߕߎ߬ߡߊ ߡߍ߲. ߊ߬ ߞߊ߬ ߔߏߟߌߣߊ ߖߋߡߑߗߎߖߌߣߊ߫ ߟߋ߬ ߝߘߎ߫߸ ߔߏߟߌߣߊ߫ ߟߊߥߛߎߣߍ߲ ߢߊߣߌ߲ߡߊߓߏߙߌ ߟߊ߫ ߞߊ߬ ߥߊ߫ ߖߡߊ߬ߣߊ ߞߣߐ߫߸ ߊ߬ ߕߘߍ߬ ߦߋ߫ ߛߍߥߊ߫ ߗߋߛߓߍ ߟߎ߬ ߗߋ߫ ߟߴߏ߬ ߡߊ߬߸ ߊ߬ ߣߌ߫ ߞߊ߬ ߕߏ߫ ߘߊߥߎ߲ߠߌ߲ ߞߍ߫ ߟߴߊ߬ ߝߘߎߡߊ ߟߊ߫ ߝߟߊߞߘߊ߫ ߘߐߞߏߟߏ߲ ߕߙߐߝߍ߬߸ ߖߐ߲߬ߛߴߊ߬ ߞߊߣߊ߬ ߢߌ߬ߣߊ߬ ߏ߬ ߞߐ߫. ߊ߬ߟߎ߫ ߞߊ߬ ߘߋ߲ߡߛߏ߫ ߞߋߟߋ߲߫ ߠߋ߬ ߛߐ߬ߘߐ߲߬߸ ߛߑߝ߭ߋߕߑߟߣߊ߫ ߞߊ߬ߣߌ߲߬.
ߞߏߞߑߕߊߌߟ ߡߟߏߕߏߝ߭
ߞߏߞߑߕߊߌߟ ߡߟߏߕߏߝ߭ ߡߍ߲ ߡߊߟߐ߲ߣߍ߲߫ ߦߋ߫ ߓߍ߯ ߓߟߏ߫߸ ߏ߬ ߕߐ߯ߟߊߣߍ߲߫ ߦߴߊ߬ߟߋ ߟߋ߬ ߟߊ߫. ߏ߬ ߕߐ߯ߟߊ߫ ߘߴߊ߬ ߟߊ߫ ߝߍ߲ߟߊ߲ߘߌ߬ ߞߟߍ߬ߘߋ߲ ߠߎ߬ ߟߋ߬ ߓߟߏ߫ ߝߍ߲ߟߊ߲ߘߌ߬ ߡߊߜߐ߬ߙߐ߲߬ߞߕߐ߬ ߕߎߡߊ ߟߊ߫ ߛߏߝ߭ߌߦߋ ߓߟߏ߫ ߁߉߃߉ ߟߊ߫߸ ߊ߬ߟߎ߫ ߕߘߍ߬ ߦߋ߫ ߖߋ߬ߣߌ߲߬ߠߌ߲߬ ߝߋ߲ ߡߍ߲ ߠߊߓߊ߯ߙߊ߫ ߟߊ߫ ߛߏߝ߭ߌߦߋ ߟߊ߫ ߞߌ߬ߛߍ߬ߞߎߟߎ߲ ߠߎ߬ ߞߊ߲ߡߊ߬.
ߖߌ߬ߦߊ߬ߓߍ ߟߎ߬
ߡߟߏߕߏߝ߭ ߦߋ߫ ߔߏ߬ߟߌߓߎ߳ߙߏ ߟߊ߫ ߁߉߃߄ ߠߊ߫
ߡߟߏߕߏߝ߭ ߦߋ߫ ߓߍߙߑߟߍ߲߫ ߁߉߄߀ ߠߊ߫߸ ߊ߬ ߦߋ߫ ߗ߭ߏߊߛ߭ߌߡ ߝ߭ߐ߲߫ ߙߌߓߍ߲ߕߑߙߏߔ ߞߐ߲߬ߘߐ߲ ߞߊ߲߬߸ ߊߟߏߡߊ߲ߘߎ߯ ߞߐߞߊ߲ߞߏ ߟߎ߬ ߞߏߕߌ߮.
ߖߋߘߌ߫
thumb|[[ߞߊ߲ߞߊ߲߫ ߞߙߊ߬ߘߏ߲߬ߠߊ ߘߏ߫ ߟߎ߫ ߖߌ߬ߦߊ߬ߓߍ ߞߊ߬ߦߌ߯ ߞߐ߲ߛߐ߲ߧߊߟߌ ߕߎ߬ߡߊ ߟߊ߫߸ ߖߌ߬ߦߊ߬ߓߍ ߣߌ߲߬ ߓߌ߬ߟߊ߬ ߞߎ߲ ߠߋ߬ ߦߋ߫ ߛߴߊ߬ ߟߊߞߏߟߏ߲ ߞߊߣߊ߬ ߕߏ߫]] ߖߋߘߌ߫ ߕߘߍ߬ ߦߋ߫ ߥߊߛߏߟߏ߲߫ ߞߟߍ߬ ߡߊ߲ߛߊ ߘߏ߫ ߟߋ߬ ߘߌ߫ ߡߍ߲ ߠߊ߫ ߘߝߐ߬ ߜߘߍ߫ ߟߐ߲ߣߍ߲߫ ߕߍ߫ ߞߊ߲ߞߊ߲߫ ߞߍ߬ߟߍ ߞߐ߫. ߊ߬ ߘߏ߲߬ ߞߋߟߋ߲߫ ߡߴߊ߬ ߥߊ߬ߞߊߟߌ߫ ߞߍ߬ߟߍ ߏ߬ ߟߊ߫ ߘߋ߬ ߝߴߊ߬ ߥߊ߫ ߘߴߊ߬ ߣߊߟߏ߲ߓߌ߬ߟߊ߬ ߖߌ߯ߓߊ (ߖߌ߮) ߟߋ߬ ߘߐ߫ ߞߴߊ߬ߟߎ߫ ߦߋ߫ ߘߍ߬ ߞߍ߬ߟߍ ߏ߬ ߟߊ߫. ߞߏ߬ߣߌ߲߬ ߞߍ߬ߟߍ ߡߊ߫ ߥߊ߫ ߘߌߦߊ߫ ߖߋߘߌ߫ ߟߊ߫ ߓߴߊ߬ ߝߊ߰ ߘߊ߫ ߟߋ߬.
ߞߍ߬ߟߍ ߓߟߏߘߐߓߍ߲ ߣߌ߫ ߞߟߊߓߍ߲
ߖߋߘߌ߫ ߟߋ߬ ߥߟߌ߬ ߘߊ߫ ߞߊ߬ ߥߴߊ߬ ߝߐ߫ ߖߌ߮ ߢߍ߫ ߞߴߊ߬ߟߎ߬ ߦߋ߫ ߘߍ߬ ߞߊ߬ ߞߊ߲ߞߊ߲߫ ߞߟߍ߬߸ ߞߴߏ߬ ߝߊ߲߭ ߕߍ߫ ߞߏ߫ ߜߍߟߍ߲߫ ߘߌ߫ ߓߊߏ߬ ߡߊ߬ߣߌ߲߬ߞߊ߬ߡߏߙߌ ߜߊ߲߰ߛߊ߲ ߠߋ߬ ߦߋ߫ ߦߋ߲߬ ߡߍ߲ ߠߎ߬ ߡߊ߫ ߝߋ߲߫ ߟߐ߲߫ ߞߍ߬ߟߍ ߘߐ߫ ߢߊ߫ ߛߌ߫ ߡߊ߬. ߖߌ߮ ߝߣߊ߫ ߞߵߏ߬ ߡߊߝߟߍ߫ ߞߊ߬ ߛߐ߲߬ ߏ߬ ߡߊ߬ ߓߊߏ߬ ߊ߬ߟߋ߫ ߕߎ߲߬ ߡߊ߫ ߞߊ߲ߞߊ߲߫ ߟߐ߲߫ ߞߘߐ߬ߡߊ߲߫.
ߊ߬ ߦߋ߫ ߝߐߟߌ ߘߏ߫ ߟߎ߫ ߘߐ߫ ߞߏ߫ ߓߊߕߍߞߊ ߟߎ߬ ߞߍߣߍ߲ ߞߍ߬ߟߍ ߏ߬ ߞߊ߬ߟߊߡߊ߬߸ ߊ߬ߟߎ߫ ߡߊߕߏ߫ ߛߌ߰ ߘߐ߫߸ ߞߴߊ߬ߟߎ߫ ߞߊ߬ ߓߊߕߍ߫ ߡߏߙߌ߫ ߝߊߘߌ߲ ߘߏ߫ ߟߎ߫ ߘߟߊߘߍ߰ ߞߍ߬ߟߍ ߓߟߏߘߐߓߍ߲ ߠߊ߫.
ߊ߬ߟߎ߫ ߥߟߌ߬ߣߍ߲ ߞߊ߬ ߛߋ߫ ߞߗߎ߬ߣߍ߲ ߠߊ߫߸ ߖߋߘߌ߫ ߞߊ߬ ߞߊ߲ߞߊ߲߫ ߦߌ߬ߘߊ߬ ߖߌ߮ ߟߊ߫ ߞߴߊ߬ߟߋ߬ ߛߏߓߊ߫ ߘߐߞߏߟߏ߲ ߠߋ߬ ߦߋ߫ ߣߌ߲߬ ߘߌ߫. ߖߌ߮ ߞߊ߬ ߞߊ߲ߞߊ߲߫ ߘߐߜߍ߫ ߛߏ߫ ߥߎ߬ߣߊ߲߬ߞߏߙߏ߲ ߘߌ߫ ߊ߬ߟߎ߬ ߟߊ߫ ߞߍ߬ߟߍ ߕߍߣߊ߬ ߡߍ߲ ߣߐ߬ ߟߊ߫ ߝߙߍ߬ ߛߌ߫ ߟߊ߫߸ ߏ߬ ߞߵߊ߬ ߦߌ߬ߘߵߊ߬ߟߋ ߟߊ߫ ߞߏ߫ ߓߊߏ߬ ߌߟߋ ߟߋ߬ ߦߋ߫ ߘߎ߰ߙߋ߲ ߘߌ߫߸ ߌߟߋ ߦߋ߫ ߥߊ߫ ߞߍ߬ߟߍ ߘߊߡߌ߬ߣߊ߬ ߓߊ ߛߊ߲ߘߐ ߘߐ߫߸ ߒߠߋ ߘߴߊ߬ ߘߊߡߌ߬ߣߊ߬ ߌߘߐ߫ ߦߊ߲߬. ߖߋߘߌ߫ ߣߴߊ߬ ߟߊ߫ ߞߟߍ߬ߓߏߟߏ߲ ߠߎ߬ ߞߐߞߎ߬ߘߎ߸ ߖߌ߯ߓߊ ߞߵߊ߬ ߝߴߊ߬ ߟߊ߫ ߞߟߍ߬ߘߋ߲ ߠߎ߬ ߢߍ߫ ߞߴߊ߬ߟߎ߫ ߦߴߊ߬ߟߎ߫ ߞߐߛߊ߬ߦߌ߫ ߛߏ߫߸ ߞߏ߫ ߓߊߏ߬ ߊ߬ߟߎ߬ ߟߊ߫ ߞߍ߬ߟߍ ߕߍߣߊ߬ ߞߊ߲ߞߊ߲߫ ߣߐ߬ ߟߊ߫.
ߞߟߊߓߍ߲
ߝߐߢߊ߫ ߝߌ߬ߟߊ߫ ߟߋ߬ ߦߋ߫ ߞߟߊߓߍ߲ ߣߌ߲߬ ߠߊ߫߸ ߒ ߓߍߣߵߊ߬ ߝߌ߬ߟߊ ߓߍ߯ ߛߓߍ߫ ߦߊ߲߬. ߖߋߘߌ߫ ߛߋ ߓߊ ߛߊ߲ߘߐ ߘߐ߫߸ ߊ߬ ߞߊ߬ ߡߎ߮ ߜߊ߬ߛߌ ߘߊߡߌ߬ߣߊ߬ ߞߊ߬ ߘߏ߲߬ ߛߏ ߞߣߐ߫. ߡߐ߱ ߟߎ߬ ߓߏ߬ߙߌ߬ ߘߊ߫ ߞߊ߬ ߥߊ߫ ߞߙߊ߬ߡߐ߰ ߊߟߌߝߊ߫ ߡߊ߰ߡߘߎ߫ ߞߊ߬ߓߊ ߕߘߍ߬ ߞߏ߫ ߞߍ߬ߟߍ ߓߘߊ߫ ߓߋ߬ ߛߏ ߞߊ߲߬ ߘߋ߬߸ ߊ߬ ߞߵߊ߬ߟߎ߫ ߖߋ߬ߓߌ߬ ߞߊ߲ ߞߍ߫ ߞߏ߫ ߒ߬ߤߎ߲߫߹.
ߊ߬ ߟߊߓߊ߲߫ ߘߊ߫ ߞߊ߬ ߣߊ߬ ߝߟߍߣߍ߲ ߝߊ߫ ߘߎߓߊ߫ ߖߌ ߘߴߊ߬ߟߎ߫ ߡߊ߬ ߞߴߊ߬ߟߎ߫ ߦߋ߫ ߥߴߊ߬ ߘߐߞߊ߬ ߓߊ ߛߊ߲ߘߐ ߘߐ߫߸ ߝߐߟߌ ߏ߬ ߘߐ߫ ߞߏ߫ ߓߊ ߝߟߍߣߍ߲߫ ߞߎߘߎ߲ߣߍ߲߫ ߝߊ߫ ߘߊ߫. ߊ߬ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߞߍ߬ߟߍ ߘߊߡߌ߬ߣߊ߬߸ ߖߋߘߌ߫ ߣߵߊ߬ ߦߋ߫ ߟߊ ߞߍ߬ߟߍ ߓߘߊ߫ ߕߏ߫ ߊ߬ ߟߊ߫߸ ߊ߬ߟߎ߫ ߞߵߊ߬ߟߎ߫ ߓߏ߬ߙߌ߫ ߞߊ߬ ߓߊ ߡߊߜߍ߲߫ ߞߊ߬ ߥߴߊ߬ ߕߘߍ߬ ߦߋ߲߬ ߕߍ߫ ߡߊ߰߸ ߏ߬ ߟߋ ߞߍ߫ ߘߊ߫ ߖߋߘߌ߫ ߡߌ߬ߘߊ߬ ߢߊ ߘߌ߫ ߞߵߊ߬ ߞߎ߲߭ ߜߊߟߏ߲߫ ߊ߬ ߞߊ߲ߘߊ߮ ߘߐ߫.
ߞߎߡߊ߫ ߞߋߟߋ߲ ߣߌ߲߬ ߝߐ߫ ߢߊ߫ ߜߘߍ߫ ߘߐ߫ ߞߏ߫ (ߒߓߋ߲ߓߊ߫) ߊߟߌߝߊ߫ ߡߐ߰ߢߌߡߊ ߟߋ߬ ߞߵߊ߬ ߦߌ߬ߘߵߊ߬ ߟߊ߫ ߡߏߙߌߦߊ ߜߙߋ߬ߟߊ߬ߖߌ ߘߐ߫߸ ߞߏ߫ ߞߊ߬ ߖߋߘߌ߫ ߘߐߞߐ߬ߣߐ߲߬ ߤߊ߲߯ ߊ߬ߟߎ߬ ߦߋ߫ ߛߋ߫ ߓߊ ߞߣߐ߫߸ ߏ߬ ߞߍ ߞߟߍ߬ߘߋ߲ ߠߎ߬ ߞߵߊ߬ ߣߵߊ߬ ߟߊ߫ ߛߏ߬ߝߊ ߟߎ߬ ߕߏ߫ ߓߊ ߞߣߐ߫ ߦߋ߲߬ ߠߋ߬ ߞߵߊ߬ߟߎ߫ ߟߊ߫ ߞߍ߬ߟߍ ߘߊߕߐߘߐ߲߫ ߊ߬ ߘߐ߫߸ ߤߊ߲߯ ߖߋߘߌ߫ ߝߊ߰ ߘߴߊ߬ߟߎ߫ ߓߟߏ߫.
ߗߍߕߊߟߌ
«''ߋ߰߹ ߖߌ߮ ߏ߯߸ ߖߋߘߌ߫ ߓߘߊ߫ ߡߌ߬ߘߊ߬߸ ߊ߰ߦߋ߯߹ ߞߟߍ߬ߡߊ߲߬ߛߊ߬ߖߌ ߟߋ߯߸ ߖߋߘߌ߫ ߓߘߊ߫ ߡߌ߬ߘߊ߬߸ ߊ߰ߦߋ߯…. ߊߟߌߝߊ߫ ߡߊ߰ߡߘߎ߫ ߟߋ߬ ߣߊ߬ ߖߋߘߌ߫ ߡߌ߬ߘߊ߬ ߟߊ߫߸ ߞߵߊ߬ ߝߙߏߞߏ߫ ߓߐ߫߸ ߞߊ߬ ߕߌ߬ߦߊ ߞߴߊ߬ ߘߐ߫''».
ߤߊ߲߯ ߓߌ߬߸ ߔߏ߰ߕߌ߬ߣߍ߲ ߠߎ߬ ߦߋ߫ ߘߐ߲߬ߞߟߌ ߣߌ߲߬ ߟߊ߫ ߟߊ߫ ߖߊ߰ ߟߐ߬ ߦߌߟߊ ߘߐ߫ ߡߎߣߎ߲߬.
ߦߟߌߡߊߛߙߋ ߟߎ߬
ߦߌߟߡߊ:ߊߝߙߌߞߌ߬ ߡߊ߲߬ߛߊ߬ ߞߘߐ ߦߌߟߡߊ:ߊߝߙߌߞߌ߬ ߞߟߊߓߍ߲ ߘߏ߫ ߦߌߟߡߊ:ߞߊ߲ߞߊ߲߫ ߘߐ߬ߝߐ
ߜ߭ߏ߸ ߘߏߜ߭. ߜ߭ߏ!
'ߜ߭ߏ߸ ߘߐߜ߭. ߜ߭ߏ! ' (Go, Dog. Go!) ߦߋ߫ ߊߡߋߙߌߞߌ߬-ߞߣߊߘߊ߫ ߞߊߙߕߎߣ.